
21 ΒΑΒΥΛΩΝΙΑ 

I ΑΝΤΙΕΞΟΥΣΙΑΣΤΙΚΗ ΕΦΗΜΕΡΙΔΑ 


της σύνταξης... 


Επιζητούμε την οντότητα, της ελευθερίας 

Εχουν περάσει 118 χρόνια από την Πρωτομαγιά στο Σικάγο, 
τότε που το «αναρχικό» αίτημα για 8 ώρες εργασίας ήρθε να 
αναταράξει τα νερά της τότε εργασιακής πραγματικότητας. 
0 επιμερισμός της ημέρας και η διαίρεση της σε τρία 8ώρα 
για δουλειά - ξεκούραση & ελεύθερο χρόνο σηματοδότησε 
για πολλούς την απαρχή των «κατακτήσεων» για το εργατι¬ 
κό κίνημα. Σήμερα το διαχρονικό νόημα της Πρωτομαγιάς δεν 
καλύπτεται καν από τα «πεθαμένα» υπερφίαλα συνθήματα 
κάποιων εργατοπατέρων νοσταλγών του: «δεν είναι αργία, 
αλλά απεργία». Οι νέες συνθήκες που διαμορφώθηκαν τα 
τελευταία χρόνια σε κοινωνικό αλλά και εργασιακό επίπεδο 
επαναφέρουν το αρχικό άιτημα της «εργασίας» όχι πια στο 
αρχικό μονοδιάστατο επίπεδο των συνθηκών και των ωρών 
εργασίας, αλλά στο πολυδιάστατο επίπεδο της ποιότητας αυ¬ 
τής και του επανακαθορισμού της. Η παγκοσμιοποίηση όπως 
εκφράζεται διαμέσου της απελευθέρωσης των αγορών και 
της διακίνησης του κεφαλαίου, η εντατικοποίηση της εργα¬ 
σίας, η ελαστικοποίηση των όρων εργασίας προς όφελος των 
εργοδοτών, το διευρυνόμενο ωράριο των καταστημάτων, δια¬ 
μορφώνουν τις συνθήκες εκείνες στις οποίες απαξιώνονται 
και καταργούνται οι οποιοσδήποτε κατακτήσεις των εργαζο¬ 
μένων. 

Σήμερα το ζητούμενο δεν έιναι οι «συνθήκες εργασίας» αλλά 
ή υπάρξη αυτής (της εργασίας) ως προαπαιτούμενη. Οι αγώ¬ 
νες των εργαζομένων στην σημερινή εποχή δεν γίνονται με 
στόχο την κατάκτηση ενός «καλύτερου αύριο» όπως παλιά 
αλλά για την διατήρηση αυτών των λίγων «κεκτημένων», τα 
οποία επαναπροσδιορίζονται μονομερώς εις βάρος τους με 
το εκβιαστικό μονόδρομο της παγκοσμιοποιημένης ανταγω¬ 
νιστικότητας. 

Η παγκοσμιοποίηση, είναι συστημικά συγκεκριμένη επιλογή 
της κυριαρχίας που συνάδει με αλλαγές στην παραγωγική 
διαδικασία. Το ζήτημα της Κύπρου δεν θα μπορούσε να απο¬ 
τελεί εξαίρεση. Το Ναι και το Όχι εκφράζουν πτυχές συμφε¬ 
ρόντων διαφορετικών τμημάτων των ελίτ των εμπλεκόμενων 
χωρών. Το Ναι είναι μέρος της ευρύτερης στρατηγικής των 
δυνάμεων επιβολής της παγκοσμιοποίησης, ενώ το Όχι δεν 
είναι μια γενναία πράξη, αλλά η ορθολογική προτίμηση στην 
διατήρηση των κεκτημένων. Σε όλα αυτά τα ζητήματα των 
καιρών ενά απλό Ναι ή Όχι δεν είναι αύτε αρκετό αλλά ούτε 
και προσεγγίζει την ουσία. Το ζητούμενο είναι ένα κίνημα ρή¬ 
ξης που ξεπερνά τις πολιτικές ηγεσίες και θα διαλύσει την 
ιεραρχική οργάνωση. Επιζητούμε μια νέα κοινωνική οντότη¬ 
τα όχι διαπραγμάτευσης, αλλά ελευθερίας. 

Όπως επισημαίνει ο Νόαμ Τσόμσκι στην συνέντευξή του στην 
“Β”, η πάλη κατά του συστήματος είναι διαρκής. Γι αυτό πρέ¬ 
πει να γίνονται συνεχώς βήματα, έστω κάποια βήματα. Το να 
επιδιώκεις δε το επόμενο βήμα προς την κοινωνική κινητο¬ 
ποίηση, αποτελεί κλασική αναρχική θέση. Άλλωστε, ποτέ, ό,τι 
κάνουμε σήμερα, δεν είναι αρκετό για το αύριο. 

Διλήμματα 

επιβολήδ τηδ κυριαρχίαε 


Με βάση την επιδιαιτησία του ΟΗΕ και το βο σχέδιο Ανάν, βρε¬ 
θήκαμε μπροστά σ' ένα "Ναι ή Όχι" εκ νέου αντιμέτωποι με ένα 
δίλημμα. Από καταβολής της η εξουσία γνωρίζει τη διαχείριση 
των διλημμάτων, καθώς της προσφέρουν την ενοποιηπκή βάση 
της κυριαρχίας. Εδώ, αυτό είναι ακόμα πιο ξεκάθαρο. Το Ναι 
και το Όχι εκφράζουν πτυχές συμφερόντων διαφορετικών τμη¬ 
μάτων των ελίτ των εμπλεκόμενων χωρών. 

Το Ναι είναι μέρος της ευρύτερης στρατηγικής των δυνάμεων 
επιβολής της παγκοσμιοποίησης. Όλα τα όργανα διευθέτησης, 
εφόσον είχαν δημιουργηθεί ως εγγυητές των ζωνών επιρροής, 
διαβρώνονται. Η παγκοσμιοποίηση ως ενοποίηση του κόσμου με 
βάση τις αρχές της αγοράς απαιτεί γρήγορους ρυθμούς υλο¬ 
ποίησης. Ρυθμούς που μόνο η στρατιωτική επιβολή μπορεί να 
προσφέρει. Η ρευστοποίηση που επέρχεται από τις νέες συν¬ 
θήκες παραγωγής επιζητά μια διαφορετική κοινωνική δόμηση 
πέρα και πάνω από το έθνος-κράτος. Ο πόλεμος ως σύγκρου¬ 
ση εθνών δίνει τη θέση του σε πόλεμο διευθέτησης ρόλων. Δεν 
μιλάμε για κυριαρχία εδαφών, αλλά για συντριβή παρεκτροπών. 
Δεν είναι συγκυριακή η λύσσα των σταυροφόρων της Δύσης για 
το Ναι. Είναι η εξέλιξη ενός ευρύτερου στρατηγικού πλάνου που 


πέρασε από τα Βαλκάνια, το Αφγανιστάν, το Ιράκ. Ζητά τη διευ¬ 
θέτηση του Κυπριακού με τα μάτια στραμμένα ήδη στο Κουρδι¬ 
κό. Το πλάνο αυτό θα επικυρωθεί τον Ιούνιο στην Κωνσταντι¬ 
νούπολη στη σύνοδο του ΝΑΤΟ και φέρει τη γεωπολιτική ονο¬ 
μασία "Αναμόρφωση της ευρείας Μέσης Ανατολής". Η επιβολή 
του "ανθρωπισμού", η δημοκρατία της αγοράς (φιλελεύθερη ολι¬ 
γαρχία κατά τον Καστοριάδη) είναι τα ιδεολογικά του όπλα. Στην 
Κύπρο, το πείραμα προϋποθέτει μέχρι και τη δημιουργία λαού! 
Ενώ συνεχίζεται η αποϊστορικοποίηση περιοχών. Ο άνθρωπος - 
καταναλωτής δεν μπορεί παρά να έχει τη συλλογική μνήμη του 
προϊόντος. Εδώ οφείλουμε να τονίσουμε ότι το Ναι των Τουρ¬ 
κοκυπρίων στηρίζεται στην ανάγκη αποεγκλωβισμού τους από 
την Τουρκία. 

Στο Όχι στοιχίζεται ένα ετερόκλητο πλήθος. Φασίστες, εθνικι- 
στές κάθε μορφής, παπάδες, επίσημη και ανεπίσημη Αριστερά. 
Είναι το συνονθύλευμα εκείνο που αντιμετωπίζει την παγκο¬ 
σμιοποίηση όχι με πολιτικούς αλλά με πολιτισμικούς όρους. Η 
ατομικότητα συνθλίβεται κάτω από το βάρος μιας ανούσιας κα¬ 
θημερινότητας. Ο άνθρωπος δεν μπορεί πλέον να προσδιορίσει 
με σαφήνεια την ύπαρξή του, του διαφεύγει ένα συνεκτικό νόη- 



βαρβαρισμοί! 


Για μια χούφτα 
(πετρο)δοήάρια... 

Σύμφωνα με ανακοίνωση του 
Υπουργείου Πετρελαίων του 
Ιράκ, ο μειοδοτικός διαγωνισμός 
ανέδειξε νικήτριες 3 εταιρίες 
από την Ε.Ε., μία αμερικανική 
και μία τουρκική, οι οποίες θα 
αναλάβουν να διοχετεύσουν 
στις διεθνείς αγορές συνολικά 
έξι εκατομμύρια βαρέλια πε¬ 
τρελαίου από τα κοιτάσματα του 
Κιρκούκ. 

Η αμερικανική εταιρία είναι η 
ΕχχοπΜοόίΙ, που εξασφάλισε δι¬ 
καιώματα για πώληση 2.000.000 
βαρελιών πετρελαίου. 

Η τουρκική εταιρία είναι η 
«Τυτραε» (1.000.000 βαρέλια). 
Οι τρεις εταιρίες από την Ε.Ε. 
(1.000.000 βαρέλια η κάθε μία) 
είναι η «Ελληνικά Πετρέλαια» 
και οι ισπανικές «ΒερεοίΙ ΥΡΕ» 
και «0θρ53». 

Στις περσινές αντιπολεμικές 


διαδηλώσεις ο αναρχικός/ αντιε- 
ξουσιαστικός χώρος (παρά τις 
όσες διαφορές του) είχε μια 
ομοιογένεια ως προς μια αντί¬ 
ληψη: ο λόγος που αρθρώνεται 
με βάση στερεότυπες εθνικο- 
κεντρικές αναλύσεις αφήνει στο 
απυρόβλητο το διαχειριστή των 
λαφύρων του πολέμου, τις εται¬ 
ρίες, που δεν γνωρίζουν σύνο¬ 
ρα και ιθαγένειες. Οι αναλύσεις 
που έκανε η αριστερά μιλώντας 
για ΗΠΑ - Αγγλία - Ελλάδα απο- 
δεικνύονται ανούσιες, δεδομέ¬ 
νου ότι εκτός από τους «Αμε¬ 
ρικανούς φονιάδες των λαών» 
υπάρχουν και τα ΕΛ.ΠΕ. 

Πηγή: νννννν.θπβνν.ΒΓ, στις 19 Απριλί¬ 
ου 2004 

Α.Φ. 


Αριστερή συναίνεση 
και αριστερόε πατριωτισμός 

Η στάση της Αριστερός στο σχέ¬ 
διο Ανάν χωρίστηκε κι αυτή στα 


στρατόπεδα του ναι και του όχι. 
Το πρώτο εκπροσώπησε κυρίως 
ο Συνασπισμός, που μέσα στην 
ευρωθολούρα του την επομέ¬ 
νη του διαγγέλματος Παπαδό- 
πουλου, η «Αυγή» κυκλοφόρη¬ 
σε με κεντρικό τίτλο «Δυναμώ¬ 
νει το ΝΑΙ»! Πολλά στελέχη του 
έχουν ήδη αποστασιοποιηθεί 
απ’ την κεντρική γραμμή. 
Ενάντια στο σχέδιο τοποθετή¬ 
θηκε το ΚΚΕ. Η θέση του δεν 
μπόρεσε, όμως, να ξεφύγει απ’ 
την κυρίαρχη λογική, μιλώντας 
για έναν Παπαδόπουλο που 
«στάθηκε στο ύψος των περι¬ 
στάσεων», μη λαμβάνοντας υπ’ 
όψιν τους οικονομικούς αντα¬ 
γωνισμούς Ελλάδας-Τουρκίας. 
Κι ενώ κατηγορεί τον ΣΥΝ ότι 
καλλιεργεί αυταπάτες περί δί¬ 
καιης λύσης μέσω της ΕΕ, οι ίδι¬ 
οι καλλιεργούν αυταπάτες περί 
λύσης μέσω του ΟΗΕ και του 
δήθεν ανεξάρτητου ρόλου του. 

Γ.Α. 

ΜΑΙΟΣ 


ΒΑΒΥΛΟΝΙΑ13 


Για μια νέα κοινωνική οντότητα, 
όχι διαπραγμάτευσηβ, 
αλλά ελευθερίαδ 


μα, η ίδια του η ταυτότητα.Έτσι, ο ιδιότυπος νεορομαντισμός της 
κοινωνικής δεξιάς, που μέσω της μεταφυσικής επικαλείται την 
επιστροφή σε μια προσδιοριζόμενη ταυτότητα, βρίσκει ερείσματα. 
Εδώ έχουμε την ιδιότυπη αποϊστορικοποίηση του έθνους που ξέ- 
χασε τις σφαγές των Τουρκοκυπρίων από τους'Ελληνες τη δε¬ 
καετία του 60, που ξέχασε ότι το μόνο που έκαναν οι φασίστες 
είναι να είναι κουκουλοφόροι στην κατοχή, ταγματασφαλίτες 
στον εμφύλιο και αιτία της εισβολής στην Κύπρο. 

Όσο για την αθλιότητα του λεγάμενου αριστερού Όχι, πρέπει να 
επισημάνουμε ότι είναι πλέον προέκταση της πολιτικής της Αρι¬ 
στερός στη διάρκεια των γεγονότων της 17Ν, της Ολυμπιάδας, 
των εκλογών. Δεν γίνεται για κανέναν λόγο πέρα από την απο- 
δυνάμωση της κοινωνικής της βάσης, της αδυναμίας του αρι¬ 
στερού λόγου να βρει τα σύγχρονα σημεία ρήξης. Στοιχίζονται 
όλο και πιο πολύ σε μια νομιμότητα που καθιστά επίκαιρη την πα¬ 
ρατήρηση του Μαρκούζε ότι είναι καταδικασμένοι να μην είναι 
ριζοσπάστες. Εκείνο που είναι ασυγχώρητο είναι η εγκατάλει¬ 
ψη των Τουρκοκυπρίων που είναι οι μόνοι που, έτσι ή αλλιώς, 
συντρίβονται. Το απαρχαιωμένο αντι-ιμπεριαλιστικό τους μπλοκ 


είναι η στοίχισή τους σε εθνικές επιλογές. Εδώ επίσης να επι- 
σημάνουμε ότι το Όχι των Ελληνοκυπρίων δεν είναι μια γενναία 
πράξη, αλλά η ορθολογική προτίμηση στην διατήρηση των κε- 
κτημένων. 

Δύο επισημάνσεις για τη μη αποδοχή των διλημμάτων: 

Η πρώτη είναι ότι το έθνος-κράτος είναι ιστορικό δημιούργημα. 
Όπου η κατοχή του μύθου και της θρησκείας σαν κέντρο νομής 
και άσκησης της εξουσίας έπαψε να υφίσταται. Η κυριαρχία 
αντικατέστησε τον Θεό με τον Νόμο. Το έθνος-κράτος αποτέλε- 
σε τον κινητήριο μοχλό αποδοχής, συμμετοχής και διαμόρφω¬ 
σης ενός νέου τρόπου σκέψης. Ως εκφραστής της "γενικής βού¬ 
λησης" έθεσε ως αναγκαίο όρο ύπαρξής του τον ζωτικό χώρο 
μέσα στον οποίο καλλιεργήθηκε η απαραίτητη ομοιογένεια για 
την πρωταρχική συσσώρευση του κεφαλαίου. Εμείς, από την 
αρχή μέχρι σήμερα, είμαστε εχθροί του συγκεκριμένου τρόπου 
συγκρότησης. 

Η δεύτερη είναι ότι, για μας, η παγκοσμιοποίηση είναι συστημι- 
κή, είναι συγκεκριμένη επιλογή της κυριαρχίας που συνάδει με 
αλλαγές στην παραγωγική διαδικασία. Η απάντησή μας είναι συ¬ 


νολική, πολιτική. Δεν εναντιωνόμαστε σε πτυχές της, ούτε προσ¬ 
δοκούμε βελτίωση. Αντιπαγκοσμιοποίηση σημαίνει αντικαπιτα- 
λιστική δράση. Αναζητάμε τη λεπτή γραμμή που ενώνει την οργή 
του τέταρτου κόσμου της Δύσης με τον απειλούμενο με εξαφά¬ 
νιση Τρίτο Κόσμο. Ο ρόλος μας οφείλει να είναι η διατήρηση του 
χώρου ρήξης, ο περιορισμός της συναίνεσης. Γι' αυτό λέμε όχι 
στα διλήμματα και καλούμε όποιον αυτοαποκαλείται ριζοσπάστης 
να αναλάβει τις ευθύνες του. 

Στην Κύπρο οι Ελληνοκύπριοι και κυρίως οι Τουρκοκύπριοι πλη¬ 
βείοι δεν έχουν να προσδοκούν τίποτα από το όποιο αποτέλεσμα. 
Ένα κίνημα ρήξης που θα ξεπερνά τις πολιτικές ηγεσίες, θα δια¬ 
περνά τις δύο κοινότητες στη βάση του τέλους της εκμετάλλευ¬ 
σης, θα ζητά μια επανένωση πέρα από κράτη και προτεκτορά¬ 
τα, ένα τέτοιο κίνημα είναι το ζητούμενο. Η ανθρώπινη πολλα¬ 
πλότητα μπορεί να εκφραστεί μόνο μέσα από μια δημιουργική 
αταξία που θα διαλύσει την ιεραρχική οργάνωση. Επιζητούμε 
μια νέα κοινωνική οντότητα όχι διαπραγμάτευσης, αλλά ελευ¬ 
θερίας. 

Φιλήμονας Πατσάκης 


5ΐΊονν ΠΊβ Τήθ ηποηβυ! 


"Μια αγελάδα στην Ε.Ε. επιδο¬ 
τείται με 2$ τη μέρα, όταν ο μισό 
πληθυσμός της γης ζει με λι¬ 
γότερο από $1 τη μέρα", 
είπε στο ευρωκοινοβούλιο αρ¬ 
μόδιος επίτροπος για τα ποσά 
που διαθέτει η Ε.Ε. για ανθρω¬ 
πιστική βοήθεια. 

Κι όμως, δεν ήταν αυτή η εύ¬ 
στοχη παρατήρηση που έπεισε 
για αύξηση της ανθρωπιστικής 
βοήθειας που παρέχει η Ε.Ε. 
προς χώρες του τρίτου κόσμου 
κλπ. Αυτό που συγκίνησε ήταν 
μια παρατήρηση στην παρατή¬ 
ρηση του επιτρόπου: 

"Μην το βλέπετε σαν φιλαν¬ 
θρωπία, γιατί δεν είναι μόνο φι¬ 
λανθρωπία. Παρέχοντάς τους 
χρήματα δημιουργούμε δεσμούς 
με αυτές τις χώρες, ώστε να 
αγοράζουν ευρωπαϊκά προϊόντα 
για ό,τι χρειάζονται προκειμέ- 
νου να ανοικοδομηθούν". 
Επιχείρημα για επιχειρηματίες. 

Α.Φ. 


Μόνιμοδ 

Κατπγορούμενοε 


Μεσούσης της κακοστημένης 
δίκης - φαρσοκωμωδίας για την 
υπόθεση του ΕΛΑ, επανέρχο¬ 
νται στο προσκήνιο τα σχέδια 
των εξουσιαστικών και κατα¬ 
σταλτικών μηχανισμών για την 
πόση θυσία εξόντωση του αγω¬ 
νιστή συνδικαλιστή εργάτη Γιάν- 
νη Σερίφη. 

0 εισαγγελέας Μύτης, με ει¬ 
σήγησή του προς το δικαστικό 
συμβούλιο, ζητά την παραπομπή 
του Γιάννη Σερίφη σε δίκη, αυτή 
τη φορά, για συμμετοχή στον 
ΕΛΑ και μάλιστα σε συγκεκρι¬ 
μένη ενέργεια της οργάνωσης. 
Έτσι, χωρίς στοιχεία (οι όποιες 
μαρτυρίες μιλούν για άτομο νε¬ 
αρής ηλικίας που φέρεται να 
συμμετείχε στην ανατίναξη κλού¬ 
βας των ΜΑΤ στον Περισσό το 
1994) το δικαστικό κατεστημέ¬ 
νο σε αγαστή συνεργασία με 
τους κατασταλτικούς μηχανι¬ 


σμούς, σκηνοθετεί το νέο επει¬ 
σόδιο στο πολύχρονο σίριαλ των 
διώξεων ενάντια στον Γιάννη 
Σερίφη. 

Στη λυσσώδη προσπάθειά τους 
να τον εξοντώσουν με κάθε τρό¬ 
πο δεν διστάζουν να γελοιο¬ 
ποιηθούν, καθώς μετά τις τε¬ 
λευταίες εξελίξεις προκύπτει 
ένα εύλογο ερώτημα: 

Δεν αποφάσισαν ακόμη πού θέ¬ 
λουν να εμπλέκεται τελικά ο 
Γιάννης Σερίφης; 

Στην υπόθεση για τη 17Ν για 
την οποία διώχθηκε, φυλακί¬ 
στηκε, δικάστηκε, αθωώθηκε 
αλλά θα ξαναδικαστεί καθώς 
κατά της πρωτόδικης απόφασης 
εκκρεμεί έφεση; 

Στην υπόθεση του ΕΛΑ; Ή μή¬ 
πως και στις ενέργειες με τα 
γκαζάκια και - γιατί όχι - και τις 
ρίψεις κροτίδων το Πάσχα; 
Επιτέλους, ας πάψουν να υπο¬ 
τιμούν τη νοημοσύνη μας! 

Συσπείρωση ενάντια στην 
Κρατική Τρομοκρατία 



Στο καλό Μαρία... 

...Γ ύρισες ανανεωμένη και χαρούμενη απ’ τη μονή του 
Σινά όπου ολοκλήρωσες την εργασία σου... Νέα όνειρα, 
φιλοδοξίες, άρχιζες να τα βάζεις όλα μπροστά... 

Η αγωνία σου για το κίνημα πάντα ίδια, να μάθεις, να δώ¬ 
σεις, να πράξεις... άργησε λίγο να βγει και το περιοδικό... 
Πώς έφυγες έτσι ρε Μαράκι... 

Δε γούσταρες πολλά... Σου την έσπαγαν διάφορα... Δεν 
άντεχες τις συμβάσεις... 

Στο λιμάνι... πολλοί οι προορισμοί... όχι αστός ρε Μαρά¬ 
κι...όχι έτσι... 

...Η κραυγή πίσω, σου... δεν κατάλαβες... δεν ήταν λά¬ 
θος... πάθος για τη ζωή ήταν... όλη τη ζωή που έχει και 
θάνατο... 

Δεν λυπηθήκαμε... 

Δεν στενοχωρηθήκαμε... 

Δεν κλάψαμε... 

Τσαντιστήκαμε και οργιστήκαμε ρε Μαράκι... μ' όλα ξανά... 
Η απουσία γίνεται μνήμη που καθρεπτίζεται σε συντρό¬ 
φους και συντρόφισσες... και είναι πάντα εδώ... 

Φιλιά Μαρία απ’ όλους και όλες. 

Κύπροδ, 
το σταυροδρόμι 
διεθνών συμφερόντων 

Ζητούμενο είναι οι λαοί και των δύο πλευρών 
να αποδεσμευτούν πλήρως από τα συμφέροντα, 
τα παιχνίδια και τις “διαπραγματεύσεις” 
των αφεντικών. Μακριά από ιδεολογήματα περί 
“εθνικού συμφέροντος”, να τεθούν οι όροι για την 
όξυνση του κοινωνικού πολέμου 


Το «αβύθιστο αεροπλανοφόρο» 

Το ζήτημα της Κύπρου επανέρχεται για άλλη μια 
φορά στην επικαιρότητα. Τόσο η έκταση που έχει 
λάβει στον ελλαδικό χώρο, όσο και το έντονο εν¬ 
διαφέρον της διεθνούς κοινότητας δεν αφήνουν 
αμφιβολία για τη βαρύτητά του. Η Κύπρος ανέκα¬ 
θεν αποτελούσε ένα νησί καθοριστικής στρατιω¬ 
τικής σημασίας για τις επιδιώξεις του αγγλικού 
και αμερικάνικου κεφαλαίου, κυρίως όσον αφορά 
τη Μέση Ανατολή. 

Αυτό που μπορεί ο καθένας να αντιληφθεί είναι 
πως αυτοί που διαμόρφωσαν το σχέδιο Ανάν δε 
θέλουν το ζήτημα να λυθεί, αλλά να κλείσει ως 
τέτοιο. Να πάψει, δηλαδή, να αποτελεί πόλο αντι¬ 
παραθέσεων και προστριβών και να κατοχυρωθεί 
και τυπικά η αποικιοκρατική φύση του νησιού. Το 
σχέδιο Ανάν έρχεται όχι μόνο να εδραιώσει, αλλά 
και να επεκτείνει την κατάσταση αυτή. Αυτό φά¬ 
νηκε ξεκάθαρα στον τρόπο με τον οποίο παρου¬ 
σιάστηκε το σχέδιο. 0 εκβιασμός ενός ολόκληρου 
λαού, τα καθημερινά τηλεφωνήματα του Πάουελ 
στους ηγέτες των Κυπριακών κομμάτων, τα φλη¬ 
ναφήματα περί «μεγάλου ναι» ή «μεγάλου όχι», 
καθώς και οι κινδυνολογίες περί τελευταίας ευ¬ 
καιρίας φανερώνουν περισσότερο ένα άγχος να 
κλείσει το ζήτημα άρον άρον. 

Αποικιοκρατικό και ρατσιστικό 

Πέρα από τις τυπικές ρυθμίσεις για τον τρόπο δια¬ 
χείρισης της εξουσίας το σχέδιο Ανάν μεταξύ άλ¬ 
λων: 

1. Διαγράφει με μια ασαφή αναφορά στα «τραγι¬ 
κά γεγονότα του παρελθόντος» τα εγκλήματα τόσο 
της ελληνικής, όσο και της τουρκικής πλευράς στο 
νησί: το χουντικό πραξικόπημα στην Κύπρο απ’ 
την πλευρά της Ελλάδας και την εισβολή και κα¬ 
τοχή απ’ την πλευρά της Τουρκίας το 1974. 

2. Νομιμοποιεί και επισημοποιεί τη διχοτόμηση και 
την κατοχή και διαιωνίζει έτσι τον καλλιεργούμε¬ 
νο εθνικισμό, με βάση τη λογική «διαιρεί και βα¬ 
σίλευε». 

3. Διαχωρίζει ρατσιστικά τους πολίτες με βάση 
το... ϋΝΑ τους (!), καθώς το δικαίωμα ψήφου για 
τη Γερουσία σε κάθε πλευρά του νησιού κρίνεται 


όχι γεωγραφικά, αλλά με βάση τη «φυλετική του 
καταγωγή». Αυτό σημαίνει ότι ένας Τουρκοκύ¬ 
πριος δεν έχει δικαίωμα ψήφου αν κατοικεί στο 
νότιο τμήμα και το αντίστροφο! (Το πόση αξία έχει 
αυτό το δικαίωμα είναι άλλη ιστορία) 

4. Δε λύνει το ζήτημα των προσφύγων, ενώ ανα¬ 
γνωρίζει και νομιμοποιεί τον εποικισμό. 

5. Περιορίζει μεν αριθμητικά, μονιμοποιεί δε τη 
στρατιωτική παρουσία ελληνικών και τουρκικών 
στρατευμάτων στο νησί. 

6 . Δημιουργεί και ένα τρίτο καθεστώς κατοχής 
στο νησί, αφού ένα κομμάτι εδάφους - αλλά και 
χωρικά ύδατα - παραμένουν επίσημα κατεχόμε- 
να από το βρετανικό στρατό. 

Χαρακτηριστικό, επίσης, του κρατικού μορφώμα¬ 
τος που θέλουν να δημιουργήσουν (και της σκο¬ 
πιμότητας που αυτό εξυπηρετεί) είναι η προβλε- 
πόμενη συμβολή του στην «πάταξη της τρομο¬ 
κρατίας», ως αρμοδιότητα της ομοσπονδιακής κυ¬ 
βέρνησης! 

Τα «ναι» και ια «όχι» 
ιπδ κυριαρχίας 

Με βάση αυτά τα δεδομένα έχουν διαμορφωθεί 
στο αστικό στρατόπεδο δύο διαφορετικές στάσεις 
απέναντι στο σχέδιο: 

• Η θετική στάση, η «ορθολογική», είναι αυτή που 
εκφράστηκε από το ΠΑΣΟΚ (μερικά στελέχη του 
διαφοροποιήθηκαν) και τον Γιώργο Παπανδρέου, 
που έσπευσαν από την πρώτη στιγμή να υποστη¬ 
ρίξουν το σχέδιο Ανάν. Τη θέση αυτή υποστήριξε 
και μεγάλη μερίδα των ΜΜΕ, ανάμεσα στα οποία 
περίοπτη θέση έχει και η «Αυγή» του Συνασπι¬ 
σμού. Η άποψη αυτή στηρίζεται στη λογική της σύ¬ 
μπλευσης με στόχο την αναβάθμιση της θέσης 
της Ελλάδας στο διεθνή συσχετισμό δυνάμεων, 
και κυρίως σε σχέση με τις ΗΠΑ. Πρόκειται για το 
ίδιο ιδεολόγημα της «ισχυρής Ελλάδας», που πραγ¬ 
ματοποιεί διεθνείς όυείποεε με τα διεθνή αρπα- 
κτικά, που επεκτείνεται στα Βαλκάνια, που εξα¬ 
σφαλίζει ασφαλές περιβάλλον για τις ελληνικές 
επιχειρήσεις... Η λογική αυτή αποτυπώθηκε ξε¬ 
κάθαρα και κυνικά από τον τέως πρωθυπουργό Κ. 
Σημίτη: «ο γεωπολιτικός ρόλος της Τουρκίας για 
τις ΗΠΑ και την Ε.Ε. θα είναι όλο και πιο σημαντι¬ 


κός. Γιατί η Τουρκία μπορεί να επηρεάσει σημα¬ 
ντικά τις εξελίξεις σε μία πολύ μεγάλη περιοχή 
(Μέση Ανατολή, Κασπία, Κεντρική Ασία), όπου 
υπάρχουν τα αναγκαία για τη Δύση ενεργειακά 
αποθέματα» (Ελευθεροτυπία, 7/4/2004). · Η άλλη 
θέση, η «πατριωτική», εκφράστηκε από τον Τάσ- 
σο Παπαδόπουλο και είναι αυτή που απορρίπτει 
το σχέδιο Ανάν. Η άρνηση του σχεδίου από μεγά¬ 
λο τμήμα των αστικών κομμάτων στην Κύπρο δεν 
πρέπει ούτε να μας ξενίζει, ούτε να μας παραξε¬ 
νεύει. Οφείλεται ξεκάθαρα στην επιδίωξη των ελ¬ 
ληνοκύπριων επιχειρηματιών να έχουν μια καλύ¬ 
τερη θέση στο μοίρασμα της πίτας (δεδομένου ότι 
η Τουρκία έχει για τις ΗΠΑ πιο αναβαθμισμένη 
θέση, λόγω των υπαρχόντων γεωστρατηγικών συμ¬ 
φερόντων). Αυτό εκφράστηκε και στο διάγγελμα 
του Παπαδόπουλου, από τη φαινομενικά μικρότε¬ 
ρης σημασίας φράση: «δε θα υπάρχει κοινή νομι¬ 
σματική, δημοσιονομική πολιτική και δε θα επι¬ 
τρέπονται επενδύσεις ελληνοκυπριακών επιχει¬ 
ρήσεων στο τουρκοκυπριακό συνιστών κράτος. 0 
στόχος της επανένωσης της πατρίδας μας και του 
λαού της δεν επιτυγχάνεται». Η προοπτική της ενι¬ 
αίας Κύπρου, και μάλιστα εντός της Ε.Ε. (το σχέ¬ 
διο Ανάν αναφέρει στο 8ο Κύριο Αρθρο ότι «προ¬ 
σβλέπουμε στην ένταξη στην Ευρωπαϊκή Ένωση»!), 
προσφέρει την ευκαιρία στον περισσότερο ανα¬ 
πτυγμένο καπιταλισμό της νότιας Κύπρου να ορ- 
μήσει σαν κοράκι στο «παρθένο» βόρειο τμήμα. 
Και σε αυτό το επίπεδο κινούνται οι περιβόητες 
«διαπραγματεύσεις» ελληνοκυπριακής και τουρ- 
κοκυπριακής πλευράς. Οι μεν πρώτοι διεκδικούν 
την απόλυτη ελευθερία στις εμπορικές και επεν¬ 
δυτικές δραστηριότητες, οι δε δεύτεροι θέλουν 
να βάλουν σ’ αυτό το πλιάτσικο κάποια όρια. 
Αντίστοιχα συμφέροντα εξυπηρετούν οι αρνητικές 
ή θετικές θέσεις της τουρκικής και τουρκοκυ- 
πριακής πλευράς. Όλο αυτό το παιχνίδι συμφερό¬ 
ντων, σερβιρισμένο με πατριωτική γαρνιτούρα, έρ¬ 
χεται να δημιουργήσει τη λαϊκή συναίνεση στα σχέ¬ 
δια των αφεντικών, είτε με τον έναν είτε με τον 
άλλον τρόπο. Υπάρχει όμως ένα κοινό σημείο και 


στις δύο απόψεις. Το ότι καμία δε θίγει το ζήτημα 
των βάσεων και των κατεχόμενων απ' τον βρετα¬ 
νικό στρατό εδάφη! Δεν τοποθετείται, δηλαδή, στην 
ουσία του περιεχομένου του σχεδίου, αλλά στις 
επιμέρους ρυθμίσεις του σε σχέση με τις δύο πλευ¬ 
ρές. 

Οι κοινωνικοί αγώνεε 
είναι κι εδώ το ζητούμενο 

0 Κυπριακός λαός χρειάζεται πράγματι να πει ένα 
συνολικό όχι στα σχέδια των αφεντικών. Όχι στην 
αποικιοκρατία που παραπέμπει σε άλλες εποχές 
(οι οποίες μάλλον δεν έχουν περάσει τόσο, όσο 
οι περισσότεροι πιστεύουν), όχι στο ρατσισμό και 
τον εθνικισμό, όχι στην καταπίεση και την εκμε¬ 
τάλλευση. Στην Κύπρο το εθνικό ζήτημα έχει λει¬ 
τουργήσει τόσα χρόνια ως «πυροσβέστης» του 
κοινωνικού. Χαρακτηριστικό παράδειγμα: απεργίες 
δε γίνονται για να μη θιχτεί η «εθνική ενότητα»! Η 
έμπρακτη προβολή του συνθήματος «έξω όλοι οι 
στρατοί» (ελληνικοί, τούρκικοι, αγγλικοί) και ο στό¬ 
χος της κοινωνικής απελευθέρωσης είναι η πραγ¬ 
ματική λύση για την Κύπρο. Λύση, η οποία δε μπο¬ 
ρεί σε καμιά περίπτωση να πραγματοποιηθεί ούτε 
με δημοψηφίσματα, ούτε με συμβούλια πολιτικών 
αρχηγών, ούτε με επιβεβλημένα από τα πάνω σχέ¬ 
δια. Ζητούμενο είναι οι λαοί και των δύο πλευρών 
να αποδεσμευτούν πλήρως από τα συμφέροντα, 
τα παιχνίδια και τις «διαπραγματεύσεις» των αφε¬ 
ντικών. Να παραμεριστούν τα ιδεολογήματα περί 
«εθνικού συμφέροντος», ώστε να τεθούν εκ νέου 
οι όροι για την όξυνση του κοινωνικού πολέμου. 

ΥΓ. Όσοι «αριστεροί πατριώτες» (που μέχρι χθες 
διαδήλωναν με ελληνικές σημαίες κατά του σχε¬ 
δίου Ανάν) σπεύσουν να πανηγυρίσουν για το ΟΧΙ 
των ελληνοκυπρίων στο δημοψήφισμα, καλά θα κά¬ 
νουν να αναρωτηθούν τι απελευθερωτικές για την 
κοινωνία προοπτικές ανοίγει αυτό, όταν τίθεται 
από πατριωτική και όχι από ταξική σκοπιά. 

Γ ιώργος Αθανασιάδης 

Στα πλοκάμια του εθνικισμού 
και του διεθνούε κεφαλαίου 

Το ΚΥΠΡΙΑΚΟ πεδίο σύγκρουσης των συμφερόντων που οριοθετούν τη νέα εποχή. Το δίλημμα ενός ΝΑΙ ή 
ενός ΟΧΙ στο θέμα της Κύπρου χωρίς αντικαπιταλιστική προοπτική παραμένει κενού περιεχομένου. 


«Μας είναι απαραίτητη μια κρι¬ 
τική των ηθικών αξιών, και αυτό 
που πρέπει να εξεταστεί κα- 
ταρχήν είναι αυτή τούτη η αξία 
των αξιών-για να γίνει δε αυτό, 
χρειαζόμαστε να γνωρίσουμε 
κάτω από ποιες συνθήκες και 
μέσα σε ποιες περιστάσεις γεν¬ 
νήθηκαν, αναπτύχθηκαν και πα¬ 
ραμορφώθηκαν.» 

(Νίτσε- "Γενεαλογία της Ηθικής") 

Βρισκόμαστε σε μια περίοδο που ο ιστορικός ρό¬ 
λος του έθνους-κράτους τελειώνει. Οι νέες τε¬ 
χνολογίες και η υπερπαραγωγή καταναλωτικών 
προϊόντων ωθούν όχι απλά στην υπεραπόδοση 
των ήδη υπαρχουσών αγορών, αλλά και στην ανά¬ 
πτυξη αγορών που έχουν χαμηλούς ρυθμούς 
απορρόφησης αγαθών. Έτσι, εκτός από νέες 
σχέσεις εμπορίου, είναι απαραίτητη και η βελ¬ 
τίωση των δρόμων εμπορίου που ήδη υπάρχουν, 
ιδίως όσον αφορά στην ασφάλειά τους. 

Μετά την αυτοδιάλυση της Σοβιετικής Ένωσης, 
έχουμε νέους στρατηγικούς σχεδιασμούς από 
την μεριά των ΗΠΑ και των Ευρωπαίων εταίρων. 
Η στρατιωτική προστασία της μεταφοράς πρώ¬ 
των υλών (αγωγοί φυσικού αερίου, πετρελαια¬ 
γωγοί) και χρήση αποθεμάτων νερού, όπως και 
η κατοχή, είτε στρατιωτική είτε οικονομική-πο- 
λιτική, των τόπων που τα διαθέτουν. Σε αυτούς 
τους σχεδιασμούς η Κύπρος έχει τιμητική θέση. 
Βέβαια υπάρχει και η άποψη μερίδας του "Δι¬ 
κτύου", σύμφωνα με την οποία η Κύπρος δεν 
χρειάζεται γιατί ήδη υπάρχουν βάσεις στην Ελλά¬ 
δα και στην Τουρκία. Τότε όμως γιατί οι Άγγλοι 
έχουν στήσει μια από τις πιο σύγχρονες βάσεις 
τηλεπικοινωνιών στο Ακρωτήρι της Κύπρου και 
όχι στο Μπρίστολ για να αποφύγουν και τα έξο¬ 
δα; 

Είναι σίγουρο ότι το Αγγλοσαξονικό κεφάλαιο - 
πιο έξυπνο και πιο πρακτικό - έχει σχεδιάσει τη 
νέα μορφή εισοδισμού και δεν καταπιάνεται με 
τίποτα τυχαία. Από την εκμετάλλευση των πρώ¬ 
των υλών, τα πιθανά νέα κοιτάσματα αυτών, τα 
έργα υποδομής, μέχρι και την καταναλωτική απορ¬ 
ροφητικότητα τεράστιων πληθυσμών. 

Ο χώρος της Μέσης και Εγγύς Ανατολής πρέ¬ 
πει να αλλάξει. Το έθνος-κράτος είναι αχρεία¬ 
στο για το σύγχρονο κεφάλαιο. Μια ενοποιημέ¬ 
νη αγορά στα πρότυπα της Ευρωπαϊκής Ένωσης 
είναι το ιδανικό τους. Βρίσκονται όμως σε αντί¬ 
θεση με το υπάρχον πολιτισμικό-πολιτικό σύ¬ 
στημα της περιοχής. Με την απουσία της Σο¬ 


βιετικής Ένωσης, ιστορικοί ηγέτες της περιοχής 
και κινήματα - δημιούργημα της αντιπαλότητας 
Σοβιετικών και Δυτικών - βρέθηκαν ανίσχυροι ή 
κατέρρευσαν. Το εθνικοσοσιαλιστικό μοντέλο, 
όπως και ο αραβικός εθνικισμός έδωσαν τη θέση 
τους στους φονταμενταλιστές. Οι οπαδοί του εκ¬ 
δημοκρατισμού, οι επηρεασμένοι από δυτικά ρεύ¬ 
ματα σκέψεις, όπως και οι οπαδοί αριστερών 
ιδεών, συντρίφθηκαν μπροστά στην εξάπλωση 
της θρησκείας. Αλλωστε ήταν φυσικό. Όταν στη 
Δύση ο Διαφωτισμός προωθούσε τη νέα θρη¬ 
σκεία της λογικής και αργότερα το προλεταριά¬ 
το ισχυροποιούσε την ταξική του συνείδηση, στην 
Ανατολή οι αστοί έμποροι διέδιδαν τις διδαχές 
του Ισλάμ από την Αφρική μέχρι την Ινδοκίνα ως 
αντίβαρο στην υποτελή στάση που κρατούσαν οι 
Αραβες άρχοντες. Έτσι, η μουσουλμανική θρη¬ 
σκεία ήταν η προσπάθεια διατήρησης της αξιο¬ 
πρέπειας αυτών των λαών και όπλο στα χέρια 
των φτωχών μαζών. Προσπάθειες αλλαγής στις 
χώρες της Ανατολής πέρασαν μέσα από τη θρη¬ 
σκεία τους και οι φαινομενικές συγκρούσεις ιε¬ 
ρατείων και θρησκευτικών τάσεων ήταν αποτέ¬ 
λεσμα κοινωνικών διεργασιών. Το ότι σήμερα 
αυτά τα θρησκευτικά κινήματα είναι η αντίστα¬ 
ση στον ιμπεριαλισμό είναι γεγονός. Σίγουρα την 
απέχθεια που μας προκαλούσε ο Νάσερ ή ο Κα- 
ντάφι, μας την προκαλούν ιδεολογικά και οι μου¬ 
σουλμάνοι φονταμενταλιστές. Τα οράματά μας 
απέχουν τόσο από τους μάρτυρες του Ισλάμ όσο 
και από τις ιμπεριαλιστικές δυνάμεις. Αυτό δε 
σημαίνει όμως ότι μπορούμε να μένουμε απα¬ 
θείς στο σφαγιασμό των λαών ή να αφήνουμε 
την προέλαση της νέας τάξης ανενόχλητη. 

Ας γυρίσουμε όμως πίσω στη Δύση. Η αστική 
τάξη στην ανάπτυξή της χρειάστηκε το έθνος- 
κράτος για να ισχυροποιηθεί μέσα στα σύνορά 
του, αλλά και γιατί τα τεχνικά μέσα για την εξά¬ 
πλωση του εμπορίου, όπως και η τεχνογνωσία 
για την ανάπτυξη της παραγωγής, ήταν σε εμ- 
βρυακή μορφή. Σ' αυτή την φάση έδειξε το προ¬ 
οδευτικό για την εποχή πρόσωπό της, ήρθε σε 
ρήξη με Αυτοκρατορίες και δημιούργησε επα¬ 
ναστάσεις. Σε ιδεολογικό επίπεδο αντιτάχθηκε 
στο σκοταδισμό και στη θρησκεία. Σ’ αυτό το πα¬ 
ράξενο μίγμα οι λαϊκές μάζες δημιούργησαν μια 
συμμαχία με την αστική τάξη υπερασπίζοντας τις 
κατακτήσεις της -εκτός από θλιβερά παραδείγ¬ 
ματα θρησκόληπτων αγροτών - και βέβαια όταν 
ο πρώιμος καπιταλισμός έδειξε την αδυναμία 
ικανοποίησης βασικών αιτημάτων, τα ανικανο¬ 
ποίητα αυτά αιτήματα βρήκαν το φυσικό τους 
χώρο, δηλαδή τις εργατικές ενώσεις και την ανά¬ 
πτυξη της ταξικής συνείδησης. Υπήρχε όμως πά¬ 
ντα, ανάλογα με το επίπεδο ανάπτυξης της επα¬ 
ναστατικής συνείδησης, και ο πατριωτισμός, που 
εμπλεκόταν ως ιδεολόγημα και μέσα στην ερ¬ 
γατική τάξη. Αλλωστε πολλές φορές οι λαϊκές 
μάζες υπεράσπισαν πατριωτικά τα φυσικά σύ¬ 
νορα των καταπιεστών τους. Από τη Γαλλική Επα¬ 
νάσταση -όταν οι μάζες την υπερασπίστηκαν 
από τον εξωτερικό εχθρό - στον 1 ο Παγκόσμιο 


Πόλεμο - όταν οι διεθνιστές προάγανε τον πό¬ 
λεμο κατά του πολέμου - φτάνουμε στην υπε¬ 
ράσπιση των πατρίδων στο 2ο Παγκόσμιο Πό¬ 
λεμο. Ακόμα και στον Ισπανικό Εμφύλιο οι αναρ¬ 
χικοί και οι διεθνιστές ήταν στο ίδιο στρατόπε¬ 
δο με στρώματα της αστικής τάξης. Μάλιστα λίγο 
νωρίτερα, στα τέλη του 19ου αιώνα, οι Ισπανοί 
αναρχικοί συμμάχησαν με τους δημοκράτες στο 
κίνημα του Καντοναλισμού, κατά τη διάρκεια της 
1 ης Δημοκρατίας και πριν την παλινόρθωση της 
Μοναρχίας. 

Παρόλο που είναι κάθετη η αντίθεση αστών πα¬ 
τριωτών και διεθνιστών (αν εξαιρέσουμε αυτό 
το θλιβερό τριτοδιεθνιστικό πατριωτικό ιδεολό¬ 
γημα, ανάγκη της Σοβιετικής Ένωσης), πολλές 
φορές η ροή της ιστορίας έφερε τους επανα¬ 
στάτες κοντά σε εθνικοαπελευθερωτικά κινή¬ 
ματα με τη λογική ότι δεν μπορούσαν να μείνουν 
απαθείς σε εγκλήματα κατά των λαών. Σίγουρα 
η αντίθεση με την ιμπεριαλιστική ολοκλήρωση 
ήταν και αντίθεση με τους τριτοκοσμικούς σο- 
σιαλδικτατορίσκους. Κανείς όμως επαναστάτης 
δεν άφησε ανυπεράσπιστους τους λαούς ούτε 
δέχθηκε τους ιμπεριαλιστικούς σχεδιασμούς. 
Φτάνοντας στην Κύπρο, μια χώρα που δεν ακο¬ 
λούθησε την εξέλιξη του έθνους-κράτους λόγω 
θέσης, αλλά χρησιμοποιήθηκε ως αποικία από 
τους Άγγλους, βλέπουμε το εθνικό ζήτημα να 
δημιουργείται σε βάρος μάλιστα του ταξικού. 


Όταν οι εκτιμήσεις οπαδών 
της αντιπαγκοσμιοποίησης συ¬ 
νεπικουρούν στα σχέδια των 
εμπνευστών της παγκοσμιο¬ 
ποίησης, μήπως ο εχθρός έχει 
αρχίσει να βρίσκεται και μέσα 
στο ίδιο το κίνημα; 


Μετά τη διχοτόμηση, ένα κράτος χωρίς βαριά 
βιομηχανία, με τους μεγαλύτερους ρυθμούς ανά¬ 
πτυξης στον κόσμο -που χάρη στο χαμηλό φο¬ 
ρολογικό συντελεστή έχει γίνει ο παράδεισος 
ξένων εταιρειών, ιδίως Ρώσικων λόγω των δια¬ 
κρατικών συμφωνιών μη διπλής φορολόγησης 
εταιρειών - και με μεγάλο ναυτικό στόλο, κρα¬ 
τώντας ταυτόχρονα και την τουριστική αγορά σε 
υψηλό επίπεδο, είναι λογικό να έχει μια πολύ 
ισχυρή αστική τάξη. Επίσης μεγάλο μέρος του 
πληθυσμού που ασχολείται με τη διαμεσολάβη- 
ση - τεράστιος αριθμός δικηγορικών υπαλλή¬ 
λων, εξειδικευμένων υπαλλήλων γραφείου - ταυ¬ 
τίζεται με τα συμφέροντα της ντόπιας αστικής 
τάξης. Ως αποτέλεσμα, έχει δημιουργηθεί μια 
ισχυρή συμμαχία πατριωτών, που μαζί με την 
Εκκλησία, η οποία έχει αμύθητα πλούτη και επεν¬ 


δύσεις στις μεγαλύτερες εταιρείες του νησιού, 
είναι πλειοψηφικό ρεύμα. 

Από την άλλη έχουμε το Αγγλοσαξονικό κεφά¬ 
λαιο και την Ευρωπαϊκή Ένωση να επιθυμεί την 
οικονομική ένωση του νησιού, έτσι ώστε να εξυ¬ 
πηρετήσει τα γεωπολιτικά της σχέδια. Σ’ αυτή 
την περίπτωση δημιουργεί ένα νεοαποικιακό κρά¬ 
τος με πλήρη εξάρτηση στην εξωτερική του πο¬ 
λιτική, όπως και στα όργανα διοίκησής του, μέσω 
των τοποτηρητών που θα ελέγχουν τη λειτουρ¬ 
γία του. Επίσης, τα δυο κρατίδια που θα υπάρ¬ 
χουν, δεν έχουν, πέραν της ιθαγένειας, τίποτα 
το κοινό όσον αφορά στην κοινωνική ζωή, παρά 
μόνο κοινούς εγγυητές. 

Εδώ είναι άξιο απορίας, πώς το "Δίκτυο” μιλάει 
για επανένωση των δυο κοινοτήτων μέσω διζω- 
νικού κράτους. Μήπως ονειρεύεται να γίνει το 
νέο Κ.Κ. Εσωτερικού που μίλαγε για την Ευρώ¬ 
πη των εργαζομένων, λες και οι καπιταλιστές θα 
έκαναν τέτοιο δημιούργημα για να το παραδώ¬ 
σουν προς συμφέρον των εργαζομένων; Βέβαια 
είναι και οι Γκρίζοι Λύκοι και ο Παπαθεμελής στη 
μέση. Σύμφωνα με τους διεθνιστές του "Δικτύ¬ 
ου", γι’ αυτό το λόγο θα πρέπει να υπερασπι¬ 
στούμε την κοινωνία από αυτούς, μαζί με τους 
Αμερικάνους ιμπεριαλιστές και τους οπαδούς 
της νέας τάξης. 

Βρισκόμαστε σε μια ιστορική περίοδο με πολ¬ 
λές μεταβολές σε γεωπολιτικό επίπεδο, χωρίς 
να υπάρχει από τη μεριά των λαών και των κα¬ 
ταπιεσμένων μια σαφής αντικαπιταλιστική θεώ¬ 
ρηση και αντιπαλότητα. Μαζώξεις στυλ Πόρτο- 
Αλέγκρε έδειξαν τα όριά τους. Ναι μεν κριτική, 
αλλά όχι ρήξη. Οι λαοί που είναι σε άμεση ρήξη 
σίγουρα δεν έχουν την αντικαπιταλιστική λογι¬ 
κή που θα μας άρεσε. Αρκούνται απλά στη θρη¬ 
σκεία τους. Οι αντιθέσεις που δημιουργούν οι 
σχεδιασμοί των καπιταλιστών σίγουρα δε μας 
ικανοποιούν. 

Άλλωστε ένα ΝΑΙ ή ένα ΟΧΙ χωρίς αντικαπιταλι- 
στική προοπτική φαντάζει γελοίο. Κοιτώντας 
όμως πίσω μας βλέπουμε ότι τέτοιες αντιθέσεις 
μέσα στην κοινωνία είχαν προκαλέσει στο πα¬ 
ρελθόν ρήγματα ισχυρά με αντανάκλαση σε όλα 
τα επίπεδα της κοινωνικής ζωής. Έτσι και σή¬ 
μερα που οι κυρίαρχοι οραματίζονται έναν κό¬ 
σμο όπου θα εκλείψουν οι αντίθετες φωνές και 
όπου οι σχεδιασμοί τους για την οικονομία, την 
κοινωνία και το περιβάλλον θα βαίνουν κανονι- 
κώς ώστε να ικανοποιηθεί η κίνηση των αγορών, 
υπάρχει ανάγκη για ισχυρό αντικαπιταλιστικό 
λόγο. Λόγο που να αναδεικνύει, από τη μία τις 
αντιφάσεις του συστήματος, και από την άλλη το 
ρεφορμισμό και την ενσωμάτωση ρευμάτων της 
αντιπαγκοσμιοποίησης. Σίγουρα ο εχθρός μας 
βρίσκεται και μέσα στην πατρίδα (όπως άλλω¬ 
στε γράφει και στην προκήρυξή του το "Δίκτυο”). 
Όταν όμως οι εκτιμήσεις οπαδών της αντιπα- 
γκοσμιοποίησης συνεπικουρούν στα σχέδια των 
εμπνευστών της παγκοσμιοποίησης, μήπως ο 
εχθρός έχει αρχίσει να βρίσκεται και μέσα στο 
ίδιο μας το κίνημα; 

Γ.Αυγός 

ΣΥΝΕΝΤΕΥΞΗ | 


Το έργο του 
στη γήωσσοήογία 


Όταν το 1959 ο γλωσσολόγος Νοαιη ΟΙτοηηδΚν δημοσίευε τη βι¬ 
βλιοκριτική του στο έργο του ψυχολόγου δΙτίπποτ, νοτόοΙ ΒθϊιανίοΓ 
(1957) και εξέθετε τις απόψεις του για τη μάθηση της γλώσσας, 
συνέδεε πλέον άμεσα τη μελέτη της γλώσσας με τη θεωρία της 
ψυχολογίας και διατύπωνε μια καινούρια οπτική, αμφισβητώντας 
θεμελιώδεις υποθέσεις της επιστήμης της ψυχολογίας, που εκεί¬ 
νη την εποχή και ιδιαίτερα στις Η.Π.Α. ήταν πλατιά αποδεκτές. 

Ο δίκίππθτ, ο πιο γνωστός εκπρόσωπος του συμπεριφορισμού υπο¬ 
στήριζε πως "η γλώσσα είναι ένα σύνολο από εκφράσεις, που κα¬ 
θεμιά χρησιμοποιείται σε συγκεκριμένη περίσταση" και πως "η 
γλωσσική γνώση ορίζεται ως το σύνολο των λέξεων και των προ¬ 
τάσεων, που έχει αποθηκεύσει το άτομο στη μνήμη του και τις 
οποίες μπορεί να ανακαλέσει σε δεδομένη στιγμή". 

Η θεωρία της γενετικής μετασχηματιστικής γραμματικής του 
ΟΙτοπτεΚγ αντίθετα έβλεπε τη γλώσσα ως "ένα οργανωμένο σύ¬ 
στημα ήχων και εννοιών, που επιτρέπει την παραγωγή και κατα¬ 
νόηση άπειρου αριθμού εννοιών και προτάσεων". Με βάση την 
άποψη αυτή , αλλά και δεδομένου πως το παιδί παράγει προτά¬ 
σεις και μορφές λέξεων που δεν έχει ξανακούσει, υποστήριξε ότι 
"το άτομο είναι εφοδιασμένο με ένα μηχανισμό κατάκτησης της 
γλώσσας (Ιαηςυαρα ΑορυίδίΙίοη Θανίοθ), ο οποίος επιτρέπει την 
εσωτερίκευση των δομών τη μητρικής του γλώσσας μέσω της 
επαφής του με την ομιλία των ατόμων του περιβάλλοντος του". 
Η παραγωγή του λόγου επομένως "είναι αποτέλεσμα του συν¬ 
δυασμού των κανόνων, που έχει εσωτερικεύσει το άτομο από το 
περιβάλλον του (βαθιά δομή) και των μετασχηματιστικών κανό¬ 
νων, οι οποίοι διαμορφώνουν το τελικό εκφώνημα (επιφανειακή 
δομή)". Η ιδεώδης εσωτερική γνώση του ατόμου για τη γλώσσα 
του ονομάστηκε "γλωσσική ικανότητα" (οοτηρθΐθηοθ), ενώ το απο¬ 
τέλεσμα της χρήσης αυτής της γνώσης σε πραγματικές περι¬ 
στάσεις, όπου μεσολαβούν διάφοροι ψυχολογικοί παράγοντες 
ονομάστηκε "γλωσσική επιτέλεση" (ρθτίοπτιαηοθ). 

Το παραπάνω μοντέλο εξελίχθηκε στη θεωρία της "κυβέρνησης 
και αναφορικής σύνδεσης", όπου αν και οι στοιχειώδεις αρχές 
της γενετικής μετασχηματιστικής γραμματικής εξακολουθούν να 
αποτελούν τη βάση, εμπεριέχεται ένας πολύ μικρός αριθμός αρ¬ 
χών. θεωρείται ότι “η αλληλεπίδραση αυτών των αρχών μπορεί 
σε συνδυασμό με κάποιους συγκεκριμένους σε κάθε γλώσσα κα¬ 
νόνες, να περιγράφει όλες τις δυνατές μορφές γλωσσών του κό¬ 
σμου", μια και παρ’ όλες τις διαφορές τους οι γλώσσες του κό¬ 
σμου φαίνεται πως χαρακτηρίζονται ταυτόχρονα κι από θεμελια¬ 
κές ομοιότητες. 

Οι θεωρητικές θέσεις του ΟΙτοτηδΙτγ οριοθέτησαν τις έρευνες 
στον τομέα της εξελικτικής ψυχογλωσσολογίας, αφού απέκλειαν 


ΑΠΟΚΛΕΙΣΤΙΚΗ ΣΥΝΕΝΤΕΥΞΗ ΤΟΥ 


Να στοχεύσουμε 
προδ την κοινωνική 

Η πάλη κατά του συστήματος είναι διαρκής. Γι αυτό πρέπει να γίνονται συνεχώς 
βήματα, έστω κάποια βήματα. Το να επιδιώκεις δε το επόμενο βήμα προς την κοι¬ 
νωνική κινητοποίηση, αποτελεί κλασική αναρχική θέση. Άλλωστε, ποτέ, ό,τι κάνου¬ 
με σήμερα, δεν είναι αρκετό για το αύριο. 

Πρέπει να ενισχυθεί η αντιεξουσιαστική συνιστώσα του παγκόσμιου κινήματος δι¬ 
καιοσύνης. Άλλωστε, το Παγκόσμιο Κοινωνικό Φόρουμ έχει έντονα εξουσιαστική 
δομή και οι αποφάσεις έρχονται από μία απόμακρη κεντρική επιτροπή. 



0 γνωστός παγκοσμίως ελευθεριακός, 
αναρχικός, ριζοσπάστης ή κατ’ άλλους 
απλώς αιρετικός διανοούμενος Νόαμ 
Τσόμσκι, επισκέφθηκε μέσα στον Απρί¬ 
λιο Θεσσαλονίκη και Αθήνα όπου έδω¬ 
σε συνολικά πέντε διαλέξεις, γύρω από 
τα ζητήματα της ειδικότητάς του στη 
γλωσσολογία, αλλά κυρίως για την αμε¬ 
ρικανική εξωτερική πολιτική της οποί¬ 
ας έχει αναχθεί ως ο πιο σφοδρός επι¬ 
κριτής της τα τελευταία χρόνια στις ΗΠΑ. 
Τα κατάμεστα αμφιθέατρα στις Φιλοσο¬ 
φικές σχολές των δύο πανεπιστημίων 
και το πυκνότατο πρόγραμμά του, δεί¬ 
χνουν και το μεγάλο ενδιαφέρον του κό¬ 
σμου που ψάχνει, αμφισβητεί και κινη¬ 


τοποιείται ενάντια στις ολέθριες επιλο¬ 
γές των κυρίαρχων. 

Μέλη της συντακτικής ομάδας της «Β» 
αναζήτησαν τον Νόαμ Τσόμσκι, επιδιώ¬ 
κοντας μια συζήτηση μαζί του για θέμα¬ 
τα και πέραν αυτών στα οποία αναφέρ¬ 
θηκε στις ομιλίες του. Στο άκουσμα της 
έκδοσης μιάς πανελλαδικής αντιεξου- 
σιαστικής εφημερίδας και παρά τον πιε¬ 
στικό χρόνο του, έδειξε ενδιαφέρον για 
τη «Β» και δέχθηκε να συναντηθούμε 
έστω και αργά το βράδυ της Δευτέρας 
19 Απριλίου στο ξενοδοχείο όπου είχε 
καταλύσει. Και τα κεντρικότερα σημεία 
αυτής της συζήτηση μεταφέρουμε στις 
σελίδες της «Β». 


Β. Είχαμε την ευκαιρία να σας ακούσουμε 
σε διάλεξη σας στη Βοστόνη το 1982, κα¬ 
ταγγέλλοντας την αμερικανική εξωτερική 
πολιτική και τους ισραηλινούς βομβαρδι¬ 
σμούς στον νότιο Λίβανο. Εικοσιδύο χρό¬ 
νια καταγγελίας... 

Ν.ΤΣ. Πολλά παραπάνω... 

Β. Είναι αρκετό αυτό, μετά και το πολύνε¬ 
κρο χτύπημα στη Μαδρίτη; Γιατί, παρότι - 
όπως εσείς μνημονεύσατε στην ομιλία σας 
στη Φιλοσοφική της Θεσσαλονίκης- το 90% 
του ισπανικού λαού ήταν αντίθετο στον πό¬ 
λεμο και διαδήλωνε μαζικά κατά της συμ¬ 
μετοχής των ισπανικών στρατευμάτων στο 
Ιράκ, αυτά δεν αποτράπηκαν. Έτσι, επιτα¬ 
κτικά τίθεται το ζήτημα οι κοινωνίες να επε¬ 
ξεργαστούν πιο αποτελεσματικές και απο¬ 
τρεπτικές του πολέμου πολιτικές αντίστα¬ 
σης. 

Ν.ΤΣ. Είναι αλήθεια ότι πραγματοποιήθη¬ 
καν τεράστιες διαμαρτυρίες κατά του πο¬ 
λέμου στο Ιράκ, που όμως δε τον σταμάτη¬ 
σαν. Όμως είναι η πρώτη φορά που στις 
εκατοντάδες χρόνων ευρωπαϊκού ιμπερια¬ 
λισμού, που πραγματοποιήθηκαν αντιπο¬ 
λεμικές διαμαρτυρίες πριν την εκδήλωση 
ενός πολέμου. Δέστε την περίπτωση του 
Βιετνάμ, όπου λίγοι μπορούσαν να πουν το 
πότε άρχισε ο πόλεμος εκεί και τα πρώτα 
χρόνια οι περισσότεροι δεν γνώριζαν ότι 
εκεί βομβαρδίζουν οι Αμερικανοί, σκοτώ¬ 
νοντας ανθρώπους. Από το 1962 που άρ¬ 
χισε ο πόλεμος στο Βιετνάμ χρειάστηκαν 
πέντε με έξι χρόνια για να αρχίσει να κα¬ 
ταλαβαίνει ο κόσμος τι συμβαίνει και να 
πραγματοποιηθούν οι πρώτες αντιπολεμι¬ 
κές διαμαρτυρίες. Τίποτα πριν και πολύ πε¬ 
ρισσότερο πριν την έναρξη του πολέμου. 
Αυτή τη φορά, στην περίπτωση του Ιράκ, οι 
εκδηλώσεις διαμαρτυρίας άρχισαν πριν 

στο επόμενο βήμα 
κινητοποίηση 



την έναρξη του πολέμου. Υπάρχει μεγάλη 
διαφορά. Ήταν ένας αποτελεσματικός τρό¬ 
πος να αλλάξουν στάση οι χώρες. Δεν υπάρ¬ 
χει σήμερα δυτικός ηγέτης που να μπορεί 
να κάνει ότι έκανε ο Κένεντι και ο Τζόνσον 
ή ο Νίξον. Υπάρχει λαϊκή αντίθεση που αλ¬ 
λάζει τις κοινωνίες. Δέστε και την περί¬ 
πτωση της Βραζιλίας, τι είχε πριν τέσσερα 
χρόνια και τι έχει τώρα: έναν λαϊκό ηγέτη 
μετά από έντονη πίεση του λαού. Δεν λέω 
ότι είναι μεγάλα πράγματα, αλλά είναι ένα 
βήμα που δείχνει ότι γίνονται αλλαγές στην 
κοινωνία. 

Β. Είναι όμως αρκετά, απλώς ο ισπανικός 
λαός να ανατρέπει τον δεξιό Αθνάρ και να 
φέρνει στην εξουσία το σοσιαλιστικό κόμ¬ 
μα; Σοσιαλδημοκρατικές κυβερνήσεις δεν 
ήταν στις 13 από τις 15 χώρες όταν βομ¬ 
βάρδισαν τη Γιουγκοσλαβία το 1999 μαζί 
ΗΠΑ και ΝΑΤΟ; 

Ν.ΤΣ. Φυσικά και δεν είναι αρκετά. Τίποτα 
δεν είναι αρκετό. Απλώς ένα βήμα. Είναι 
όμως ένα δείγμα προόδου του κόσμου. Πάτε 
μερικά χρόνια πριν, που κάποιες χώρες εί¬ 
χαν ακόμη φασιστικές δικτατορίες. Και αυ¬ 
τές είναι αλλαγές. 

Β. Ναι, αλλά σήμερα δεν έχουμε απλώς τον 
πόλεμο στον τρίτο κόσμο, αλλά και μέσα 
στις δυτικές μητροπόλεις; 

Ν.ΤΣ. Γι αυτό και η πάλη είναι διαρκής, που 


υπερασπίζοντας δικαιώματα και 
χρησιμοποιώντας επιτεύγματα προ¬ 
χωρούμε. Η πορεία σίγουρα δεν 
είναι ανοδική, έχει σκαμπανεβά¬ 
σματα. 

Β. Όμως και οι σύγχρονοι πόλεμοι 
έχουν αρχίσει εδώ και πάνω από 
μία δεκαετία. Ο πρώτος πόλεμος 
στο Ιράκ έγινε το 1991. Αρα και 
σε αυτή την περίπτωση χρειάστη¬ 
καν χρόνια για να δούμε τις περ¬ 
σινές αντιπολεμικές διαδηλώσεις. 

Ν.ΤΣ. Κοιτάξτε, το' 91 έγινε ένας 
σύγχρονος πόλεμος για τον οποίο 
υπήρξαν διαδηλώσεις. Μετά επι¬ 
βλήθηκε ένα εμπάργκο και είναι 
πολύ πιο δύσκολα να αναπτύξεις 
διαμαρτυρίες για κάτι τέτοιο. Όμως, 
κατά τον δεύτερο πόλεμο στο Ιράκ 
πέρσι, υπήρξαν μαζικότατες αντιπολεμικές 
διαδηλώσεις αρκετά πριν αρχίσουν οι βομ¬ 
βαρδισμοί και οι οποίες συνεχίζονται, πε¬ 
ριορίζοντας τις κινήσεις της αμερικανικής 
κυβέρνησης. 

Στην πραγματικότητα υπάρχει ένα νέο κοι¬ 
νωνικό κίνημα, που διαμαρτύρεται και πιέ¬ 
ζει, ενώ πριν από λίγα χρόνια δεν υπήρχε 
τίποτα. Σήμερα έχουμε ένα παγκόσμιο κί¬ 
νημα που απαιτεί δικαιοσύνη. Τίποτα δεν 
είναι κατοχυρωμένο και η αντίσταση απαι¬ 
τεί προσπάθειες, αλλά χρειάζεται χρόνος. 
Τα αποτελέσματα απαιτούν χρόνο. 

Β. Τα τελευταία χρόνια έχει αναπτυχθεί το 
κίνημα της αντιπαγκοσμιοποίησης. Εσείς 
συμμετείχατε στο Παγκόσμιο Κοινωνικό Φό¬ 
ρουμ, παρότι αυτό περιορίζει την αντίθεση 
του μόνο στη νεοφιλελεύθερη παγκοσμιο¬ 
ποίηση. Είναι αυτό αρκετό με δεδομένο τις 
πιο ριζοσπαστικές και αντιεξουσιαστικές 
απόψεις σας; 

Ν.ΤΣ. Τίποτα δεν είναι αρκετό. Το σημα¬ 
ντικό αυτή τη στιγμή είναι να κάνουμε το 
επόμενο βήμα για να πάμε παραπέρα. Έτσι, 
προστατευόμενοι από τη νεοφιλελεύθερη 
λαίλαπα κάνουμε ένα σημαντικό βήμα και 
αυτό αποτελεί μια επίτευξη. 

Σίγουρα δεν ανατρέπεις τον καπιταλισμό 
και αποτρέπεις τον ιμπεριαλισμό, αλλά κά¬ 
νεις κάποιο βήμα μπροστά. 

Β. Στοχεύοντας μόνο στον νεοφιλελευθε¬ 


ρισμό και όχι συνολικά τον καπιταλισμό; Δεν 
αποτελεί ο πρώτος δυναμική έκφραση του 
δεύτερου, άρα πρέπει να καταφερόμαστε 
συνολικά κατά του καπιταλιστικού συστή¬ 
ματος; 

Ν.ΤΣ. Μα, κάνοντας το επόμενο βήμα μπρο¬ 
στά προς την κοινωνική κινητοποίηση, αυτό 
αποτελεί κλασσική αναρχική θέση. Ποτέ άλ¬ 
λωστε ό,τι κάνουμε σήμερα δεν είναι αρ¬ 
κετό για το αύριο. 

Πολλά κάνουν πολλοί σε διάφορους τομείς. 
Όπως, για πρώτη φορά βλέπουμε να ανα¬ 
πτύσσεται ένα σημαντικό κίνημα εναντίον 
των μεγάλων εταιρειών, κάτι που δείχνει 
συγκεκριμένα τι είναι καπιταλιστικό. Αυτό 
όμως δεν αναπτύχθηκε από το πουθενά. 

Β. Για πιο αποτελεσματικές πρακτικές κατά 
του στόχου αυτού, δεν είναι η ενίσχυση της 
αντιεξουσιαστικής συνιστώσας αυτού του 
παγκόσμιου κινήματος αντίστασης; 

Ν.ΤΣ. Σίγουρα ναι. Αυτό είναι που πρέπει 
να γίνει. Γιατί το Παγκόσμιο Κοινωνικό Φό¬ 
ρουμ έχει έντονα εξουσιαστική δομή. Οι 
αποφάσεις έρχονται από μία απόμακρη κε¬ 
ντρική επιτροπή. 

Β. Πριν από λίγα χρόνια σε ένα κείμενο σας 
είχατε πει ότι η δυσκολία σήμερα για την 
εφαρμογή των αναρχικών αντιλήψεων είναι 
τα μεγάλα πληθυσμιακά σύνολα. 

Ν.ΤΣ. Οι εξουσιαστικές αντιλήψεις υπάρ¬ 
χουν πρώτα μέσα στην ίδια την οικογένεια 
και τους άλλους θεσμούς της κοινωνίας. 
Για αυτό η πάλη πρέπει να είναι παντού και 
διαρκής. Δεν πρέπει να στοχεύουμε μόνο 
συνολικά, αλλά τις εξουσιαστικές πρακτι¬ 
κές μέσα από τους επιμέρους τομείς. Δέ¬ 
στε για παράδειγμα με το γυναικείο κίνη¬ 
μα, στο πόσο συνέβαλε στην απελευθέ¬ 
ρωση των γυναικών. Εγώ δεν λέω να μεί¬ 
νουμε μόνο στους λόγους και σε αριστε¬ 
ρού τύπου ενέργειες. Αλλωστε, άλλο η υπε¬ 
ράσπιση των δικαιωμάτων και άλλο η έμπρα¬ 
κτη κατάκτησή τους. Και πέρα από την επί¬ 
τευξη του πρώτου, εμείς στοχεύουμε στο 
δεύτερο, ως το αμέσως επόμενο βήμα. 


Μαρίνα Μεϊντάνη, Μπάμπης Μπίκας, Γοηγόρης 
Τσιλιμαντός, Δημήτρης Παπαδόπουλος, Άγγε¬ 
λος Φελεσάκης 


ως ανεπαρκείς τις προσπάθειες να εξηγηθεί η εκμάθηση της γλώσ¬ 
σας μέσα από τη θεωρία της συμπεριφοράς και έστρεψαν το εν¬ 
διαφέρον στις εσωτερικές διεργασίες. Οι μελέτες που ακολούθη¬ 
σαν ήταν αποκλειστικά στραμμένες στο συντακτικό, για να περά¬ 
σουν αργότερα στην περίοδο κυριαρχίας της σημασιολογίας, και 
κατόπιν να δώσουν έμφαση στο γενικότερο πλαίσιο της γλωσσικής 
επικοινωνίας. 

Παρά το ότι νεότερες έρευνες για τη γλωσσική εξέλιξη των παι¬ 
διών αναδεικνύουν πως η γλωσσική γνώση δεν αποτελεί γνώση 
μόνο του συστήματος της γλώσσας, αλλά και γνώση της χρήσης 
αυτής σε διαφορετικές περιστάσεις επικοινωνίας και για διαφορε¬ 
τικούς σκοπούς, η θεωρία του ΟΙτοητεΚγ διατηρεί την εξέχουσα ση¬ 
μασία της, άλλωστε και ο ίδιος έχει αναθεωρήσει σε αρκετά ση¬ 
μεία τις απόψεις του. Η κατανόηση της ανθρώπινης γνωστικής δρα¬ 
στηριότητας απαιτεί να λάβουμε υπόψη μας ένα επίπεδο οργάνω¬ 
σής της πολύ πιο σύνθετο, που δεν ανάγεται σε μια ενδοατομική 
διαδικασία ανεξάρτητη από τις κοινωνικής φύσης ρυθμίσεις, οι οποί¬ 
ες αποτελούν στην πραγματικότητα ένα από τα συστατικά στοιχεία 
της ανθρώπινης γνωστικής δραστηριότητας. 

Ε.Α. 

I ΠΟΛΙΤΙΚΟ 


Το νέο παγκόσμιο 
καθεστώς κυριαρχίας 

Η κατάρρευση τη$ διεθνούς νομιμότητας 



Στο διεθνές σκηνικό που διαμορφώθηκε μετά 
την 11 η Σεπτεμβρίου δεν είναι καθόλου βέβαιο 
ότι τα πάντα είναι καινούργια και τίποτα πλέον 
όπως πριν, κάτι που μια ορισμένη δημοσιογρα¬ 
φική ρητορεία θέλησε να μάς κάνει να πιστέ¬ 
ψουμε. Αντίθετα: το στοιχειωδώς ασκημένο στην 
πολιτική ανάλυση μάτι θα δει την επιτάχυνση 
μιας διαδικασίας που έχει ξεκινήσει πολύ και¬ 
ρό πριν, και με ανάλογες στρατηγικές, στο οι¬ 
κονομικό, στο στρατιωτικό και στο επικοινωνια- 
κό πεδίο. Σε πρώτο και πιο εμφανές επίπεδο, 
κύριο χαρακτηριστικό αυτής τής διαδικασίας - 
που είχε ξεκινήσει αμέσως μετά την κατάρρευση 
του Ανατολικού Μπλοκ, με ορόσημα τον πρώτο 
Πόλεμο του Κόλπου και τη διεθνή επέμβαση στο 
Κόσοβο - είναι η κατάρρευση του καθεστώτος 
διεθνούς νομιμότητας με την ολοσχερή εξου- 
δετέρωση του θεσμικού οργάνου που την απο¬ 
κρυστάλλωνε, του Οργανισμού Ηνωμένων Εθνών, 
και η έμπρακτη ακύρωση της αρχής της εθνι¬ 
κής κυριαρχίας, και μάλιστα με την επιλεκτική 
και καθ’ ερμηνείαν επίκληση μιας νομιμοποιη¬ 
τικής ρητορείας περί «ανθρωπίνων δικαιωμά¬ 
των». Στην διαμόρφωση αυτής της διεθνούς 
πραγματικότητας έχει παίξει πρωταγωνιστικό 
ρόλο βεβαίως ο πολιτικοστρατιωτικός σχηματι¬ 
σμός των ΗΠΑ, ο οποίος ήδη από τον δεύτερο 
παγκόσμιο πόλεμο και ύστερα δρα ως παγκό¬ 
σμια ηγεμονική υπερδύναμη με την ωμότητα και 
τον κυνισμό της απλής και αδιαμφισβήτητης 
ισχύος. Ωστόσο εντυπωσιακή είναι η σύμπρα¬ 
ξη της διεθνούς κοινότητας και ειδικά των ευ¬ 
ρωπαϊκών κρατών που, παράλληλα με την πλή¬ 


ρη εξουδετέρωση τού Οργανισμού Ηνωμένων 
Εθνών, προσφέρουν αποφασιστική νομιμοποίη¬ 
ση στην επίμαχη στρατηγική των ΗΠΑ. Ο μόνος 
παράγοντας που μοιάζει να εξηγεί, με κάθε λο¬ 
γική πιθανότητα, την αινιγματική στάση της διε¬ 
θνούς κοινότητας είναι μια ουσιώδης ταυτότη- 


Η σύμπραξη της διεθνούς κοι¬ 
νότητας στην εξουδετέρωση του 
ΟΗΕ προσφέρει ουσιαστική νο¬ 
μιμοποίηση στη μονομερή δρά¬ 
ση των ΗΠΑ, ενώ η πήειοψηφία 
της Ευρώπης συμμετέχει στο 
μαζικό έγκλημα κατά του αρα¬ 
βικού κόσμου 


τα συμφερόντων με τις ΗΠΑ στη νέα διεθνή σκα- 
κιέρα που διαμορφώνεται. Η αναπότρεπτη χιο¬ 
νοστιβάδα των γεγονότων στο διάστημα που με¬ 
σολάβησε, έρχεται να επιβεβαιώσει συντριπτι¬ 
κά αυτή την εκτίμηση. Τα αμερικανικά αντίποι¬ 
να κατά του αραβικού κόσμου αιματοκύλισαν 
μετά το Αφγανιστάν το Ιράκ (ήδη αποδυναμω¬ 
μένο από ένα σχεδόν δεκαετές φονικό εμπάρ¬ 
γκο με την ουσιαστική στήριξη του Οργανισμού 
Ηνωμένων Εθνών), ανατίναξαν την τελευταία 
ελπίδα των Παλαιστινίων επιβραβεύοντας απρο¬ 


κάλυπτα την παρανοϊκή βία των δημίων τους και 
απειλούν να ρίξουν σε χάος ολόκληρη τη Μέση 
Ανατολή. Στο πλευρό των αμερικανικών στρα¬ 
τευμάτων κατοχής συμπαρατάσσονται σήμερα, 
εκτός από παραδοσιακούς «συμμάχους» όπως 
η Βρετανία και η Αυστραλία, Ισπανοί, Ιταλοί, Πο¬ 
λωνοί, Βούλγαροι, Ιάπωνες - για να μη μιλή¬ 
σουμε για την έμμεση στήριξη και τις «διευκο¬ 
λύνσεις» που ένας πολύ μεγαλύτερος αριθμός 
ευρωπαϊκών κυβερνήσεων, περιλαμβανομένης 
της ελληνικής, προσφέρει στους εισβολείς. Με 
τον ένα ή με τον άλλον τρόπο το μεγαλύτερο 
μέρος της Ευρώπης συμμετέχει στο μαζικό 
έγκλημα κατά του ιρακινού - και με μια ευρύ¬ 
τερη έννοια του αραβικού - λαού και στις εφιαλ¬ 
τικές εκατόμβες μεταξύ των αμάχων. Το πρό¬ 
σφατο κύμα εξέγερσης των Ιρακινών, το μεγα¬ 
λύτερο από την έναρξη της κατοχής και το πρώ¬ 
το με την ουσιαστική σύμπραξη Σιιτών και Σου¬ 
νιτών (ξεχνάμε συνήθως τις δομές τοπικής αυ- 
τοοργάνωσης που κρύβονται πίσω από τα θρη¬ 
σκευτικά δίκτυα), ωθεί τους εισβολείς σε μια 
ανατριχιαστική επίδειξη κτηνωδίας, ανατινάζο¬ 
ντας κατόπιν σχεδίου τζαμιά με γυναίκες και 
παιδιά την ώρα της λειτουργίας, χρησιμοποιώ¬ 
ντας βόμβες διασποράς μέσα σε κατοικημένες 
περιοχές και απαγορευμένα απ’ όλες τις διε¬ 
θνείς συμβάσεις όπλα, υπό την πλήρη σιωπή 
και ουσιαστικά κάλυψη του ΟΗΕ - ενώ, για ν’ 
αποκορυφωθεί ο παραλογισμός, ο Ντικ Τσέινι 
δηλώνει από την Ιαπωνία ότι μια επέμβαση του 
ΟΗΕ «είναι επιθυμητή» προκειμένου ν' απε¬ 
λευθερωθούν οι τέσσερις Ιάπωνες όμηροι. 


Το πρόσφατο πλήγμα της 11ης Μαρτίου στην Ισπα¬ 
νία αναζωπύρωσε την αντιτρομοκρατική υστερία 
των Ευρωπαίων. Όσο αποτροπιασμό και αν μας 
προκαλούν τέτοιου είδους ωμές ενέργειες, πρέ¬ 
πει να αναγνωρίσουμε ότι είναι η μόνη δυνατότη¬ 
τα που έχει πλέον απομείνει, ουσιαστικά μονό¬ 
δρομος για τον ανθιστάμενο αραβικό κόσμο, θύμα 

μιας συνεχούς 
και αδιάλειπτης 
βίας που είναι η 
ίδια αδιάκριτη και 

νόμιμη βία συ * νά αγγ ^ 1 

Γ Γ ' διαστάσεις γε¬ 

νοκτονίας, έχοντας εναντίον του ολόκληρο ουσια¬ 
στικά τον ανεπτυγμένο κόσμο με την τερατώδη οι¬ 
κονομική και τεχνολογική του υπεροχή, στερημέ¬ 
νος και από το παραμικρό μέσο προσφυγής σε οι- 
αδήποτε μορφή διεθνούς νομιμότητας (αφού τέ¬ 
τοια έχει προ πολλού πάψει να υπάρχει), εξωθεί¬ 
ται στην πιο άγρια και τυφλή καταστροφικότητα η 
οποία, με τη σειρά της, γίνεται περαιτέρω δικαιο- 
λόγηση για την καταστολή και τον έσχατο στραγγα¬ 
λισμό του. Αν κάτι εκπλήσσει εδώ είναι η γελοία 
προσποίηση αθωότητας των Ισπανών (ή των Ιταλών, 
ή των άλλων «συμμάχων»): δεν ήξεραν δηλαδή ότι 
βρίσκονται σε πόλεμο, δεν γνώριζαν ότι ο στρατός 
τους σφάζει αμάχους σε μια χώρα η οποία ποτέ δεν 
τους είχε απειλήσει; Και χρειαζόταν άραγε το χει¬ 
ρότερο για να μεταστραφεί η κοινή γνώμη κατά της 
κυβέρνησης Αθνάρ μόλις την τελευταία ώρα πριν 
τις εκλογές; Αν είναι έτσι, πρέπει με λύπη μας να 
δεχθούμε πως η αποκαλούμενη «τρομοκρατία» έχει 
νόημα και αποτέλεσμα, είναι άθ ίαοίο νόμιμη και δι- 

καιολογημένη. Αν δούμε τα πράγματα σε παγκόσμια κλίμακα και 
όχι υπό το πρίσμα τού ενός ή του άλλου διαλυόμενου εθνικού κρά¬ 
τους, βρισκόμαστε πράγματι μπροστά σε ένα μεγάλο, αραβικό Βιετ¬ 
νάμ εν εξελίξει, που ερμηνεύει σε νέο φως εκείνο το Βιετνάμ που 
προηγήθηκε και όπου διακυβεύεται, για τελευταία φορά πιθανώς, 
η αξιοπρέπεια της αντίστασης στην ωμή ισχύ - πράγμα που μας 
θέτει απέναντι σ’ ένα επιτακτικό ηθικό αίτημα: την με κάθε τρόπο 
στήριξή του, ενάντια στις κυβερνήσεις των οποίων αιχμάλωτοι πα¬ 
ραμένουμε εμείς οι ίδιοι στις δικές μας κοινωνίες. 

Ένα άλλο παράδειγμα επί της ουσίας κατάλυσης της διεθνούς νο¬ 
μιμότητας και αθέμιτης σύγκλισης Ηνωμένων Πολιτειών, Οργανι¬ 
σμού Ηνωμένων Εθνών και Ευρωπαϊκής Ένωσης, υπό τα σαφή κε- 
λεύσματα των πρώτων, είναι τούτη ακριβώς τη στιγμή επίκαιρο στον 
ελληνικό χώρο: το καλούμενο Σχέδιο Ανάν για την επίλυση του Κυ¬ 
πριακού, λίγο πριν από την πλήρη ένταξη της Κύπρου στην Ευρω¬ 
παϊκή Ένωση και την αυτόματη εξ αυτού υπαγωγή της στα θέσμια 
της κοινοτικής νομοθεσίας. Ο διχασμός των ελληνικών κομμάτων 
υπέρ ή κατά του Σχεδίου Ανάν - πέραν κάθε στοιχειώδους λογι¬ 
κής, αφού το εν λόγω σχέδιο συνιστά ένα νομικό και πολιτικό τε¬ 
ρατούργημα που θα έπρεπε να είναι από την πρώτη στιγμή εκτός 
συζήτησης - περιπλέκεται ακόμα περισσότερο από την παγίδευ¬ 
σή του στη μικρόνοα λογική του λεγάμενου «εθνικού συμφέρο¬ 
ντος». Ενάντια στη γνωστή ελληνική ρητορεία που εδώ και μισό αι¬ 
ώνα επαναφέρει ακούραστα το κυπριακό ως «μείζον εθνικό θέμα», 
πρέπει σήμερα ν’ αντιμετωπίσουμε το κυπριακό αυστηρά ως διε¬ 
θνές θέμα: υπό αυτή την οπτική τα πράγματα γίνονται απολύτως 
διαυγή, και οι επιλογές αυτονόητες ανάλογα με τη θέση που παίρ¬ 
νει κανείς μέσα στη σκακιέρα. 



Το σχέδιο Ανάν 
παράδειγμα 
κατάάυσηε τη$ 
διεθνούδ νομιμότητας 

Η θυσία της Κύπρου είναι κίνηση 
που απαιτείται για να στηθούν 
προκεχωρημένα φυλάκια των ΗΠΑ 
απέναντι στον ασταθή-απέιθαρχο 
αραβομουσουλμανικό κόσμο 


Τα «τερατώδη» σημεία του Σχεδίου Ανάν μπορούν να συνοψιστούν σε 
τρεις κρίσιμες συνέπειες: 

Πρώτον, παραβιάζει οφθαλμοφανούς και χωρίς κανένα εγγενή λόγο την 
ισχύουσα ευρωπαϊκή νομοθεσία, η οποία κανονικά διασφαλίζει την εδα¬ 
φική ακεραιότητα της νήσου, κατοχυρώνει τη μόνη νόμιμη κυβέρνηση, 
που συμβαίνει να είναι η ελληνοκυπριακή, ακυρώνοντας εμπράκτως το 
κατοχικό κράτος, και ταυτόχρονα προνοεί για τις μειονοτικές ομάδες, 
εν προκειμένω των τουρκοκυπρίων, περιφρουρώντας τα ίσα δικαιώμα- 
τά τους απέναντι σε ενδεχόμενες καταχρήσεις της πλειοψηφίας (και ο 
ελληνικός εθνικισμός είναι μία μείζων απειλή για τη δημιουργία ελεύ¬ 
θερης και δημοκρατικής Κύπρου). Ακριβώς για να αποτρέψει αυτή τη 
φυσιολογική εξέλιξη, που ανοίγει ένα πεδίο δύσκολων ίσως διαπραγ¬ 
ματεύσεων, αλλά εντός των πλαισίων της διεθνούς νομιμότητας, έρ¬ 
χεται το Σχέδιο Ανάν να κατοχυρώσει ασθμαίνως μόνιμες αποκλίσεις 
από την κοινοτική νομοθεσία, οι οποίες όχι μόνο είναι χωρίς προηγού¬ 
μενο και εγείρουν τεράστια ερωτηματικά ως προς τη λειτουργικότητα 
τους, αλλά και κυρίως καταστρατηγούν την ισχύ των ευρωπαϊκών θε- 
σμίων και, ως εκ τούτου, τη διεθνή νομιμότητα υπό μία πολύ ουσιώδη 
έννοιά της. Δεν υπάρχει, όπως είπα, εγγενής λόγος γι’ αυτό, άλλος 
από τα στρατηγικά συμφέροντα ενός μιλιταριστικού κράτους, της Τουρ¬ 
κίας, που αυτή τη στιγμή κρίνεται ως ζωτικός προμαχώνας των ΗΠΑ 
στον μουσουλμανικό κόσμο. Γιατί όμως οι ίδιοι οι Ευρωπαίοι βιάζονται 
να αυτοακυρωθούν έναντι της βούλησης των ΗΠΑ δεν είναι εκ πρώτης 
όψεως εμφανές - εκτός ίσως από την απροθυμία μιας ήδη δυσλει- 
τουργικής Ευρωπαϊκής Ένωσης να επωμιστεί τις περιπλοκές ενδεχό¬ 
μενων διακοινοτικών εντάσεων στο μέλλον. 

Δεύτερον, συγκαλύπτει και επί της ουσίας νομιμοποιεί μια στρατιωτι¬ 
κή εισβολή και κατοχή, η οποία έγινε κατά εξόφθαλμη υπέρβαση του δι¬ 
καιώματος επέμβασης μιας εγγυήτριας δύναμης (όπως ήταν το 1974 
η Τουρκία), και κυρίως τον εποικισμό που συνιστά έγκλημα πολέμου 
ενώ, όπως συχνά συμβαίνει σε ανάλογες περιπτώσεις, γίνεται προκά¬ 
λυμμα εφεδρικών στρατιωτικών δυνάμεων και παραστρατιωτικών ομά¬ 
δων κρούσης. Είναι τα ίδια εγκλήματα με τα οποία βαρύνεται το Ισραήλ 
απέναντι στους αυτόχθονος αραβικούς πληθυσμούς τής Παλαιστίνης, 
και η πλήρης κάλυψή του από τις Ηνωμένες Πολιτείες δίνει το στίγμα 
ενός στρατηγικού σχεδίου που αυτή τη στιγμή εξυφαίνεται για ολόκλη¬ 
ρη τη Μέση Ανατολή: η θυσία της Κύπρου είναι η επόμενη κίνηση που 


απαιτείται για να στηθούν τα προκεχωρημένα φυλάκια των ΗΠΑ 
απέναντι στον ασταθή και απείθαρχο αραβομουσουλμανικό κόσμο. 
Τρίτον, δημιουργείται ένα υβριδικό μόρφωμα, το οποίο στερείται 
κάθε τυπικής και ουσιαστικής υπόστασης κράτους, αφού έχει κα¬ 
ταστατικά εκχωρήσει τα κυριαρχικά του δικαιώματα σε ό,τι αφορά 
στην έσχατη λήψη αποφάσεων την ίδια την άμυνα. Πρόκειται, αν 
δεν φοβόμαστε τα λόγια, για ένα καθαρό προτεκτοράτο του άξο¬ 
να ΗΠΑ-Βρετανίας, χειρότερο από εκείνο του 1974 και της Ζυρί¬ 
χης του 1959. Η αναλογία - που ήδη επισημάνθηκε - με το θλι¬ 
βερό μόρφωμα της Βοσνίας είναι αποκαλυπτική. Ακόμα περισσό¬ 
τερο εύστοχη θα ήταν όμως μια σύγκριση μ’ εκείνο που αυτή ακρι¬ 
βώς τη στιγμή γίνεται προσπάθεια να δημιουργηθεί στο Ιράκ. Έτσι 
καθίσταται ανάγλυφο το ευρύτερο σχέδιο «αναμόρφωσης» της 
Μέσης Ανατολής που, μοιραία, θα πρέπει να ακολουθήσουν και οι 
υπόλοιπες ανθιστάμενες ζώνες της περιοχής: η πλήρης στρατιω¬ 
τική και πολιτικοδιοικητική κυριαρχία του ατλαντικού άξονα θα εξα¬ 
σφαλίζει τα αναμενόμενα στρατηγικά πλεονεκτήματα ειδικώς στις 
ΗΠΑ έναντι κάθε πιθανού μακροπρόθεσμου αντεκδικητή, πολύ πιο 
άμεσα όμως θα εξαναγκάζει την υπαγωγή των εν λόγω χωρών, ως 
πηγών ενεργειακών αποθεμάτων και φτηνού, εξαθλιωμένου ερ¬ 
γατικού δυναμικού, στο σιδερένιο σύστημα της παγκόσμιας αγο¬ 
ράς, προς όφελος μιας διεθνούς κεφαλαιοκρατικής ελίτ που δεν 
είναι λιγότερο ευρωπαϊκή απ’ όσο αμερικανική... 

Στην αναφαινόμενη πλανητική ιεράρχηση πλούτου και ισχύος που 
εγγυάται η διεθνοποιημένη αγορά και τα ελεγχόμενα επικοινω- 
νιακά δίκτυα, η στρατιωτική μηχανή των ΗΠΑ αποκαλύπτεται ως ο 
εκτελεστικός βραχίονας μιας κεφαλαιοκρατικής ολιγαρχίας, της 
οποίας πραγματική νομοθετική εξουσία είναι οι διεθνείς χρημα¬ 
ταγορές και νομοδοτικά όργανα γίνονται όλο και πιο αποφασιστι¬ 



κά οι διεθνείς οργανισμοί, οικονομικοί και δικαιικοί. Αγγίζουμε ίσως 
εδώ το μυστικό της παράδοξης ευθυγράμμισης ΗΠΑ, ΟΗΕ και Ευ¬ 
ρωπαϊκής Ένωσης στο έσχατο εγχείρημα ανατίναξης εκείνης της 
νομιμότητας, της οποίας οι ίδιοι εμφανίζονται ως αυτοδιορισμένοι 
εγγυητές και θεματοφύλακες - εγχείρημα που ραπίζει ηχηρά όσους 
αφελώς, τις παραμονές της αμερικανικής εισβολής στο Ιράκ, βιά¬ 
στηκαν να διαβάσουν στους ευρωπαϊκούς δισταγμούς και υπολο¬ 
γισμούς ένα ελπιδοφόρο ρήγμα στο νέο παγκόσμιο καθεστώς κυ¬ 
ριαρχίας... Στο φως αυτής της δυναμικής των διεθνών εξελίξεων 
μπορεί με κάθε βεβαιότητα να ισχυριστεί κάποιος ότι η νέα πα¬ 
γκόσμια τάξη πραγμάτων είναι η ουσιαστική ολοκλήρωση εκείνου 
για το οποίο οι διάφοροι ολοκληρωτισμοί τού εικοστού αιώνα δεν 
ήταν παρά ένα πρώιμο, διατακτικό και χονδροειδές πείραμα. 

Στο στόχαστρο 
οι πολιτικοί 
πρόσφυγες 

Στη συντονισμένη επίθεση της κυριαρχίας 
δεν έχουμε παρά να αντιτάξουμε την αλληλεγγύη μας 



Στις αρχές του Απρίλη σημειώθηκε μία συντονι¬ 
σμένη επίθεση από τους διωκτικούς μηχανισμούς 
της Ευρώπης (Ιταλία, Γερμανία, Βέλγιο, Ολλαν¬ 
δία), καθώς και στην Τουρκία, με στόχο το Επα¬ 
ναστατικό Λαϊκό Απελευθερωτικό Κόμμα-Μέτω- 
πο (ΟΗΚΡ-Ο). Συνελήφθησαν 25 άτομα στην Τουρ¬ 
κία, καθώς και 16 στις προαναφερθείσες χώρες 
ως ύποπτοι για τρομοκρατικές ενέργειες και δια¬ 
σύνδεση με ισλαμιστές. Μαζί με αυτούς συλλαμ- 


βάνονται στην Περούτζια άλλοι τρεις Ιταλοί μέλη 
του Οατπρο ΑπΐϋητρθπαΙίδΙα, καθώς και δύο Τούρ¬ 
κοι αντιφασίστες με την κατηγορία ότι είχαν δια¬ 
συνδέσεις με το ϋΗΚΡ-0. Οι τρεις Ιταλοί αφέθη- 
σαν ελεύθεροι το Σάββατο 24/4. 

Σε αυτή τη διεθνή συγκυρία συλλαμβάνεται στις 
31/3 ο Κούρδος αγωνιστής μέλος του ϋΗΚΡ-0 
και κάτοικος της Ελλάδας τα τελευταία 7 χρόνια, 
στο Παρανέστι Δράμας, Σινάν Μποσκούρτ (ΤαγΙαπ), 


καθώς βοηθούσε τρεις συντρόφους του απερ¬ 
γούς πείνας που πέρασαν «παράνομα» τα σύνο¬ 
ρα για να εισέλθουν στην Ελλάδα. Ο Σινάν παρα- 
πέμφθηκε σε δίκη στις 2/4 στη Δράμα με την κα¬ 
τηγορία της «διακίνησης λαθρομεταναστών», ενώ 
οι άλλοι τρεις με την κατηγορία της «παράνομης 
εισόδου στη χώρα». Παράλληλα όμως η γερμα¬ 
νική κυβέρνηση απαίτησε την έκδοσή του στη Γερ- 
μανία, καθώς ο Σινάν έχει γερμανική υπηκοότη¬ 
τα και καταζητείται για τρομοκρατική δράση στην 
εν λόγω χώρα, εντάσσοντας στην ουσία τη σύλ¬ 
ληψη του Σινάν στο διεθνές πογκρόμ των συλλή¬ 
ψεων μελών του ΟΗΚΡ-Ο σε όλη την Ευρώπη. 
Κάτω από αυτό το βαρύ κλίμα διεξάχθηκε η δίκη 
του Σινάν και των τριών αγωνιστών στο τριμελές 
πλημμελειοδικείο Δράμας με την ασφυκτική πα¬ 
ρουσία πάνοπλων αστυνομικών. Μετά τη σκληρή 
στάση της έδρας, η οποία δε δέχθηκε κανένα ελα- 
φρυντικό, καμία πολιτική διάσταση στη δίκη και 
την παρουσία κάμερας στο δικαστήριο, ο Σινάν 
καταδικάστηκε σε 12 μήνες φυλάκιση για «παρά¬ 
νομη διακίνηση λαθρομεταναστών», ποινή εξα- 
γοράσιμη χωρίς ανασταλτικό χαρακτήρα και οι 
υπόλοιποι τρεις σε 10 ημέρες φυλάκιση για «πα¬ 
ράνομη είσοδο στη χώρα» και εξετάζεται η αίτη¬ 
σή τους για πολιτικό άσυλο. Αμέσως πληθώρα 
οργανώσεων και φορέων σπεύσανε σε κινήσεις 
αλληλεγγύης σε διάφορες πόλεις με πορείες, 
ανακοινώσεις και παρεμβάσεις, καθώς ο Σινάν 
ήταν και γνωστός για την αγωνιστικότητα του κα¬ 
θώς και για την ενεργή παρουσία του σε συνδι¬ 
καλιστικούς αγώνες. 

Φτάνοντας στο σήμερα, αναμένεται η εκδίκαση 


της έφεσης στην Κομοτηνή με την κατηγορία της 
«παράνομης διακίνησης», όπου θα μάθουμε και 
την απόφαση του συμβουλίου των εφετών της Κο¬ 
μοτηνής για το αν θα εκδοθεί ο Σινάν στη Γερ¬ 
μανία ή όχι. Επειδή όμως η γερμανική κυβέρνη¬ 
ση διέπραξε ένα γραφειοκρατικό λάθος στην αί¬ 
τηση έκδοσής του (συμβαίνουν και στις καλύτε¬ 
ρες οικογένειες αυτά!), η έφεση ίσως καθυστε¬ 
ρήσει για κάποιο καιρό. Την ημέρα της έφεσης 
καλεί οργανώσεις και φορείς σε κινήσεις αλλη¬ 
λεγγύης στην Κομοτηνή. Οι υπόλοιποι τρεις πα¬ 
ρόλο που καταδικάστηκαν σε δέκα ημέρες φυλά¬ 
κισης παραμένουν έγκλειστοι στη Δράμα, καθώς 
αναμένεται ακόμα η αίτηση πολιτικού ασύλου, ενώ 
κινδύνεψαν και με απέλαση στην Τουρκία. 

Στη συντονισμένη λοιπόν επίθεση της κυριαρχίας 
εμείς έχουμε να αντιτάξουμε την αλληλεγγύη μας, 
καθώς είναι η φανερή η προβοκάτσια και η κατα¬ 
σκευή σκευωρίας στους Τούρκους και Κούρδους 
αγωνιστές, που σκοτώνονται καθημερινά πολε¬ 
μώντας το στρατοκρατικό καθεστώς της Τουρ¬ 
κίας, προσπαθώντας να τους εντάξουν στον πό¬ 
λεμο ενάντια στην «τρομοκρατία», αφού, όπως 
επιτάσσει και το σύγχρονο δόγμα της ασφάλειας, 
όποιος αγωνίζεται είναι «τρομοκράτης». Εξ’ άλ¬ 
λου οι πρακτικές και ο λόγος του ΟΗΚΡ-Ο απέ¬ 
χει μίλια μακριά από τις αντίστοιχες των σκοτα¬ 
διστών φονταμενταλιστών. Ιδιαίτερα στην υπό¬ 
θεση του Σινάν, αυτό φαίνεται ακόμα καλύτερα, 
αφού πριν από έξι μήνες ο Σινάν είχε ανανεώσει 
το γερμανικό του διαβατήριο στο γερμανικό προ¬ 
ξενείο χωρίς κανένα απολύτως πρόβλημα! 

Βασίλης Μπέλλος 


Μια εκκλησία στουε δρόμουε 


"Ήμουν κι εγώ σ’ αυτό το τρένο". Η πένθιμη ιαχή 
που ακουγόταν σ’ όλη την Ευρώπη την επομένη 
του χτυπήματος στη Μαδρίτη, προσφέρεται για 
κάποιους άλλους συνειρμούς. 

Η έκφραση οδύνης από ένα ετερόκλητο πλήθος 
που βγαίνει στους δρόμους μ’ αναμμένα κεριά 
και γαρύφαλλα θεωρώντας φίλο ή αδερφό τον αδι- 
κοσκοτωμένο άγνωστο, έχει κάτι το εκκλησιαστι¬ 
κό. Μοιάζει με το βράδυ της δικής μας Μεγάλης 
Παρασκευής που περιφέρεται ως οικείος και θρη- 
νείται ως συγγενής, κάποιος άλλος ξένος. 
Διασώζει κάτι από το ήθος του καλού Σαμαρείτη, 
η δυναμική ανταπόκριση στο πρόβλημα του άλ¬ 
λου, όποιος κι αν είναι. 

Να βγεις στους δρόμους συμπάσχοντας, παρα¬ 
πέμπει στο "αλλήλων τα βάρη βαστάζετε", την έκ¬ 
κληση του Παύλου προς τους Γαλάτες, που συ¬ 
νοψίζει το νόημα του εκκλησιαστικού γεγονότος 
στον δώθε κόσμο. 

Έκκληση, κάλεσμα, εκκλησιασμός. Όσο μιλάμε ελ¬ 
ληνικά, οι λέξεις διατυμπανίζουν την ιστορία τους. 
Μας λένε πως η εκκλησία έλαβε για πρώτη φορά 
την υπόστασή της στις συγκεντρώσεις των δή¬ 
μων, στις συνελεύσεις των πολιτών. 


Η αθρόα συμμετοχή στα συλλαλητήρια που ακο¬ 
λούθησαν το μακελειό στα ισπανικά τρένα, τα μη 
ατομικά κίνητρα, η ομόθυμη συμπαράσταση προς 
τους πληγέντες, η ελπίδα να μην ξανασυμβεί, η 
συνειδητοποίηση του "σήμερα είμαστε αύριο δεν 
είμαστε", μετατρέπει αυτόματα το συγκεντρωμέ¬ 
νο πλήθος σε Εκκλησία. Σε μια εκκλησία των πε¬ 
ζοδρομίων, που χρησιμοποιεί πανό για εξαπτέ- 
ρυγα και ντουντούκες για να εκφράσει τις ευχές 
της. 

Με μια λέξη αρχαία όσο ο βράχος της Πνύκας, 
περιγράφουμε ένα σύγχρονο κοινωνικό φαινόμε¬ 
νο. Αυθαιρετούμε ή αποκαθιστούμε ένα νόημα 
χαμένο στο χρόνο; Ας το κρίνει ο αναγνώστης. 

0 όρος "εκκλησιαστικό" είναι πιο δόκιμος από τον 
πεφορτισμένο όρο "χριστιανικό". 

Αφενός, δεν ενοχλεί τους εμπνευστές του νέου 
συντάγματος της Ευρώπης, που φρόντισαν να 
απαλείψουν την αναφορά στο κοινό χριστιανικό 
παρελθόν των λαών της. Αφετέρου οι αναγνώ¬ 


στες της "Β" είναι περισσότερο εξοικειωμένοι με 
τις αρνητικές συνδηλώσεις που επιφέρει η ανα¬ 
γωγή του όρου σε μηχανισμό χειραγώγησης σκέ¬ 
ψης, καθεστωτικό στυλοβάτη κλπ, κλπ, παρά με 
τα ήθη των γονιών τους, που νηστεύουν τη Σα- 
ρακοστή καταγγέλλοντας τη σταύρωση του Ιησού 
από τα εβραϊκά δικαστήρια και τα ρωμαϊκά στρα¬ 
τεύματα κατοχής. 

Αλλο, η παγκόσμια ιστορία του καισαροπαπισμού 
κι άλλο οι αποσιωπημένες καταβολές της αιτίας, 
που κάνει τον κοσμάκη στο μεγάλο χαλασμό να 
βλέπει τον πλησίον ως εαυτόν. Το πρώτο είναι 
κατάντια του ιερατείου που ερωτοτροπεί με την 
εξουσία, το δεύτερο είναι κληρονομιά εκκλησια¬ 
στική που ανήκει σε όλους, πιστούς και μη. 

Τη χρειαζόμαστε αυτή την κληρονομιά τώρα που 
η ιστορία επαναλαμβάνεται σα φάρσα: Ο καισα¬ 
ροπαπισμός έφερε τις σταυροφορίες, οι σταυρο¬ 
φόροι λεηλατούσαν την Ανατολή αμαυρώνοντας 
τον σταυρό του Χριστού που φορούσαν στους θώ¬ 


ρακες. Κάποια στιγμή βρέθηκαν αντιμέτωποι με 
κάτι που τους ξεπερνούσε σε αποτροπιασμό. Με 
τους Ασσασίνους του Χασάν Αζ Σαμπάχ. Ορκι¬ 
σμένους δολοφόνους, οπιομανείς, που αψηφού¬ 
σαν τον πόνο και τον θάνατο, που δηλητήριαζαν 
τα πηγάδια στην έρημο και εκτελούσαν δημοσίως 
στα παζάρια και στα τεμένη, αδιαφορώντας για τη 
δική τους τύχη. 

0 σύγχρονος Καίσαρ με παπική ενίοτε φρασεο¬ 
λογία, στέλνει ξανά τους σταυροφόρους στην Ανα¬ 
τολή. Έτσι τουλάχιστον ονομάζονται τα αμερικα¬ 
νικά στρατεύματα στις χώρες υποδοχής. Τα οποία, 
με τα μέσα που διαθέτουν, διαλύουν πανεύκολα 
κάθε τακτική αντίσταση. 

Τότε, έρχεται η ώρα των Ασσασίνων. Δολιότεροι 
απ' τους εχθρούς τους, αφήνουν για λίγο το Αλ 
Αμούτ, τον τεχνητό τους παράδεισο και μεταφέ¬ 
ρουν τον πόλεμο μετόπισθεν, εκεί που πάει σχο¬ 
λείο το παιδί του σταυροφόρου, εκεί που γυρνά 
απ’ τη δουλειά η γυναίκα του. 

Η χωροχρονική αυτή φάρσα θα σταματήσει, όταν 
οι σταυροφόροι γυρίσουν πίσω μετανιωμένοι. Κι 
αυτό, θα το καταφέρει μονάχα μια Εκκλησία στους 
δρόμους...ή οι Ασσασίνοι. 

Μ. Γοηγόριος Ιβηρίτης 

Εξέγερση κι αγώνας 

"Η σημερινή κοινωνική τάξη πραγμάτων βασίζεται στη ληστεία των μη-ιδιοκτητών από μέρους των ιδιοκτητών, οι 
καπιταλιστές εξαγοράζουν το μόχθο των φτωχών προαφέροντας μισθούς που αρκούν μονάχα για την επιβίωση, 
απορροφώντας ολόκληρη την υπεραξία..,Μ’ αυτό τον τρόπο, ενώ οι φτωχοί στερούνται ολοένα και περισσότερο 
τις δυνατότητες εξέλιξης, οι πλούσιοι θησαυρίζουν ληστεύοντας ολοένα και περισσό-τερο... Το σύστημα αυτό εί¬ 
ναι άδικο, παράλογο και καταστροφικό... Οι εργάτες δεν μπορούν να ζητήσουν βοήθεια από καμιά εξωτερική πηγή 
στον αγώνα τους ενάντια στο τωρινό σύστημα, πρέπει να πετύχουν την απελευθέρωσή τους με τις δικές τους μόνο 
προσπάθειες." 


Απόσπασμα από το πρόγραμμα της Διεθνούς Ένωσης Εργαζομένων (Μαύρη Διεθνής), που δημοσιεύτηκε στην εφημερίδα "Συνα¬ 
γερμός" του Σικάγο, με εκδότη τον Αύγουστο Σπάι 




Η μνήμη της εξέγερσης δεν σημαίνει μόνο 
την εξέγερση της μνήμης αλλά και την εξέ¬ 
γερση της συνείδησης 


Η εργατική εξέγερση της 1ης Μάη 1886 στο Σικά¬ 
γο αποτέλεσε το κορυφαίο αγωνιστικό ορόσημο, για 
τη συνέχιση των κοινωνικών και ταξικών αγώνων, 
του σχετικά νεοσύστατου ανατρεπτικού διεθνούς 
εργατικού κινήματος. Όμως, τα γεγονότα και οι ορα- 
ματικές ιδεολογικοπολιτικές επιδιώξεις των πρω¬ 
ταγωνιστών του Σικάγου, στην ιστορική τους πορεία 
στο σήμερα, διαστρεβλώθηκαν, , αγνοήθηκαν και 
αφυδατώθηκαν από το αντικαπιταλιστικό-ανατρε- 
πτικό- ριζοσπαστικό τους περιεχόμενο, για κοινω¬ 
νική δικαιοσύνη, απελευθέρωση και χειραφέτηση. 
Έτσι κι αλλιώς, η αποκατάσταση της ιστορικής αλή¬ 
θειας της μορφής και του περιεχομένου της 1ης 
Μάη δεν θα πραγματοποιηθεί με τον εορτασμό της 
σαν καθεστωτικής γιορτής και εξαργύρωσης των 
αγώνων από τα καθεστωτικά κόμματα, τους μί¬ 
σθαρνους κονδυλοφόρους των ΜΜΕ, την υποταγ¬ 
μένη διανόηση και τις υποταγμένες κρατικοσυνδι- 
καλιστικές οργανώσεις των ΓΣΣΕ-ΑΔΕΔΥ. Αυτή η 
Πρωτομαγιά δεν αγγίζει τις αγωνίες, τις ανάγκες 
και τις απαιτήσεις των ίδιων των εργαζομένων. Όμως, 
η Πρωτομαγιά της ενεργής πολιτικοποίησης- συμ- 
μετοχής-συναπόφασης- μαχητικότητας , των αμε- 


σοδημοκρατικών διαδικασιών, των επιτροπών αγώ¬ 
να και των άμεσων και καθημερινών κοινωνικών, 
πολιτικοσυνδικαλιστικών ταξικών αγώνων -αντι- 
στάσεων-συγκρούσεων, υπάρχει και αναπτύσσεται 
μαζικά στις συνειδήσεις και στη συλλογική δράση 
των εργαζομένων, όταν οι ίδιοι χειραφετηθούν και 
πάρουν την υπόθεση στα χέρια τους. Αυτή η Πρω¬ 
τομαγιά παραμένει ζωντανή, αγγίζει, συγκινεί και γί¬ 
νεται εξαιρετικά επικίνδυνη για την πολιτική και οι¬ 
κονομική εξουσία, ακριβώς γιατί είναι μια "κινητή" 
γιορτή όλων των εκμεταλλευόμενων- καταπιεζόμε- 
νων- διευθυνόμενων τάξεων. 

Ήταν, είναι, και θα είναι παρούσα στις ακηδεμό¬ 
νευτες μαχητικές απεργίες, στις αντιϊμπεριαλιστι- 
κές αντιπολεμικές διαδηλώσεις, στις διαδηλώσεις 
ενάντια στον παγκοσμιοποιημένο καπιταλισμό. 

Στη σκιά των γυάλινων λάβαρων της εξουσίας, συ¬ 
ντονίζουμε το βήμα μας στους αντικαπιταλιστικούς 
-ανατρεπτικούς -ριζοσπα-στικούς δρόμους των κοι¬ 
νωνικών και ταξικών αγώνων. 

Δεν υπάρχουν αδιάβατοι δρόμοι!! "Οι δρόμοι γίνο¬ 
νται περπατώντας." 

θα έρθει 
η μέρα που 
η σιωπή 
μα$ θα 
είναι πιο 
δυνατή 
από ιΐ5 
φωνέδ 
που κατα- 
πνίγειε 
σήμερα* 


*Τα λόγια αυτά του Αύ¬ 
γουστου Σπάις είναι χα¬ 
ραγμένα στο μνημείο 
των "μαρτύρων του Σι¬ 
κάγου” στο νεκροταφείο 
Βολοτχάιμ. 0 αγώνας 
τους σύμβολο για τους 
εργαζόμενους όλου του 
κόσμου. Πολύ πριν γίνει 
επίσημη αργία από το 
κράτος η Πρωτομαγιά... 


Το Σάββατο της Πρωτομαγιάς του 1886 "καθό¬ 
λου καπνός δεν έβγαινε από τις ψηλές καπνο¬ 
δόχους των εργοστασίων και των μύλων της πό¬ 
λης” γράφουν οι εφημερίδες του Σικάγου. Η μέρα 
ήταν σαν γιορτή με τα εργοστάσια κλειστά και 
τους χιλιάδες απεργούς να περιδιαβαίνουν, με 
συγκεντρώσεις μαζικές και λόγους στα πολωνι¬ 
κά, τα γερμανικά, τα αγγλικά και τη βοημική διά¬ 
λεκτο. Το σύνθημα ήταν: "Οχτώ ώρες δουλειά, 
οχτώ ώρες ανάπαυση, οχτώ ώρες ύπνο». Η από¬ 
φαση είχε παρθεί δυο χρόνια πριν. Μετά από 
πολλές κινήσεις για μείωση του ωραρίου, η μη 
σοσιαλιστική Ομοσπονδία Οργανωμένων Συνδι¬ 
κάτων και Εργατικών Ενώσεων ψηφίζει την πρό¬ 
ταση για καθιέρωση του οχτάωρου από την 1η 
Μάίου 1886. Παρά τις αρχικές ενστάσεις τους, 
θεωρώντας την πρόταση ρεφορμιστική, οι επα¬ 
ναστάτες σοσιαλιστές και οι αναρχικοί, που τότε 
είχαν έντονη παρουσία στα συνδικάτα, υιοθέτη¬ 
σαν το αίτημα. Τις μέρες του ’86 στο Σικάγο το 
Κεντρικό Εργατικό Συνδικάτο και η Διεθνής Ένω¬ 
ση Εργαζομένων «Μαύρη Διεθνής» κατάφεραν 
να περάσουν τα συνθήματα και τις θέσεις τους 
στο Σύνδεσμο για την καθιέρωση του οκταώρου, 
στον οποίο συμμετείχαν και κοινοβουλευτικά σο¬ 
σιαλιστικά κόμματα. Τον Οκτώβρη του 1885 το 
μεγαλύτερο εργατικό συνδικάτο της Αμερικής, 
μετά από εισήγηση του αναρχικού Αύγουστου 
Σπάις υιοθέτησε την ακόλουθη πρόταση: 
"Απόφασή μας είναι να κάνουμε έκκληση στην 
τάξη των μισθωτών να πάρει τα όπλα, για να προ¬ 
βάλει στους εκμεταλλευτές της το μοναδικό επι¬ 
χείρημα που μπορεί να θεωρηθεί αποτελεσματι¬ 
κό. ΤΗ ΒΙΑ. Μολονότι περιμένουμε ελάχιστα από 
την καθιέρωση τον οχταώρου, υποσχόμαστε με 
πίστη να βοηθήσουμε τ’ αδέλφια μας που βρί¬ 
σκονται σε μειονεκτική θέση σ’ αυτήν την ταξι¬ 
κή πάλη, με όλα τα μέσα και τη δύναμη που δια¬ 
θέτουμε, ΕΦΟΣΟΝ ΚΙ ΑΥΤΟΙ 0Α ΣΥΝΕΧΙΖΟΥΝ ΝΑ 
ΔΙΑΤΗΡΟΥΝ ΕΝΑ ΑΝΟΙΚΤΟ ΚΑΙ ΑΠΟΦΑΣΙΣΜΕΝΟ 
ΜΕΤΩΠΟ ΕΝΑΝΤΙΑ ΣΤΟΥΣ ΚΟΙΝΟΥΣ ΜΑΣ 
ΚΑΤΑΠΙΕΣΤΕΣ, ΤΟΥΣ ΑΡΙΣΤΟΚΡΑΤΕΣ ΑΛΗΤΕΣ 
ΚΑΙ ΕΚΜΕΤΑΛΛΕΥΤΕΣ. Η ΠΟΛΕΜΙΚΗ ΜΑΣ ΚΡΑΥΓΗ 
ΕΙΝΑΙ: ΘΑΝΑΤΟΣ ΣΤΟΥΣ ΕΧΘΡΟΥΣ ΤΟΥ 
ΑΝΘΡΩΠΙΝΟΥ ΓΕΝΟΥΣ” 

Εκείνη την Πρωτομαγιά, στο Σικάγο, περισσότε¬ 
ροι από 45.000 εργάτες απεργούν και συμμετέ¬ 
χουν μαζικά στις δυναμικές διαδηλώσεις, ενώ τις 
επόμενες μέρες ο αριθμός αυξάνεται εντυπω¬ 
σιακά. Τη Δευτέρα 3 Μάίου η εξάπλωση της απερ¬ 
γίας είναι τρομακτική. Το ποτάμι κοντά στην ξυ¬ 
λεμπορική Αγορά είχε πλημμυρίσει από παρατη¬ 


μένη ξυλεία, οι οικοδομικές εργασίες, έχουν πα- 
ραλύσει, τα μεγάλα χυτήρια μετάλλων και οι με¬ 
ταφορικοί σταθμοί μπλοκαρίστηκαν. 

Το απόγευμα της ίδιας μέρας έγιναν σοβαρές φα¬ 
σαρίες στο εργοστάσιο Μακ Γκόρμικ Χάρβεστερ. 
Τρεις εργάτες σκοτώνονται από την αστυνομία. 
0 Σπάιζ αγανακτισμένος από τις αγριότητες τυ¬ 
πώνει μια προκήρυξη με την οποία προτρέπει 
τους εργάτες να αντισταθούν παίρνοντας τα όπλα. 
Το ξημέρωμα της Τρίτης 4 Μάίου βρίσκει την 
αστυνομία να επιτίθεται ενάντια σε 3.000 απερ¬ 
γούς κοντά στην 35η οδό. Οι επιθέσεις συνεχί¬ 
στηκαν και το απόγευμα, ειδικά στη νοτιοδυτική 
πλευρά της πόλης. Το βράδυ αποφασίζεται συ¬ 
γκέντρωση στην Πλατεία Αγοράς. Γύρω στις 9 
περίπου 3.000 άτομα έχουν εμφανιστεί, ανάμε- 
σά τους και ο δήμαρχος Χάρισον, που είχε δώσει 
άδεια για τη συγκέντρωση και παρακολουθούσε 
σαν θεατής για να μην διασαλευτεί η τάξη. Στο 
αστυνομικό τμήμα της οδού Ντεμπλέν, μισό τε¬ 
τράγωνο πιο πέρα ένα αρκετά μεγάλο σώμα αστυ¬ 
νομικών βρισκόταν σ’ ετοιμότητα. Η συγκέντρω¬ 
ση ήταν πολύ ήσυχη. Ο Σπάιζ μίλησε στους απερ¬ 
γούς από ένα αμάξι μπροστά στο εργοστάσιο των 
αδερφών Κρέιν. Ύστερα μίλησε ο Πάρσονς. Γύρω 
στις 10 μια δυνατή καταιγίδα άρχισε να διαλύει 
τη συγκέντρωση, ενώ εκείνη την ώρα ο Σπάιζ και 
ο Πάρσονς είχαν φύγει. Ο μόνος που είχε μείνει 
ήταν ο Φίλντεν που μιλούσε στον κόσμο που ήταν 
ακόμα εκεί. Λίγο μετά τις δέκα αναχώρησε και ο 
δήμαρχος αφού πρώτα τηλεφώνησε στην αστυ¬ 
νομία για να δηλώσει ότι η συγκέντρωση ήταν ει¬ 
ρηνική. 

Ύστερα από λίγα λεπτά, ο διευθυντής της αστυ¬ 
νομίας, Τζον Μπόνφιλντ, μισητός σ’ όλη την πόλη 
για την κτηνωδία του, μπήκε επικεφαλής ενός 
αποσπάσματος για να διαλύσει όσους είχαν απο- 
μείνει από τη συγκέντρωση. Η ενέργεια αυτή δεν 
είχε κανένα νόημα πέρα από το ότι ο Μπόνφιλντ 
ήθελε να προκαλέσει μακελειό. Την ώρα που φω¬ 
νάζουν στους συγκεντρωμένους να διαλυθούν, 
μια βόμβα πέφτει κοντά στο απόσπασμα, με απο¬ 
τέλεσμα να τραυματιστούν 66. Επτά από αυτούς 
πέθαναν αργότερα. Η αστυνομία άρχισε αμέσως 
να πυροβολεί υστερικά το πλήθος. Μέχρι και σή¬ 
μερα ακόμα δεν έχει εξακριβωθεί ποιος έριξε τη 
βόμβα. Αν ήταν επαναστατική ή προβοκατόρικη 
ενέργεια. 

Τις επόμενες μέρες ο τρόμος και ο πανικός απλώ¬ 
θηκε πάνω από την πόλη. Ακόμη και πολλοί ανί¬ 
δεοι για το νόημα του σοσιαλισμού και του αναρ¬ 
χισμού συλλήφθηκαν και βασανίστηκαν. «Κάντε 
τις επιδρομές πρώτα και κοιτάξτε το νόμο μετά» 


ήταν η δημόσια δήλωση του ϋυΐίυε ΟπππθΙΙ, κρα¬ 
τικού πληρεξούσιου. 0 αστικός Τύπος παίζει 
όπως πάντα το ρόλο του στη διαμόρφωση του κα¬ 
τάλληλου κλίματος. Τελικά στα τέλη του Μάη το 
κακουργιοδικείο προφυλακίζει οκτώ μέλη της Μαύ¬ 
ρης Διεθνούς, όλοι τους αναρχικοί για το φόνο 
των αστυνομικών. Οι κατηγορούμενοι είναι οι Α. 
Πάρσονς, Α. Σπάις, Μ. Σνομπ, Σ. Φήλντεν, Τζ. 
Ένγκελ, Α. Φίσερ, 0. Νήμπ και Λ. Λίνγκ. 

Η δίκη πραγματοποιείται μέσα σε κλίμα τρομο¬ 
κρατίας, με σημαντικές δικονομικές παραβιάσεις 
και τον Τύπο να ζητά την εσχάτη των ποινών. Η 
τελική σύνθεση του σώματος των ενόρκων ήταν 
αστεία: επιχειρηματίες, υπάλληλοί τους και ένας 
συγγενής ενός από τους νεκρούς αστυνομικούς. 
Το ότι οι οκτώ δικάζονταν για τις αναρχικές πε¬ 
ποιθήσεις τους και τις συνδικαλιστικές δραστη¬ 
ριότητες τους ήταν σαφές απ’ την αρχή. Η δίκη 
έκλεισε όπως είχε ανοίξει. 0 κρατικός πληρε¬ 
ξούσιος ΟτϊηπθΙΙ λέει μιλώντας στους ένορκους. 
«0 νόμος δικάζεται. Η αναρχία δικάζεται. Αυτά τα 
άτομα έχουν επιλεχτεί, έχουν διαλεχτοί από το 
Ορκωτό Δικαστήριο, και κατηγορούνται επειδή 
ήταν ηγέτες. Δεν υπάρχουν άλλοι ένοχοι παρά οι 
χιλιάδες που τους ακολουθούν. Κύριοι του σώ¬ 
ματος ενόρκων: καταδικάστε αυτά τα άτομα, κά¬ 
ντε τα παράδειγμα για αυτούς, κρεμάστε τους και 
σώζεται τους θεσμούς μας, τη κοινωνία μας.» 
Στις 19 Αυγούστου εφτά από τους κατηγορούμε¬ 
νους καταδικάστηκαν σε θάνατο, και ο Νιμπ σε 
15 χρόνια φυλακή. 

"Δικάστηκα σ’ αυτήν την αίθουσα για φόνο και κα¬ 
ταδικάστηκα για αναρχία”, λέει ο Φίσερ μετά την 
έκδοση της απόφασης. 

Ύστερα από μια μαζική διεθνή εκστρατεία για την 
απελευθέρωσή τους, το κράτος τις ποινές των 
Σγουόμπ και Φίλντεν σε ισόβια φυλάκιση. 0 Λίν¬ 
γκ εξαπάτησε το δήμιο αυτοκτονώντας στο κελί 
του μια ημέρα πριν από τις εκτελέσεις. Στις 11 
Νοεμβρίου 1887 οι Πάρσονς, Ενγκελς, Σπάιζ και 
Φίσερ κρεμάστηκαν. Το βράδυ της εκτέλεσής 
τους, μια μεγάλη διαδήλωση με τύμπανα και ση¬ 
μαίες με μαύρα κρέπια διέσχισε τους δρόμους 
της Νέας Υόρκης. Την Κυριακή 13 Νοεμβρίου, οι 
αγωνιστές θάφτηκαν στο νεκροταφείο Βολοτχάιμ 
του Σικάγο. Τη νεκρική πομπή ακολούθησαν γύρω 
στα 200.000 άτομα. 

Μαρία Μ. 

ΠΗΓΕΣ: 

Κείμενο της ΙΛ/ογΚθγ δοΙίΰΗΠίγ ΜονβΓΠθπΙ της Ιρλανδίας με¬ 
ταφρασμένο από την Αντιεξουσιαστική Ομάδα Μυτιλήνης, 
Σ.Γιελέν 1886: Η ΠΡΟΠΑΓΑΝΔΑ ΜΕΣΑ ΑΠΟ ΤΗ ΔΡΑΣΗ, Η 
ΙΣΤΟΡΙΑ ΤΗΣ ΕΡΓΑΤΙΚΗΣ ΠΡΩΤΟΜΑΓΙΑΣ. 

φάκελος / Πρωτομαγιά 


Η επέκταση τη$ εκμετάήήευσηε 

και καταπίεσης δική τους, η Πρωτομαγιά δική μας 

1η Μάη ζει μέσα στην καθημερινή πάλη και αναπτύσσεται εκεί που οι καθημερινοί κοινωνικοί και ταξικοί αγώνες την ξαναζωντανεύ¬ 
ουν, κρατώντας ανοιχτό το παράθυρο της ελπίδας, για μια άλλη κοινωνικοπολιτική δόμηση και αναγέννηση, σε μια ζωή που να την 
ορίζουν οι ίδιοι οι εργαζόμενοι. 


Αν η Πρωτομαγιά είναι η ημέρα των εργα¬ 
ζομένων, των ανέργων και των κοινωνικά 
αποκλεισμένων, η ημέρα που σηματοδοτεί και 
συνενώνει τους αγώνες, τις αντιστάσεις, τις 
διεκδικήσεις και τα γενικότερα οράματα, για 
μια άλλη κοινωνικοπολιτική δόμηση και ανα¬ 
γέννηση, για την Ε.Ε. είναι η μέρα που τα κε¬ 
φαλαιοκρατικά αφεντικά θα γιορτάσουν την 
επέκτασή της με την ένταξη των δέκα νέων 
μελών-κρατών στο Δουβλίνο. Στην πραγμα¬ 
τικότητα, όμως, συντελείται η διεύρυνση της 
Ευρώπης Φρούριο σε όλους τους νευραλγι¬ 
κούς κλάδους του δημόσιου και ιδιωτικού το¬ 
μέα, με την ομογενοποίηση των ευρωπαϊκών 
αγορών, στα πλαίσια του διεθνοποιημένου οι¬ 
κονομικού ανταγωνισμού, έτσι ώστε τα κρά¬ 
τη και το κεφάλαιο να ελέγχουν το κόστος ερ¬ 
γασίας και να κατευθύνουν την εργατική δύ¬ 
ναμη σε όποιο τοπικό ή περιφερειακό γεω¬ 
γραφικό σημείο της αγοράς θα τους εξασφα¬ 
λίσουν υψηλή κερδοφορία. 


Τα κράτη και οι κυβερνήσεις της Ε.Ε. νομιμο¬ 
ποιούν και επεκτείνουν στην επικράτειά τους τις 
πολιτικοφονταμελιστικές επιλογές των ΗΠΑ, και 
συγχρονίζο-νται στην κατεύθυνση της Νέας κοι- 
νωνικοπολιτικής Τάξης και Ασφάλειας (αντιτρο- 
μοκρατικοί νόμοι, κλίμα φόβου, "ανασφάλεια" κλπ) 
, για τον έλεγχο-πειθάρχηση-ποινικοποίηση -κα¬ 
ταστολή των κοινωνικών και ταξικών αγώνων - 
αντιστάσεων -συγκρούσεων (βλ. εσωτερικός 
εχθρός), ώστε να εξασφαλίσουν την μέγιστη κοι¬ 
νωνική και εργασιακή ειρήνη που τους χρειάζε¬ 
ται, για ένα νέο διευρυμένο κύκλο καταστρατή- 
γησης και κάμψης των κοινωνικοπολιτικών, ερ¬ 
γασιακών, ατομικών δικαιωμάτων και απαιτήσεων 
των διαφωνούντων (ανέργων, εργαζομένων, νε¬ 
ολαίων, φοιτητών, μεταναστών, νεόφτωχων προ¬ 
λετάριων). 

Την ίδια στιγμή, δηλαδή, που ο βορειοαμερικανο- 
βρετανικός νεοϊμπεριαλισμός θα εξακολουθεί να 
πιέζει και να εκβιάζει μέσω του ΟΗΕ, του ΔΝΤ 
και της Ε.Ε., για τη μετατροπή της Κύπρου σε τρι- 


ζωνικό προτεκτοράτο των Αμερικανοβρετανικών 
δυνάμεων και του ΝΑΤΟ, βάση και ορμητήριο για 
τις νέες πολεμικές σταυροφορίες τους εναντίων 
των λαών της Μ. Ανατολής (εξωτερικός εχθρός). 
Το σύνολο της πολιτικής και οικονομικής εξου¬ 
σίας, μετά τις καθεστωτικές εκλογές και την 
επάνοδο της ΝΔ στην κυβερνητική διαχείριση, 
έχοντας σαν βάση τους προσανατολισμούς της 
Ε.Ε. και διαχέοντας το διεθνές τρομοϋστερικό 
κλίμα στην κοινωνία ενόψει των Ολυμπιακών 
Αγώνων, αποσκοπεί στη μεγιστοποίηση της ερ- 
γασιακής-κοινωνικής ειρήνης για τη δημιουργία 
της κατάλληλης "εθνικής συναίνεσης". Οι πενι¬ 
χρές αυξήσεις στους μισθούς και τις συντάξεις 
που διαπραγματεύεται η ΓΣΕΕ με το ΣΕΒ δείχνουν 
ότι η λιτότητα θα συνεχιστεί. Η άρνηση του ΣΕΒ 
για ποσοστιαίες αυξήσεις στους μισθούς και η 
θέση του για την αποδέσμευση των κλαδικών συμ¬ 
βάσεων από τη Γενική Συλλογική Σύμβαση, δεί¬ 
χνουν τις προσπάθειες που καταβάλλουν τα αφε¬ 


ντικά για να επιβάλλουν ένα καθεστώς πλήρους 
εργοδοτικής ασυδοσίας. Η ανεργία εξακολουθεί 
να βρίσκεται σε υψηλά επίπεδα, η υποαπασχό¬ 
ληση και τα ελαστικά ωράρια του ΙΟωρου και 
12ωρου τείνουν να γίνουν ο κανόνας στις εργα¬ 
σιακές σχέσεις. Η δίκιά μας 1η Μάη δεν εστιά¬ 
ζεται στις διαπραγματεύσεις και στις βελτιωτι¬ 
κές μεταρρυθμίσεις των όρων και των προϋπο¬ 
θέσεων με τους οποίους θα ολοκληρωθεί η πα¬ 
γκοσμιοποίηση των αγορών, η καταστρατήγηση 
των εργασιακών δικαιωμάτων και ο κοινωνικός 
έλεγχος- επιτήρηση. Αλλά από τους αντικυβερ- 
νητικούς- αντιΟΝΕ- αντικα-πιταλιστικούς- αντι¬ 
φατικούς όρους και τις ανατρεπτικές,ριζοσπα¬ 
στικές προϋποθέσεις που θέτουν οι ίδιοι οι ερ¬ 
γαζόμενοι, οι φοιτητές, οι μαθητές, οι άνεργοι, οι 
μετανάστες. Δε φωτίζεται από τις αναλύσεις και 
τις πράξεις της κεντροαριστεράς των ίσων απο¬ 
στάσεων μεταξύ εξουσιαστών και εξουσιαζόμε¬ 
νων και των "μοναδικών αλάνθαστων αληθειών" 



Μέσα από ιΐδ αναμνήσειδ του εργάτη Γιάννη Ταμτάκου 


«...Στις 9 Μάίου του 1936 ξεσπάνε και τα γεγονότα 
της Θεσσαλονίκης. Στο καπνεργοστάσιο της Κομέρ- 
σιαλ οι εργάτες θέσανε στα τέλη Απριλίου τα αιτή¬ 
ματα τους στον εργοδότη, αυτός δεν τα δέχτηκε και 
προχώρησαν σε κατάληψη του εργοστασίου. Κλεί¬ 
στηκαν μέσα, έβγαλαν μαύρες και κόκκινες σημαίες 
και ζητούσαν τη συμπαράσταση των άλλων επαγγελ¬ 
μάτων. Βέβαια το ΚΚΕ δεν ακολουθούσε πολιτική επέ¬ 
κτασης των απεργιών, αλλά οι εργάτες από το πα¬ 
ρελθόν είχαν διαπαιδαγωγηθεί στο πως να εξαπλώ¬ 
νουν μια απεργία, με τη στήριξη των άλλων αγωνιζό- 
μενων που, μεταξύ άλλων, οργάνωναν και εράνους 
για ενίσχυση. Και πράγματι αυθόρμητα οι εργάτες ξε¬ 
σηκώθηκαν σε απεργίες για συμπαράσταση των κα¬ 
πνεργατών —οι τσαγκαράδες, οι ραφτάδες, οι οικο¬ 
δόμοι, οι μεταλλουργοί, οι αυτοκινητιστές - κι έγινε 
πανθεσσαλονικιώτικη η απεργία.Εκείνο τον καιρό δού¬ 
λευα τσαγκάρης στο εργοστάσιο του Χρηστίδη. Το 
κατάστημα ήταν στην Εγνατία και το εργοστάσιο ήτα- 
νε στην οδό Δωδεκάνησου. Αλλά εμείς δουλεύαμε 
κατ’ αποκοπή, δεν κάναμε μεροκάματο. Όση δουλειά 
βγάζαμε, όσα ζευγάρια ετοιμάζαμε, τόσα πληρωνό¬ 
μασταν. Πολλές φορές δεν κοιμόμασταν κιόλας τη 
νύχτα. Βρισκόμασταν διαρκώς σε διέγερση, κάναμε 
συζητήσεις, κάναμε συγκεντρώσεις, κατά κλάδο καμ- 


μιά φορά, αλλά πηγαίναμε 
και σπίτι. Εγώ βέβαια στο 
σπίτι πάντα επέστρεφα πολύ 
αργά 

...Σε μια λοιπόν από αυτές 
τις συγκεντρώσεις (με αφορ¬ 
μή την απεργία της Κομέρ- 
σιαλ), όπου ξεσηκώθηκε η 
εργατική τάξη της Θεσσα¬ 
λονίκης, στη διασταύρωση 
των οδών Εγνατίας και Βε- 
νιζέλου, από το Ε’ αστυνο¬ 
μικό τμήμα (ακριβώς απέ¬ 
ναντι από τα λουτρά "Παρά¬ 
δεισος", τα οποία σήμερα 
δεν λειτουργούν) δίνει ο αστυνομικός διευθυντής Γ. 
Ντάκος διαταγή κι ανοίγουν πυρ στους συγκεντρω¬ 
μένους και σκοτώνουν οκτώ εργάτες, επειδή τάχα 
εμποδίζαμε την κυκλοφορία! Αυτοί σάμπως δεν εμπο¬ 
δίζουν την κυκλοφορία, όταν κάνουν τις παρελάσεις 
και τις γιορτές τους; Όμως από το κράτος προέρχε¬ 
ται η τρομοκρατία. 

Δεν βρέθηκα μέσα στους πυροβολισμούς, ήμουν στην 
οδό Σολωμού, σκόπωσαν στην αρχή έξι-επτά από τους 
συγκεντρωμένους, αργότερα σκότωσαν στη γωνία 


Αντιγονιδών και Εγνατίας μια 
καπνεργάτρια, την Αναστα¬ 
σία Καρανικόλα, μπροστά σ' 
ένα περίπτερο. Μεταξύ των 
νεκρών ήταν και ο Τάσος Τού- 
σης, ένας εργάτης από το 
Ασβεστοχώρι στις επιδιορ¬ 
θώσεις αυτοκινήτων, που τον 
σκότωσαν στη Συγγρού. Εκεί¬ 
νη την ώρα, αρχίζουν να χτυ¬ 
πάν οι καμπάνες και να κα¬ 
λούν τον κόσμο σε συναγερ¬ 
μό. Οι χωροφύλακες όμως 
συνεχίζουν και παρακάτω το 
έργο τους και σκοτώνουν άλ¬ 
λους τέσσερις-πέντε, μεταξύ αυτών και γυναίκες. Τε¬ 
λικά οι σκοτωμένοι είναι δώδεκα με δεκατρείς και οι 
τραυματίες γύρω στους τριακόσιους 
Τα γεγονότα αυτά προκάλεσαν τέτοια έξαψη που έβλε¬ 
πες να κατεβαίνουν απ’ όλες τις συνοικίες αυθόρ¬ 
μητα άντρες και γυναίκες και παιδιά και να πετροβο¬ 
λούν τους χωροφύλακες με σκοπό να τους αποδε- 
κατίσουν. Καταφέραμε, δηλαδή, με τα λίγα μέσα που 
είχαμε στα χέρια μας, με πέτρες, με ξύλα κ.λ.π να 
κλείσουμε τους χωροφύλακες μέσα στα αστυνομικά 


τμήματα και στο Διοικητήριο. Το κακό είχε παραγίνει 
και χιλιάδες κόσμος κατέβαινε πια στους δρόμους. 
Εμείς αποτελούσαμε τη μειοψηφία, πλειοψηφία ήταν 
το ΚΚΕ. Εμείς όμως ήμαστε που ρίξαμε το σύνθημα 
να βάλουν φωτιά στα τμήματα να κάψουν τους χωρο¬ 
φύλακες και γι’ αυτό το λόγο χαρακτηριστήκαμε από 
το ΚΚΕ προβοκάτορες, αφού αυτοί δεν θέλαν κάτι τέ¬ 
τοιο. Ενώ στην αρχή ξεσήκωσαν κάπως τους εργά¬ 
τες, όταν η απεργία πήρε ανεξέλεγκτες διαστάσεις, 
άρχισαν να μαζεύονται και να προσπαθούν να την ανα¬ 
χαιτίσουν ...Την επόμενη μέρα, στην κηδεία των θυ¬ 
μάτων, οι χωροφύλακες ήταν τρομοκρατημένοι, κλει¬ 
σμένη στα σπίτια τους και μέσα στα τμήματα. 0 στρα¬ 
τηγός του Γ’ Σώματος Στρατού, ο Ζέππος, είδε ότι 
όταν έφερε τους στρατιώτες της Θεσσαλονίκης για 
να μας διαλύσουν, οι στρατιώτες συναδελφώθηκαν κι 
αγκαλιάζονταν με τον κόσμο. Το μίσος ήταν κατά των 
χωροφυλάκων. Κατάλαβε ότι τίποτα δεν θα κατάφερνε 
με δαύτους. Η κατάσταση είχε περάσει πλέον στα χέ¬ 
ρια των εργατών. Μόνο που δυστυχώς δεν βαδίζαμε 
στη σωστή κατεύθυνση...» 


Από το βιβλίο του Γιάννη Ταμτάκου "Αναμνήσεις μιας ζωής 
στο εργατικό κίνημα" Εκδόσεις «Κύκλοι Αντιεξουσίας», 
Θεσσαλονίκη 2003 

φάκελοδ / Πρωτομαγιά 


της μεσσιανικής ,εθνοπατριωτικής, κα¬ 
θεστωτικής αριστερός. Αλλά εμπνέει και 
εμπνέεται από τα κινήματα που αντι¬ 
στέκονται στις καπιταλιστικές αναδιαρ¬ 
θρώσεις και εναντιώνονται στους πα¬ 
γκόσμιους οργανισμούς των κρατούντων 
(ΠΟΕ, ΔΝΤ,ΟΟΣΑ, ΝΑΤΟ), στην παγκό¬ 
σμια αυτοκρατορία των ΗΠΑ, στην Ε.Ε., 
στους τρομοκρατικούς νεοϊμπεριαλιστι- 
κούς πολέμους, στο ρατσισμό, στον εθνι¬ 
κισμό, στο σύγχρονο Μακαρθισμό κινη¬ 
μάτων και αγωνιστών. 


Αυξήοειδ - κοροϊδία και ανατροπές 
επιδιώκουν τα αφεντικά 

Οι στατιστικές μετρήσεις διαψεύδουν παταγωδώς τα επιχειρήματα των εργοδοτών 
περί αυξημένου εργατικού κόστους και ανάγκης περισσότερης ευελιξίας 



Αγώνες καθημερινοί, 
ανατρεπτικοί, για εμάς 
αυτή είναι η 1η Μάη 

Το συνολικό ζήτημα της κοινωνικής απε¬ 
λευθέρωσης και χειραφέτησης των ερ¬ 
γαζομένων από την εκμετάλλευση και 
καταπίεση πρέπει να τίθεται καθημερι¬ 
νά στις μικρές και τις μεγάλες μάχες 
που υπάρχουν και αναπτύσσονται στους 
εργασιακούς χώρους, στις απεργίες, 
στις διαδηλώσεις. Με τέτοιες μορφές 
συλλογικής μαχητικής δράσης, που θα 
στρέφονται ενάντια στην κυβέρνηση, στον 
συνένοχο - συνυπεύθυνο κρατικό συν¬ 
δικαλισμό των ΓΣΕΕ-ΑΔΕΔΥ, στην κα¬ 
τεύθυνση του οργανωμένου μαζικού 
πολιτικοσυνδικαλιστικού εκβιασμού των 
αφεντικών και του κράτους. Εκείνο που 
χρειάζεται σήμερα δεν είναι μόνο η τα¬ 
ξική ενότητα των εργαζομένων με ρι¬ 
ζοσπαστικές αλυσίδες, αλλά και μια 
κουλτούρα με ριζοσπαστικά και ανατρε¬ 
πτικά χαρακτηριστικά. Γιατί οι πιο ριζο¬ 
σπαστικοί δεσμοί δεν είναι μόνο αυτοί 
που δημιουργούνται απ’ την ταξική κα¬ 
ταπίεση και τους απαιτητικούς αγώνες, 
αλλά και οι δεσμοί που διαμορφώνονται 
από την αυθεντική και ισότιμη συμμετο¬ 
χή των εργαζομένων σε περιεκτικές δια¬ 
δικασίες πολιτικοσυνδικαλιστικής- πο¬ 
λιτιστικής- μορφωτικής αμφισβήτησης 
και αναγέννησης. Αυτό που πράγματι 
αξίζει είναι οι αγώνες, η συμμετοχή, η 
άμεση δημοκρατία, η αυτοοργάνωση και 
η αυτοδιεύθυνση. Μια εγκάρσια συνο¬ 
λική κοινωνικοπολιτική μάχη, που γίνε¬ 
ται μέσα κι έξω από τους πολιτικοσυν- 
δικαλιστικούς αγώνες. Που βλέπει τα αι¬ 
τήματα και τις απαιτήσεις των εργαζο¬ 
μένων όχι σαν ένα σταθμό άφιξης των 
αγώνων αλλά σαν μια νέα αφετηρία για 
νέους χειραφετημένους αγώνες με ορά¬ 
ματα και στόχους. 

Θοδωρής Θεοδωρόπουλος 


Μια χειρότερη εκδοχή της αντεργατικής παλιάς τά¬ 
ξης πραγμάτων, επιχειρούν να εγκαθιδρύσουν τα 
αφεντικά με αφορμή τις διαπραγματεύσεις για την 
υπογραφή της γενικής σύμβασης εργασίας. Έτσι, αν 
και τα κέρδη τους παρουσιάζουν αλματώδη αύξηση 
τα τελευταία χρόνια, επιδιώκουν παραπέρα κου- 
τσούρεμα των μισθών προβάλλοντας τον «κίνδυνο» 
επιβάρυνσης των επιχειρήσεων. 

Το οπλοστάσιο της εργοδοσίας μάλιστα, περιλαμ¬ 
βάνει τέτοια «πειστικά» επιχειρήματα, όπως αυτό 
που πρόβαλε στην πρόσφατη συνάντηση για τη σύμ¬ 
βαση ο πρόεδρος της ΕΣΕΕ (έμποροι) Δημήτρης 
Αρμενάκης, υποστηρίζοντας ότι αν δοθούν μεγάλες 
αυξήσεις στους μισθούς θα αυξηθούν και οι τιμές! 
Νέα και επικίνδυνα δεδομένα δημιουργεί εξάλλου, 
η απαίτηση των εργοδοτών για αποσύνδεση της γε¬ 
νικής σύμβασης από τις κλαδικές και επιχειρησια¬ 
κές συμβάσεις. Η εργοδοσία, επιδιώκει η γενική σύμ¬ 
βαση που σήμερα αποτελεί το όριο ασφαλείας για 
την στοιχειώδη διασφάλιση των κατώτερων μισθών, 
να μην λαμβάνεται υπόψη σαν βάση για τις κλαδικές 
και επιχειρησιακές συμβάσεις και αυτές να αποτε¬ 
λούν καρπό διμερούς διαπραγμάτευσης, όπως συ¬ 
στήνουν διεθνείς οργανισμοί και το διευθυντήριο 
της Ευρωπαϊκής Ένωσης. 

Χαρακτηριστικό είναι ότι ο πρόεδρος του ΣΕΒ Οδυσ- 
σέας Κυριακόπουλος στη διάρκεια των διαπραγμα¬ 
τεύσεων, έθεσε ανοιχτά το θέμα και προχώρησε ένα 
βήμα παραπέρα, υποδεικνύοντας στους εργοδότες 
στις διαβουλεύσεις για τις κλαδικές και επιχειρη¬ 
σιακές συμβάσεις να δώσουν αυξήσεις ανάλογα με 
την παραγωγικότητα κάθε κλάδου, επιχείρησης (και 
αύριο, κάθε εργαζόμενου). 

Αυξήσεις - κοροϊδία 

Στις πρωτοτυπίες των διαπραγματεύσεων για τη νέα 
σύμβαση, περιλαμβάνεται και το μοντέλο αυξήσε¬ 
ων που επιχειρεί να καθιερώσει η εργοδοτική πλευ¬ 
ρά. Στην 3η συνάντηση με τη ΓΣΕΕ στις 15 Απρίλη, 
οι εργοδότες πρότειναν αύξηση στο κατώτερο με¬ 
ροκάματο 29 ευρώ σε μηνιαία βάση και αύξηση στον 
κατώτερο μισθό της τάξης των 26 ευρώ το μήνα (πο¬ 
σοστό περί το 4,9%). Ουσιαστικά, οι εργοδότες έκα¬ 
ναν τη χάρη να δώσουν 1,16 ευρώ την ημέρα στους 
εργατοτεχνίτες και 26 ευρώ στους υπαλλήλους που 
σήμερα παίρνουν μισθό 519 ευρώ (μεικτά) το μήνα. 
Η πρόταση απορρίφθηκε από τη ΓΣΕΕ καθώς φαί¬ 
νεται ότι και η ενδοτικότητα των θεσμικών συνδικα¬ 
λιστών έχει κάποια όρια, εκτός του ότι οι εργαζό¬ 
μενοι δεν είναι πια τόσο αποχαυνωμένοι για να κα¬ 
ταπιούν τόση κοροϊδία. Στη 4η συνάντηση στις 21 
Απρίλη λοιπόν, οι εργοδότες παρουσίασαν στο τρα¬ 
πέζι μια παραλλαγή της αρχικής τους πρότασης βά¬ 
σει της οποίας οι αυξήσεις θα δοθούν με μεικτό σύ¬ 
στημα. Χωρίς να αναφέρουν ακριβές ποσοστό, πρό- 
τειναν σύμβαση διετούς διάρκειας και αυξήσεις που 
θα προκύπτουν από το άθροισμα του πληθωρισμού 
στην Ελλάδα, ένα μέρισμα της παραγωγικότητας και 


μια επιπλέον ποσοτική ενίσχυση στα κατώτερα με¬ 
ροκάματα και τους κατώτερους μισθούς. 
Ερμηνεύοντας την πρόταση των εργοδοτών διαπι¬ 
στώνεται ότι δίνουν αύξηση 3-3,5% από 1.1.2004 
και 2-2,5% από 1.7.2004 και εξαντλούν την καλοπι¬ 
στία τους με την καταβολή στους κατώτερους μι¬ 
σθούς 8 ευρώ το μήνα και μάλιστα από την 1 Ιούλη 
και όχι από την αρχή της χρονιάς. Το νέο σενάριο 
για τη σύμβαση, δεν διαφέρει ιδιαίτερα από το αρ¬ 
χικό, αφού και με αυτή την εκδοχή, η επιβάρυνση των 
επιχειρήσεων από τις αυξήσεις θα κυμανθεί από 
4,5% έως 4,9%. 


Το μεγάλο στοίχημα για το ερ¬ 
γατικό κίνημα θα παιχτεί το 
επόμενο διάστημα και θα αφο¬ 
ρά στην ικανότητά του να απο¬ 
τρέψει την υλοποίηση του 
στόχου των αφεντικών για 
αποδυνάμωση των συλλογικών 
διαπραγματεύσεων, δηλαδή 
την ίδια την ακύρωση της συν¬ 
δικαλιστικής δράσης. 


Αξιοσημείωτο είναι ότι οι εργοδότες, επιμένουν στην 
αποσύνδεση της γενικής από τις άλλες συμβάσεις 
και επιπλέον απαιτούν κατάργηση της ρύθμισης για 
τις υπερωρίες (μείωση της υπερωριακής αποζη¬ 
μίωσης), ελαστικοποίηση των ωραρίων και των σχέ¬ 
σεων εργασίας. 

Παράλληλα, για να εφαρμόσουν το 39ωρο (να μει¬ 
ωθεί ο εργάσιμος χρόνος κατά 1 ώρα την εβδομά¬ 
δα), ζητούν ισχυρά κίνητρα για τις επιχειρήσεις και 
άρση των αντικινήτρων (εννοούν των προστατευτι¬ 
κών για τους εργαζόμενους διατάξεων). 

Η ΓΣΕΕ προς το παρόν, επιμένει σε αυξήσεις 8% 
στους κατώτερους μισθούς και τα κατώτερα μερο¬ 
κάματα και 6% στα υψηλότερα μισθολογικά κλιμά¬ 
κια. Η συνομοσπονδία συζητά την προοπτική υπο¬ 
γραφής διετούς σύμβασης και αλλαγής του καθε¬ 
στώτος για τις υπερωρίες, με την προϋπόθεση ότι 
θα συμφωνηθεί η εφαρμογή του 39ωρου. 

Το πρόσχημα της ευαισθησίας 
για τους χαμηλόμισθους 

Η ευαισθησία που δείχνουν οι εργοδότες απέναντι 
στους χαμηλόμισθους αποτελεί στην πραγματικό¬ 
τητα πρόσχημα καθώς σύμφωνα με τα στοιχεία του 
ΙΚΑ, με τα κατώτερα μεροκάματα και τους κατώτε¬ 
ρους μισθούς (δηλαδή τις αποδοχές ενός άγαμου 


νεοεισερχόμενου στην αγορά εργασίας) αμείβεται 
μόλις το 17% του συνόλου των εργαζομένων. Με 
τους δήθεν υψηλότερους μισθούς (π.χ. βασικός μι¬ 
σθός + επίδομα γάμου/παιδιού και τριετίες), αμεί¬ 
βεται το 83% των εργαζομένων. 

Έτσι, αν υλοποιηθεί η πρόταση της εργοδοτικής 
πλευράς, η πλειονότητα των μισθωτών θα πάρει 
πολύ χαμηλές αυξήσεις και με την περικοπή της ωρί- 
μανσης, ουσιαστικά θα πληρώσει την μικρή ενίσχυ¬ 
ση στους χαμηλόμισθους (π.χ.ένας ημερομίσθιος 
εργατοτεχνίτης που αμείβεται με το βασικό ημερο¬ 
μίσθιο, αλλά έχει δεκαπέντε χρόνια προϋπηρεσία 
θα πάρει αύξηση περί το 4%). 

Για παράδειγμα, το μέσο μεροκάματο που σύμφωνα 
με τα διαθέσιμα στοιχεία είναι 40,84 ευρώ, θα αυ¬ 
ξηθεί μόλις κατά 2,8%. Ο μέσος μισθός εξάλλου των 
εργαζόμενων με πλήρη απασχόληση που κυμαίνεται 
περί τα 1000 ευρώ, θα αυξηθεί μόνο κατά 2,6%. 

Φτηνά εργατικά χέρια - 
λάστιχο οι εργασιακές σχέσεις 

Οι αιτιάσεις των (συνήθως κρατικοδίαιτων) αφεντι¬ 
κών περί αυξημένου εργατικού κόστους και ελλείμ¬ 
ματος ευελιξίας στην αγορά εργασίας, διαψεύδο- 
νται παταγωδώς από την ψυχρή πραγματικότητα των 
στατιστικών μετρήσεων. Σύμφωνα με τη ΕυτοδΜ, το 
εργατικό κόστος στην Ελλάδα είναι το δεύτερο χα¬ 
μηλότερο στην Ευρωπαϊκή Ένωση μετά την Πορτο¬ 
γαλία, αντίθετα η κερδοφορία των επιχειρήσεων εμ¬ 
φανίζει συνεχώς αυξητικές τάσεις. 

Η αγορά εργασίας παράλληλα, αρχίζει όλο και πε¬ 
ρισσότερο να μοιάζει με λάστιχο, αφού οι απασχο¬ 
λούμενοι με μερική απασχόληση αριθμούν 230.000 
άτομα και αντιστοιχούν στο 13,8% του συνόλου των 
εργαζομένων (στοιχεία της Διεύθυνσης Απασχόλη¬ 
σης του ΙΚΑ). 

Οι εργαζόμενοι με μερική απασχόληση παίρνουν κατά 
μέσο όρο 22,85 ευρώ την ημέρα (μεικτά) και αν συ¬ 
νυπολογιστεί ότι δεν εργάζονται όλες τις ημέρες 
της εβδομάδας, εκτιμάται ότι οι αποδοχές τους αντι¬ 
στοιχούν στο 60% των αποδοχών των πλήρως απα¬ 
σχολούμενων. 

Η υποκρισία των αφεντικών -κυρίως αυτών που δια¬ 
τηρούν μικρομεσαίες επιχειρήσεις- για την δήθεν 
επιβάρυνσή τους από τις αυξήσεις των μισθών, απο¬ 
καλύπτεται από το γεγονός ότι οι εργαζόμενοι σε 
καταστήματα ή βιοτεχνίες με προσωπικό λιγότερο 
από 10 άτομα, παίρνουν μισθούς 25% χαμηλότερους 
από τους προβλεπόμενους. 

Το θρίλερ της γενικής σύμβασης θα συνεχιστεί με 
την επανάληψη των διαπραγματεύσεων στις 13 Μάη. 
Το μεγάλο στοίχημα ωστόσο για το εργατικό κίνημα, 
θα παιχτεί το επόμενο διάστημα και θα αφορά στην 
ικανότητά του να αποτρέψει την υλοποίηση του στό¬ 
χου των αφεντικών για αποδυνάμωση των συλλογι¬ 
κών διαπραγματεύσεων, δηλαδή την ίδια την ακύ¬ 
ρωση της συνδικαλιστικής δράσης. 

Μαρία Γερογιάννη 

ΔΗΛΩΣΗ ΤΗΣ ΑΝΑΡΧΟΣΥΝΔΙΚΑΛΙΣΤΙΚΗΣ ΟΜΟΣΠΟΝΔΙΑΣ ΣΤΗΝ ΙΤΑΛΙΑ ΓΙΑ ΤΗΝ ΚΑΤΑΣΤΟΛΗ ΣΤΟ ΕΡΓΟΣΤΑΣΙΟ ΤΗΣ ΓΙΑΤ ΣΤΟ ΜΕΛΦΙ 



Κέρδοδ και καταστολή, 
καπιταλισμόε και κρότο5, 
όπω$ πάντα χέρι με χέρι 


Αν θέλουμε να διασφαλίσουμε ότι η εργασία δεν θα είναι ένα ακόμη εμπόρευμα ή σκλαβιά, ο κό¬ 
σμος του ριζοσπαστικού συνδικαλισμού και όλοι οι εργαζόμενοι πρέπει να υποστηρίξουν τον αγώ¬ 
να των εργατών του Μέλφι, καθώς και τη θέλησή τους να αυτό-οργανωθούν. 


Μία ακόμη φορά ο καπιταλισμός, με τη μορφή της ΡΙΑΤ, κατα¬ 
φεύγει στη θεσμική βία του Κράτους, προκειμένου να διαφυλάξει 
τα συμφέροντά του, μόλις απειληθούν έστω και λίγο. Αυτή τη φορά 
η απειλή προέρχεται από τον αγώνα των εργατών στο εργοστάσιο 
της ΡΙΑΤ στην πόλη Μέλφι, καθώς και από την αλληλεγγύη χιλιά¬ 
δων άλλων εργατών στην περιοχή Μπασίλικα της Νότιας Ιταλίας 
και τον αγώνα των εργατών της ΡΙΑΤ σε άλλα εργοστάσια. Μία 
ακόμη φορά εξαπολύεται η κρατική καταστολή, προκειμένου να 
προστατεύσει την κυριαρχία της καπιταλιστικής τάξης έναντι των 
εργατών, την «περιουσία» της. 

Μετά δέκα περίπου χρόνια ολικής υποταγής, επιτέλους αφυπνί¬ 
στηκε η ταξική συνείδηση και η αγωνιστική θέληση των εργατών 
στο Μέλφι, με τέσσερα βασικά ζητήματα: τους μισθούς, τις βάρ¬ 
διες, τον φόρτο εργασίας και την πειθαρχία. 

Στο εργοστάσιο του Μέλφι, οι υπερωρίες πληρώνονται με προ- 
σαύξηση 45%, ενώ στα υπόλοιπα εργοστάσια της ΡΙΑΤ με 60,4%. 
Στο Μέλφι υπάρχουν 18 βάρδιες την εβδομάδα, τρεις βάρδιες των 
οκτώ ωρών το εικοσιτετράωρο, οι οποίες διανέμονται ως εξής: 7 
ώρες και ένα τέταρτο δουλειάς, τριάντα λεπτά διάλειμμα για γεύ¬ 
μα και δεκαπέντε λεπτά για τις αλλαγές της βάρδιας. Οι βάρδιες 
ξεκινούν στις 6 το πρωί, στις 2 μετά το μεσημέρι και στις 10 το βρά¬ 


δυ. Στο Μέλφι, τις δύο εβδομάδες δουλεύεις έξι μέρες στη σειρά, 
ενώ την τρίτη εβδομάδα δουλεύεις τρεις μέρες στη σειρά. Για τις 
επόμενες δύο εβδομάδες δεν αλλάζεις βάρδια, οπότε όποιος κά¬ 
νει τη βραδινή βάρδια πρέπει να το κάνει για δύο εβδομάδες. Το 
αποτέλεσμα είναι ότι προκαλούνται εκατοντάδες αυτοκινητιστικά 
ατυχήματα μεταξύ των εργατών, κατά το δρόμο της επιστροφής 
τους στο σπίτι. 

Στο Μέλφι, λειτουργεί το σύστημα εργασίας «ΙπίοΣ», ένα σύστημα 
σχεδιασμένο ώστε να εξασφαλίζεται ένας εξαντλητικός ρυθμός ερ¬ 
γασίας. 

Στο Μέλφι, οι ιδέες και οι αντιρρήσεις των εργατών δεν εισακού- 
γονται, παρόλο που η εταιρεία κομπάζει ότι τα εργοστάσιά της λει¬ 
τουργούν χάρη στη συνεργασία όλων. 

Στο Μέλφι, κάθε χρόνο εφαρμόζονται χιλιάδες πειθαρχικά μέτρα 
κατά των εργατών. 

Με άλλα λόγια χρησιμοποιούνται τα ίδια όπλα του Κεφαλαίου, όπως 
150 χρόνια πριν. 

Αυτό είναι που αντιμάχονται οι 5.000 εργαζόμενοι του εργοστασί¬ 
ου, μαζί με ακόμη 3.300 ακόμη εργάτες σε «συνασπισμένα» εργο¬ 
στάσια. Υποστηρίζονται από ορισμένες ενώσεις, για παράδειγμα 
την ΡΙΟΜ (συνδεδεμένη με την ΟςίΙ) και την 31ΑΙ- Ωοόαε. 0 απο¬ 
φασισμένος αγώνας τους έχει ως στόχο να αναγκάσει την εταιρεία 


Η αίσθηση τηε ταυτότητας των εργαζομένων 
αρχίζει να αναδύεται: οι παλαιότεροι εργα¬ 
ζόμενοι στις μεταφορές με πλήρειε συμβά¬ 
σεις εργασίας, παραστέκονται στους νέους 
συναδέλφους τους με προσωρινά συμβόλαια, 
οι 5.000 εργαζόμενοι στο Μέλφι μαζί με ακό¬ 
μη 750 εξωτερικούς εργαζόμενους, καθώς 
και οι εργαζόμενοι στο εργοστάσιο της $9ΐ6 
στο Μέλφι, αλλά και σε άλλα εργοστάσια επι¬ 
δεικνύουν την αλληλεγγύη τους. 


να αναθεωρήσει τους κανόνες που επέβαλε πριν δέκα χρόνια, χρη¬ 
σιμοποιώντας ως απειλή τα υψηλά επίπεδα ανεργίας στην περιο¬ 
χή της Λουκανία. 

Μία ακόμη φορά, η κατασταλτική επέμβαση του κράτους, αποτελεί 
επιβεβαίωση, λες και χρειαζόταν, της πορείας της κυβέρνησης προς 
τον ολικό απολυταρχισμό, που έχει οδηγήσει στον περιορισμό του 
δικαιώματος των εργαζομένων στην απεργία, στην ποινικοποίηση 
των εργατικών αγώνων, ενώ επίσης εκφοβίζονται οι εργάτες με 
ποινές, όπως είδαμε με τα μέτρα που λήφθηκαν κατά των εργαζο¬ 
μένων στις τοπικές μεταφορές που παρέβησαν το νόμο κατά των 
απεργιών. 

Μία ακόμη φορά, οι αποφάσεις που λήφθηκαν από ορισμένες ενώ¬ 
σεις επιβεβαιώνουν ότι σκοπός τους είναι να διαιρέσουν τους ερ¬ 
γαζόμενους, να διασφαλίσουν ότι δεν θα ενωθούν και ότι δεν θα 
έχουν τον έλεγχο των αγώνων και των αιτημάτων τους. 

Μία ακόμη φορά, γίνονται συμφωνίες που αντιβαίνουν στη θέληση 
των εργατών, όπως αυτή εκφράζεται στους αγώνες τους. 

Ωστόσο, η αίσθηση της ταυτότητας των εργαζομένων αρχίζει να 
αναδύεται: οι παλαιότεροι εργαζόμενοι στις μεταφορές με πλήρεις 
συμβάσεις εργασίας, παραστέκονται στους νέους συναδέλφους 
τους με προσωρινά συμβόλαια, οι 5.000 εργαζόμενοι στο Μέλφι 
μαζί με ακόμη 750 εξωτερικούς εργαζόμενους, καθώς και οι ερ¬ 
γαζόμενοι στο εργοστάσιο της δαία στο Μέλφι, αλλά και σε άλλα 
εργοστάσια επιδεικνύουν την αλληλεγγύη τους. 

Αν θέλουμε να διασφαλίσουμε ότι η εργασία δεν θα είναι ένα ακό¬ 
μη εμπόρευμα ή σκλαβιά, ο κόσμος του ριζοσπαστικού συνδικαλι¬ 
σμού και όλοι οι εργαζόμενοι πρέπει να υποστηρίξουν τον αγώνα 
των εργατών του Μέλφι, καθώς και τη θέλησή τους να αυτό-οργα- 
νωθούν. 

Κόντρα στην εκμετάλλευση! 

Κόντρα στην καταστολή! 

Υπέρ της αυτό-οργάνωσης και της ενότητας όλων των εργατών 

Βασανιστήρια 
πολιτικών 
κρατουμένων 
στην Ουκρανία 



Μετά τι5 κραυγέδ του Ρομανόβ στο δικαστήριο: «θα μαδ σκοτώσουν 
όλουδ εδώ μέσα!» και το θάνατο του Μπερντιούγκιν, η παραβίασηδτων 
ανθρωπίνων δικαιωμάτων στην «υπόθεση τηδ Οδησσού» έλαβε δημο¬ 
σιότητα, κάτι όμωδ που δεν έφερε αισθητά αποτελέσματα. Η ζωή και η 
υγεία των εγκλείστων στίδ φυλακέδ τηδ Οδησσού βρίσκεται ακόμα σε 
κίνδυνο και οι ελπίδεδ τουδ για μια δίκαιη δίκη παραμένουν ελάχιστεδ. 


ΒΑΛΕΝΘΙΑ-ΑΝΤΑΠΟΚΡΙΣΗ 


Νέθ8 

ισπανικός 

ιμπεριαΑισμόδ 


Το Δεκέμβρη ίου 2002 η Υπηρεσία Ασφαλείας 
της Ουκρανίας (5ΒΙΙ) συνέλαβε 11 άτομα, πο¬ 
λίτες Ρωσίας, Ουκρανίας και Μολδαβίας, τα 
οποία ανήκαν στις τάξεις κομμουνιστικών νεο- 
λαίί'στικων ομάδων. Είναι οι: Ιγκόρ Ντανίλοβ, 
Ανατόλι Πλέβο, Ιλιά Ρομανόβ, Αλεξάντρ Σμιρ- 
νόβ, Εβγκένι Σεμιόνοβ, Αντρέι Γ ιακοβένκο, Μπο- 
γκντάν Ζιντσένκο, Ολέγκ Αλεξέγιεβ, Σεργκέι 
Μπερντιούγκιν, Νίνα Πόλσκιχ και Αλεξάντρ Γκε- 
ρασίμοβ. Με βάση τις ομολογίες τους και οι 11 
κατηγορούνται για τρομοκρατία, εγκληματικές 
πράξεις και απόπειρα κατάλυσης πολιτεύμα¬ 
τος, κατηγορίες που επιφέρουν μέχρι και την 
ισόβια κάθειρξη. 

Υπάρχουν μαρτυρίες σύμφωνα με τις οποίες οι 
κατηγορούμενοι βασανίστηκαν κατά τις ανα¬ 
κρίσεις, την εισαγγελική έρευνα και τη δίκη 
τους. Καμία από τις συλλήψεις δεν ανακοινώ¬ 
θηκε την ώρα της πραγματοποίησής της, αλλά 
μερικές μέρες αργότερα. 0 Α. Πλέβο και ο Α. 
Σμιρνόβ είχαν συλληφθεί στην Οδησσό στις 5 
Οκτωβρίου του 2002, ενώ το επίσημο πρωτό¬ 
κολλο συστάθηκε στις 23 Οκτωβρίου. Επί 18 
μέρες τους πήγαιναν σε διάφορες πόλεις της 
Ουκρανίας ξυλοκοπώντας τους και υποβάλλο- 
ντάς τους σε βασανιστήρια. Στις 13 Οκτ. είχαν 
συλληφθεί ο I. Ντανίλοβ και ο 0. Αλεξέγιεβ. 
Μετά από αυτό στον Πλέβο και Σμιρνόβ επι¬ 
δεικνύονταν οι φωτογραφίες των παραμορφω¬ 
μένων από τα βασανιστήρια συντρόφων τους. 
Η δεκαεφτάχρονη Νίνα Πόλσκαγια, η οποία έδω¬ 
σε την συγκατάθεσή της να συνεργαστεί με τις 
αρχές, απελευθερώθηκε υπό όρους. Όμως η 
συγκατάθεσή της αποσπάστηκε μετά από ξυ¬ 
λοδαρμούς και απειλές να βιαστεί από όλο το 
αστυνομικό τμήμα. Όταν την φέρανε σπίτι της 
βρισκόταν ολόκληρη μέσα στις μελανιές και τα 
πόδια της είχαν γδαρσίματα από την λεκάνη και 
κάτω. 

Οι υπόλοιποι συλληφθέντες είχαν κατευθυνθεί 
στα υπόγεια των ανακριτικών κελιών του Νικο- 
λάγιεβ, της Χερσόνας και αργότερα της Οδησ¬ 
σού στα οποία λειτουργούν ειδικά κελιά βασα¬ 
νιστηρίων και από τα οποία πέρασαν όλοι τους 
πάνω από μια φορά. 

Στα υπόγεια των ανακριτικών κελιών του Νικο- 
λάγιεβ οι διωκόμενοι δέχονταν χτυπήματα στα 
γεννητικά τους όργανα, μέσα στα οποία τους 


μπήγανε σύρματα, τους βάζανε βελόνες κάτω 
από τα νύχια τους. Στον Ολέγκ Αλεξέγιεβ προ¬ 
σπάθησαν να βγάλουν το μάτι, από το οποίο 
σχεδόν δεν βλέπει πια. 

0 Μπ. Ζιντσένκο δεχόταν συνεχόμενες εφό¬ 
δους από δεσμοφύλακες, οι οποίοι τον ξυλο- 
κοπούσαν αδιάκοπα. Τον Φεβ. Του 2003 οι δε¬ 
σμοφύλακες ρίξανε τον ξυλοκοπημένο και ξε¬ 
γυμνωμένο Ζιντσένκο στο μπετόν του κελιού 
του, όπου έμεινε ξαπλωμένος για 14 ώρες, με 
αποτέλεσμα να πάθει οξεία πνευμονία. 
Ιδιαίτερα σκληρά ήταν τα βασανιστήρια που δέ¬ 
χτηκε ο I. Ντανίλοβ, ο οποίος είχε αρνηθεί να 
δώσει κατάθεση εναντίον των υπόλοιπων. Τον 
κρεμούσαν στο ταβάνι από τις χειροπέδες που 
φορούσε σε χέρια και πόδια, χτυπούσαν το κε¬ 
φάλι του στον τοίχο, τον ακινητοποιούσαν στο 
κρεβάτι του με χειροπέδες και μετά τον ξυλο- 
κοπούσαν και πηδούσαν πάνω στο στήθος του 
σπάζοντας τον θώρακά του, με τα θραύσματα 
του οποίου τραυματίστηκαν τα πνευμόνια του. 
Για αρκετές μέρες ανέπνεε με δυσκολία και 
έφτυνε αίμα. 

θέλοντας να απαλλαγεί από τα βασανιστήρια ο 
Ντανίλοβ προσπάθησε να αυτοκτονήσει κόβο¬ 
ντας τις φλέβες του. Κατά τη διάρκεια των ανα¬ 
κρίσεων και της δίκης, απόπειρες αυτοκτονίας 
έκαναν και ο Πλέβο, ο Αλεξέγιεβ και ο Ρομα¬ 
νόβ. Ο Α. Σμιρνόβ ξυλοκοπήθηκε ακόμα και μέσα 


στο κτίριο των δικαστηρίων. Στις 1 Νοεμβρίου 
του 2003, λόγω των επανειλημμένων ξυλο¬ 
δαρμών, άφησε την τελευταία του πνοή ο εικο¬ 
σάχρονος Σ. Μπερντιούγκιν. Από την αρχή της 
δίκης της 24ης Σεπτ. ο Μπερντιούγκιν ενημέ¬ 
ρωσε για την κακή κατάσταση της υγείας του 
και ζήτησε να αποφυλακιστεί με περιοριστικούς 
όρους, όμως το δικαστήριο απέρριψε το αίτη¬ 
μά του. Στον Μπερντιούγκιν δεν παρασχέθηκε 
έγκαιρα ιατρική βοήθεια και η κατάστασή του 
συνέχισε να χειροτερεύει. 

Στην επόμενη συνεδρίαση του δικαστηρίου ο 
Μπερντιούγκιν μεταφέρθηκε στην αίθουσα του 
δικαστηρίου στα χέρια και, λόγω της αδυναμίας 
του να συμμετάσχει στην δίκη, η συνεδρίαση 
αναβλήθηκε. 

Μόνο μετά από αυτό μεταφέρθηκε σε ένα από 
τα νοσοκομεία της Οδησσού. Στο νοσοκομείο ο 
βαριά άρρωστος, ανήμπορος να μετακινηθεί, 
κυκλωμένος από άνδρες ειδικών δυνάμεων της 
αστυνομίας, Μπερντιούγκιν παρέμεινε δεμέ¬ 
νος με χειροπέδες στο κρεβάτι του μέχρι την 
τελευταία του πνοή. 

Εκτός από τις παραβιάσεις των αστυνομικών 
οργάνων έγιναν γνωστές και οι μεθοδεύσεις 
των δικαστικών αρχών. Σύμφωνα με την δικο¬ 
γραφία, οι συλληφθέντες κατηγορούνται για λη¬ 
στεία σε κοσμηματοπωλείο κατά την οποία δο¬ 
λοφονήθηκε η πωλήτρια του καταστήματος. 
Όμως έγινε γνωστό ότι αρχικά για την ίδια υπό¬ 
θεση είχε κατηγορηθεί άλλο άτομο άσχετο με 
τους σημερινούς κατηγορούμενους. Η υπόθε¬ 
ση είχε ήδη πάρει τον δρόμο προς τα δικαστή¬ 
ρια, όμως στις 18 Φεβ. έκλεισε ανεπίσημα και 
ενώθηκε με την υπόθεση των νεαρών αριστε¬ 
ρών, ενώ εξαφανίστηκαν όλα τα στοιχεία και το 
υλικό που οδήγησαν τον αρχικό κατηγορούμε¬ 
νο στα δικαστήρια. Το δικαστήριο έχει απορρί- 
ψει σχεδόν όλα τα αιτήματα και τις ενστάσεις 
των κατηγορούμενων και των δικηγόρων τους. 
Υπάρχουν φόβοι για τη ζωή και την υγεία και 
των υπόλοιπων κατηγορουμένων, ειδικά επει¬ 
δή δεν τους παρέχεται καμιά ουσιαστική ιατρι¬ 
κή βοήθεια. Στον Α. Γ ιακοβένκο, ο οποίος είχε 
μεταφερθεί πολλές φορές στο νοσοκομείο των 
φυλακών με καρδιακό επεισόδιο, δεν έγινε ποτέ 
καρδιογράφημα. Ενώ σε επίσημη ανακοίνωσή 
τους οι υπεύθυνοι της 5ΒΙΙ δηλώνουν ότι ο Γκε- 
ρασίμοβ είναι απολύτως υγιής, το νοσοκομείο 
της φυλακής έβγαλε διάγνωση: «Καρδιακή ανε¬ 
πάρκεια». Το ίδιο και ο Πλέβο που μεταφέρθη¬ 
κε στο νοσοκομείο με προβλήματα στο συκώτι. 
Το τελευταίο διάστημα υπάρχουν υποψίες ότι 
στους κατηγορούμενους χορηγούνται ψυχο¬ 
τρόπος ουσίες. Η συμπεριφορά τους άλλαξε 
και βρίσκονται σε κατάσταση έντονης αναστά¬ 
τωσης. Σε μια από τις συνεδριάσεις του δικα¬ 
στηρίου ο I. Ρομανόβ δήλωσε ότι θέλει να διε- 
ξαχθούν ιατρικές εξετάσεις που θα αποδεί- 
κνυαν την χρησιμοποίηση ψυχοτρόπων ουσιών 
πάνω του. Το δικαστήριο απέρριψε το αίτημά 
του, χωρίς να τον αφήσει να τελειώσει. Μετά 
από αυτό ο Ρομανόβ φώναζε στο δικαστήριο: 
«θα μας σκοτώσουν όλους εδώ μέσα!». Όταν 
οι δικαστές και οι δικηγόροι βγήκαν από την αί¬ 
θουσα, ο Ρομανόβ προσπάθησε να κόψει τις 
φλέβες στα χέρια του και στο λαιμό του. 

Μετά από το θάνατο του Μπερντιούγκιν, βου¬ 
λευτές του Ουκρανικού κοινοβουλίου έκαναν 
επερώτηση στη Βουλή για την υπόθεση της πα¬ 
ραβίασης των ανθρωπίνων δικαιωμάτων στην 
«υπόθεση της Οδησσού», όμως αυτό δεν έφε¬ 
ρε αισθητά αποτελέσματα. Η ζωή και η υγεία 
των εγκλείστων στις φυλακές της Οδησσού βρί¬ 
σκεται ακόμα σε κίνδυνο, και οι ελπίδες τους 
για μια δίκαιη δίκη παραμένουν ελάχιστες. 

Ζ Π. 


Η αλλαγή εξουσίας στην Ισπανία, μετά τις εκλογές της 
ογδόης Μαρτίου, γέννησε σε ορισμένους την ελπίδα 
πως θα μπορούσε να επέλθει σημαντική στροφή στην 
ισπανική πολιτική σε διαφόρους τομείς. Η τήρηση από 
πλευράς Ρ30Ε της σχετικής με την απόσυρση των 
ισπανικών στρατευμάτων υπόσχεσης και η τεράστια 
προβολή της παγκοσμίως, ίσως έδωσε εντύπωση δυ¬ 
σανάλογη για τις πιθανές μεταβολές στην πορεία πλεύ¬ 
σεως της χώρας. 

Η νέα ηγεσία φρόντισε με δήλωση της, αμέσως μετά 
την ανάληψη της εξουσίας, να διασφαλίσει την σταθε¬ 
ρότητα των οικονομικών δομών, να συνεχίσει με εντει- 
νόμενο ρυθμό την συμβολή της στον διεξαγόμενο από 
τα δυτικά κράτη αντιτρομοκρατικό αγώνα και να θω¬ 
ρακίσει ακόμη περισσότερο την χώρα απο την παρά¬ 
νομη μετανάστευση. 

Συνεπώς, ενώ ορισμένες θέσεις της προηγούμενης 
κυβέρνησης μπορεί να αποφεύγονται ή ακόμη και να 
αναθεωρούνται, οι κύριοι μοχλοί της καπιταλιστικής 
διάρθρωσης παραμένουν άθικτοι. Η Ισπανία, συνεχί¬ 
ζοντας την ανέλιξη της προς την κορυφή του οικονο¬ 
μικού ιμπεριαλισμού, οδηγείται απο ένα κατ’ όνομα σο¬ 
σιαλιστικό κόμμα, στην ατραπό που και άλλες χώρες 
πριν από αυτήν ακολούθησαν. Την δημιουργία μιας 
εκτεταμένης περιφέρειας και των δικτύων που την 
ελέγχουν, μέσω των οποίων η κίνηση είναι επιλεκτική: 
τα κεφάλαια περνούν εύκολα, τα προϊόντα αναλόγως 
προς το οφελος, οι άνθρωποι δύσκολα. 

Το Μαρόκο φθηνό και κοντινό 

Στην περιφέρεια αυτή εντάσσεται και το Μαρόκο. Οι 
ισπανικές εταιρείες στους κλάδους του τουρισμού (πε¬ 
ριοχή Αγκαντίρ), των επικοινωνιών (Τελεφόνικα-Μόβι- 
σταρ) και των κατασκευών, έχουν εντείνει τα τελευ¬ 
ταία χρόνια την δραστηριότητα τους στην χώρα καθι¬ 
στώντας την Ισπανία δεύτερη επενδύτρια στην περιο¬ 
χή, μετά την Γαλλία. Οι μαροκινοί είναι οι πρώτοι σε 
αριθμό μετανάστες στην Ισπανία, οι περισσότεροι σε 
καθεστώς παρανομίας και με τους πιό παρακινδυνευ¬ 
μένους τρόπους έλευσης. 0 νυκτερινός διάπλους του 
στενού του Γιβραλτάρ με σχεδίες (ραΙθΓαε), γίνεται 
ολοένα δυσκολότερος και πιο επικίνδυνος, όσο αυξά¬ 
νεται η επιτήρηση των ακτών. 

Μια σημαντική συνάντηση 

Στις 24 Απριλίου, το πρωτοσέλιδο πολλών ισπανικών 
εφημερίδων αναφερόταν στην συνάντηση του πρωθυ¬ 
πουργού της Ισπανίας Ροντρίγκεθ θαπατέρο, με τον 
βασιλιά του Μαρόκου, Μωχάμεντ ΣΤ’. Η συνάντηση δεν 
είχε καμμιό ιδαίτερη πρωτοτυπία. Η εξαρτώμενη οι¬ 
κονομικά χώρα δια του Μωχάμεντ, συμφώνησε σε όλους 
τους βασικούς άξονες, όπως τον έλεγχο της παράνο¬ 
μης μετανάστευσης, την ενίσχυση των εμπορικών και 
οικονομικών σχέσεων και την καταπολέμηση της τρο¬ 
μοκρατίας. Τα τελικά ανακοινωθέντα δεν εμπεριείχαν 
αναφορές, ούτε στην κατάσταση των μεταναστών στην 
Ισπανία, ούτε στην προστασία της τοπικής αυτόνομης 
παραγωγής. Η αύξηση των επενδύσεων που οι Ισπα¬ 
νοί επιχειρηματίες υπόσχονται στην χώρα, παρουσιά¬ 
ζεται με την ευφημιστική εικόνα, του ευγενούς αν¬ 
θρωπιστικού βολονταρισμού. „ . 

Δημητρης Χαριτατος 

Αϋήθειεδ και ψέματα 
για την 11η Σεπτεμβρίου 


Ποιοι ήταν οι δράστες; Ένα θρίλερ χωρίς τέλος... 



Ολα όσα γνωρίζουμε για την 11η Σε¬ 
πτεμβρίου του 2001 κινούνται ανάμε¬ 
σα στο χώρο της συνομωσιολογίας και 
της πρακτορολογίας. Διάφορα σενάρια 
έχουν δει κατά καιρούς το φως της δη¬ 
μοσιότητας γύρω από τον τρόπο των 
επιθέσεων και την ταυτότητα όσων κρύ¬ 
βονται πίσω από αυτές. Η «Βαβυλω¬ 
νία» επιχειρεί να δώσει την πραγματι¬ 
κή διάσταση όσων συνέβησαν εκείνη 
την ημέρα στις ΗΠΑ, καταγράφοντας 
τα γεγονότα και τα αναπάντητα ερω¬ 
τηματικά ως έχουν. 


Σύμφωνα με την επίσημη εκδοχή, 19 αραβικής κα¬ 
ταγωγής αεροπειρατές οδήγησαν δύο αεροπλά¬ 
να στους Πύργους του Παγκοσμίου Κέντρου Εμπο¬ 
ρίου στη Νέα Υόρκη, ένα στο Πεντάγωνο και άλλο 
ένα που συνετρίβη σε υπαίθριο χώρο στην Πεν- 


σιλβανία. Η ανακοίνωση των ταυτοτήτων των δρα¬ 
στών από το ΡΒΙ δόθηκε λίγες ώρες μετά τις επι¬ 
θέσεις! Απορίας άξιον πώς τα κατάφερε τόσο σύ¬ 
ντομα. 

Έγινε λόγος για υποκλοπή στοιχείων μέσω των 
πιστωτικών καρτών, καθώς τα στοιχεία που οι δρά¬ 
στες έδωσαν στη λίστα επιβατών ήταν πλαστά. 
Ωστόσο, παρά τον πανικό των ερευνών και των 
συλλήψεων υπόπτων, ακόμη και την ανακάλυψη 
πολλών λεπτομερειών της καθημερινής ζωής εκεί¬ 
νων που κατονομάστηκαν ως υπεύθυνοι του εγ¬ 
χειρήματος, οι «19» τρομοκράτες, αεροπειρατές, 
φονιάδες, καμικάζι (κι ό,τι άλλο θέλετε προσθέ¬ 
στε) εξακολουθούν να αποτελούν ένα αίνιγμα. 
Εκείνο που υποτίθεται ότι τους όπλισε ήταν το 
μίσος τους για το μεγάλο εχθρό, την Αμερική, 
αλλά δεν υπάρχουν στοιχεία που να σκιαγραφούν 
με αποδείξεις τη λογική και τα πιστεύω τους, τα 
μέσα που χρησιμοποιήθηκαν για τη στρατολόγη- 
σή τους και τον τρόπο με τον οποίο τους ανατέ¬ 
θηκε και προετοιμάστηκε στις λεπτομέρειές της 
μια τέτοια αποστολή. 

Τα μοναδικά γνωστά στοιχεία για τη δράση τους 
είναι τα εξής: Οι περισσότεροι μπήκαν στις ΗΠΑ 


με νόμιμο τρόπο, αλλά κινούσαν υποψίες όπου κι 
αν πήγαιναν. Ο Ατά εγκατέλειψε ένα αεροπλάνο 
σε δρόμο του Μαϊάμι αντί να το προσγειώσει κα¬ 
νονικά. 0 Χανί Χαντζούρ είχε 600 ώρες πτήσης 
και άδεια πιλότου, αλλά οι εκπαιδευτές του στη 
Σχολή του Μέριλαντ, δεν του επέτρεπαν να πε- 
τάει μόνος. 

Ένα μήνα αργότερα, ο Χαντζούρ θα βρισκόταν μαζί 
με άλλους τέσσερις αεροπειρατές στην πτήση 
77 της Αμέρικαν Ερλάινς που έπεσε πάνω στο 
Πεντάγωνο. Αφού τα βρήκαν σκούρα στην πλοή¬ 
γηση, οι αεροπειρατές δωροδόκησαν υπαλλήλους 
για να εξασφαλίσουν κρατικές 
άδειες οδήγησης. 

Κι όμως, υπάρχει μια αντίφαση σε όλη αυτή την 
ιστορία. 

Το ΒΒΩ και άλλα διεθνή καθιερωμένα ΜΜΕ (όχι 
τα αμερικάνικα) δημοσίευσαν ότι τέσσερις από 
τους δράστες ζούσαν. Επίσης, ο Ρόμπερτ Φισκ 
της Ιντιπέντεντ ξετρύπωσε έναν από τους δρά¬ 
στες των επιθέσεων στη Τζέντα της Σαουδικής 
Αραβίας. Μέσα σε όλα, ένα έγγραφο του ΡΒΙ με 
ημερομηνία 27 Σεπτεμβρίου 2001, περιείχε πλη¬ 
ροφορίες για το ότι 7 από τους 19 αεροπειρατές 
ήταν ζωντανοί και πιθανότατα δεν βρέθηκαν ποτέ 
στις μοιραίες πτήσεις. 

Ο συνδυασμός αυτών των δύο αντιφάσεων οδη¬ 
γεί στο συμπέρασμα ότι μια λίστα με 19 αραβικά 
ονόματα (κάποιες διαπιστωμένες συγγενικές σχέ¬ 
σεις αλλά και αρκετές συνωνυμίες) ήταν η αρχή 
για τις έρευνες που 

βρίσκονται ακόμη σε εξέλιξη και μαζί με άλλα στοι¬ 
χεία έγιναν ο μπούσουλας, με βάση τον οποίο... 
φτυαριές υπόπτων φυλακίζονται στο Γκουαντα- 
νάμο. 

Ο σεΐχης 

Μια αναδρομή στο παρελθόν αποδεικνύει ότι ο 
άνθρωπος που πρωταγωνιστεί στο σκηνικό αυ¬ 
τού του αποκαλούμενου πολέμου δεν είναι τυ¬ 
χαίος. Επί 15 χρόνια ο Οσάμα Μπιν Λάντεν ήταν 
πράκτορας της ΟΙΑ. Λάμβανε χρήμα και όπλα για 
να εκπαιδεύσει ενόπλους μουτζαχεντίν κατά των 
σοβιετικών εισβολέων. Ωστόσο, άλλαξε τακτική 
και, σύμφωνα με τις ΗΠΑ, οργάνωσε επιθέσεις 
στο Ναϊρόμπι και σε αμερικανικό αεροπλανοφό¬ 
ρο που έπλεε στα ανοιχτά της Υεμένης. Ακολού¬ 
θησε ανθρωποκυνηγητό εναντίον του, το οποίο 
συμπεριέλαβε μέχρι και βομβαρδισμούς στο Σου¬ 
δάν και το Αφγανιστάν τον Μάρτη του 1998. 
Όμως, μόλις ένα μήνα πριν από τις επιθέσεις της 
11/9, ο Μπιν Λάντεν νοσηλεύτηκε σε στρατιωτι¬ 
κό νοσοκομείο των ΗΠΑ στο Ντουμπάι, σύμφωνα 
με εναλλακτικά ΜΜΕ! 

Ανεξάρτητα αν ο τελευταίος ισχυρισμός είναι αλή¬ 
θεια ή ψέμα, πέρα από όλη αυτή τη «φιλολογία», 


ένα βιντεοσκοπημένο μήνυμα που δείχνει τον 
Μπιν Λάντεν (ή ένα σωσία του), είναι το μοναδι¬ 
κό τεκμήριο που συνδέει 
τους 19 αποκαλούμενους δράστες με τον αρχη¬ 
γό της Αλ Κάιντα και με τα γεγονότα της 11ηςΣε- 
πτεμβρίου. 

Μοσάντ, όπως πανταχού παρούσα 

Τρεις μήνες πριν από τις επιθέσεις της 11 ης Σε¬ 
πτεμβρίου, οι αμερικανικές αρχές συνέλαβαν, ανέ- 
κριναν και απέλασαν πάνω από 120 Ισραηλινούς 
πολίτες, ύποπτους για κατασκοπία. Ωι ύποπτοι 
ανήκαν στην περιβόητη μυστική υπηρεσία του 
Ισραήλ, Μοσάντ, και προσπαθούσαν να μπουν στα 
σπίτια των Αμερικανών με την ιδιότητα των δή¬ 
θεν φοιτητών της Σχολής Καλών Τεχνών που πω- 
λούσαν τα έργα τους. Οι ίδιοι κατασκόπευσαν πρά¬ 
κτορες του ΕΒΙ, δήθεν προσπαθώντας να τους 
πουλήσουν πίνακες. Αμέσως μετά τις απελάσεις, 
η Μοσάντ ενημέρωσε τη ΟΙΑ ότι επίκειται τρομο¬ 
κρατικό πλήγμα ισλαμιστών σε αμερικανικό έδα¬ 
φος. Άραγε ήταν τυχαίο ότι ένας αριθμός Ισραη- 
λινών νεαρών πρακτόρων και 10 από τους 19 φε- 
ρόμενους ως αεροπειρατές ζούσαν στη Φλόρι- 
ντα το ίδιο χρονικό διάστημα; Άραγε η προειδο¬ 
ποίηση της Μοσάντ προς τη ΟΙΑ ήταν καλόβουλη 
ή αποσκοπούσε στην απόκρυψη άλλων γεγονό¬ 
των; 

Με το πέρασμα του χρόνου, όση αλήθεια κατα¬ 
φέρει να βρει το δρόμο προς το φως, ίσως μας 
δώσει ικανοποιητικότερες απαντήσεις. Η υπό¬ 
λοιπη θα μείνει οριστικά θαμμένη στα ερείπια 
του Παγκόσμιου Κέντρου Εμπορίου, της κατε¬ 
στραμμένης πτέρυγας του Πενταγώνου και στα 
συντρίμμια του αεροπλάνου που έπεσε στην 
Πενσιλβανία. Παρεμπιπτόντως, το συγκεκριμέ¬ 
νο αεροσκάφος φέρεται να καθοδηγούνταν προς 
το Καπιτώλιο. Ωστόσο, σύμφωνα με εναλλακτι¬ 
κά μέσα πληροφόρησης, καταρρίφθηκε από κα¬ 
ταδιωκτικό των ΗΠΑ. Και κάτι για την ιστορία_ 
η ΟΙΑ φέρεται να είχε προτείνει τη διεξαγωγή 
επιθέσεων στο εσωτερικό της χώρας το 1962 με 
πολλά θύματα με σκοπό να κατηγορήσει την Κού¬ 
βα σαν πρόσχημα για επέμβαση. Ωστόσο, η πρό¬ 
ταση απορρίφθηκε τότε. Τώρα, τα χοντρά ψέ¬ 
ματα των Αμερικανών, όπως διατυπώθηκαν από 
την επομένη κιόλας 

της 11ης Σεπτεμβρίου, πολλοί τα αντιλήφθηκαν 
από την αρχή, όχι όμως και κάποιοι Αμερικανοί, 
οι οποίοι αβίαστα ψήφισαν «δαγκωτό» Μπους 
και πόλεμο στο Ιράκ, πειθόμενοι από τα επιχει¬ 
ρήματα του Λευκού Οίκου ότι το Ιράκ έχει όπλα 
μαζικής καταστροφής και υποθάλπει την 
τρομοκρατία. 

Δημήτρης Ουζουνίδης 

ΒΕΛΙΓΡΑΔΙ-ΑΝΤΑΠΟΚΡΙΣΗ 


Ηπήάνη 
του εθνικισμού 

Η βαλκανική συνομοσπονδία -από ία δημοτικά 
διαμερίσματα μέχρι ευρύτερες περιοχές της βαλκανικής- 
προβάλει ως η καλύτερη απάντηση στην αιματοβαμμένη 
βαλκανική ιστορία. Η άμεση δημοκρατία ως η καλύτερη 
εγγύηση για την βαλκανική εργατική τάξη. 


Τα γεγονότα στα οποία γίναμε μάρτυρες το τε¬ 
λευταίο διάστημα στο Κοσσυφοπέδιο και τη Σερ¬ 
βία έδειξαν ολοφάνερα την έλλειψη εξουσίας του 
κράτους, αλλά και της «θρησκείας» του - του εθνι¬ 
κισμού. 

Το επιχείρημα που χρησιμοποιήθηκε ως δικαιο¬ 
λογία για τους πολέμους στην περιοχή των Βαλ¬ 
κανίων από την αστική τάξη, παλιό φάρμακο σε 
άδειο στομάχι, ο εθνικισμός, έχει εξανεμιστεί και 
δεν είναι δυνατόν πλέον να κινητοποιήσει τον κό¬ 
σμο. Αυτός είναι και ο λόγος που στους δρόμους 
στην επικράτεια της παλιάς Γιουγκοσλαβίας εί¬ 
δαμε μόνο μερικές εκατοντάδες κυρίως θεοφο¬ 
βούμενους αποτυχημένους, μπερδεμένους νεο¬ 
λαίους, αντιδραστικούς φοιτητές και μεθυσμένους 
χούλιγκανς. 

Οι πρόσφατες συγκρούσεις που έγιναν στο Κοσ¬ 
συφοπέδιο στόχο είχαν να μετακυλήσουν την προ¬ 
σοχή της κοινής γνώμης από τα κοινωνικά προ¬ 
βλήματα, που κυρίως αντιμετωπίζουν οι εργαζό¬ 
μενοι και οι αγρότες. Η σέρβική αστική τάξη όχι 
μόνο δεν ενοχλήθηκε από αυτές τις εξελίξεις, 
αντιθέτως μάλιστα. Αυτό ακριβώς φαίνεται ότι επι¬ 
δίωκαν και οι δύο κλίκες εξουσίας, η σέρβική και 
η αλβανοκοσοβαρική, που όπως φαίνεται συνερ¬ 
γάστηκαν αρμονικά. 

Το λεγόμενο «εθνικό ζήτημα», μία έκφραση ασα¬ 


φής και εξίσου ξεθωριασμένη, αποτυπώνει μία κα¬ 
τάσταση που τείνει να περάσει στην ιστορία. 



Έχει συνοδευτεί από εικόνες καταστροφής και 
βίας και εξυπηρετεί και τις δύο επιφανειακά μόνο, 
αντιτιθέμενες πλευρές. Επίσης, δεν υπάρχει αμ¬ 
φιβολία ότι πίσω από τα πρόσφατα γεγονότα βρί¬ 
σκονταν μυστικές υπηρεσίες ακόμη και φαινομε¬ 
νικά αντικρουόμενων συμφερόντων, καθώς οι εθνι¬ 
κές εντάσεις σε τοπικό επίπεδο ουσιαστικά επι¬ 
κυρώνουν τον ρόλο της παγκόσμιας καπιταλιστι¬ 
κής δικτατορίας. 

Τα γεγονότα άλλωστε στο Κοσσυφοπέδιο ήρθαν 
τη στιγμή που η αστική τάξη βρισκόταν υπό την 
απειλή μιας όλο και αυξανόμενης έντασης στο 


εσωτερικό της κοινωνίας και των δύο πλευρών και 
υπό την πίεση της κινητοποίησης από την αδικία 
του πεινασμένου και εξαγριωμένου λαού. Η κοι¬ 
νωνική έκρηξη θα ήταν το φυσικό επακόλουθο της 
ζοφερής αυτής κατάστασης και στις δύο, φαινο¬ 
μενικά αντιπαρατιθέμενες πλευρές και θα άνοι¬ 
γε το πραγματικό μέτωπο αντιπαράθεσης απένα¬ 
ντι στους πραγματικούς εχθρούς αυτή τη φορά - 
τα αφεντικά και τους πολιτικούς- με απαίτηση ένα 
διαφορετικό κοινωνικό σύστημα: τη κοινωνία του 
ελευθεριακού κομμουνισμού, τη κοινωνία της αλ¬ 
ληλεγγύης, της ισότητας -της Αναρχίας. Γιατί η 
ουτοπία δεν είναι κάτι που δεν επιτυγχάνεται, εί¬ 
ναι κάτι που ακόμη δεν έχουμε επιτύχει. 
Αδιάφοροι απέναντι σε όλες αυτές τις μεθοδεύ¬ 
σεις των κυρίαρχων τάξεων στην περιοχή -των 
οποίων ένα σημαντικό τμήμα συνδέεται με τη σέρ¬ 
βική ολιγαρχία και τους σωβινιστές πολιτικούς, 
που μεθόδευσαν και αποδοκίμασαν, ταυτόχρονα, 
τις επιθέσεις στα μουσουλμανικά τζαμιά-, οι ερ¬ 
γαζόμενοι κατάλαβαν τι πραγματικά κρυβόταν πίσω 
από τα τελευταία γεγονότα και δεν ανταποκρίθη- 
καν στα κελεύσματα πολέμου που τους απηύθυ- 
ναν. Γιατί τα παιδιά των εργατών, μόνο να ονει¬ 
ρευτούν μπορούν ένα καινούργιο ζευγάρι παπού¬ 
τσια ή τρία ημερήσια γεύματα και αυτά είναι πιο 
σημαντικά για αυτούς, από τους θρήνους για τα 
καιγόμενα σύμβολα του μεσαιωνικού σκοταδισμού. 
Μετά τον καφέ χωρίς καφεΐνη και τα γλυκά χωρίς 
ζάχαρη, στα σπίτια μας πραγματοποιείται η πα¬ 
ραγωγή αυτής της αξιοθρήνητης κωμωδίας της 
καπιταλιστικής κοινωνίας που συνεχίζεται... 

Η πρωτόγονη σέρβική μπουρζουαζία επιχειρεί να 
μας πλασάρει τη σύλληψη του εθνικισμού χωρίς 
βία. Αυτή τη φάρσα θα ήθελαν να περάσουν και 
σε εμάς... 

Ομάδες του οργανωμένου εγκλήματος, παράγο¬ 
ντες της σερβικής ορθόδοξης εκκλησίας, οργα¬ 
νώσεις που οι ηγεσίες τους ευλογούνται από τη 
σέρβική εξουσία ή τη μαφία και λογοδοτούν μόνο 
σε αυτές, ομάδες που υπάρχουν μόνο για να νο¬ 
μιμοποιούν την κυβερνητική εξουσία, ακόμη και 
αυτοί που στους σύγχρονους σημερινούς καιρούς 
καταφεύγουν στις μαγγανείες, σαμάνοι και άλλοι 
τσαρλατάνοι που δήθεν διαβάζουν το μέλλον στα 
κόκαλα ζώων, βρίσκονται πίσω από τα τελευταία 
επεισόδια, προσδοκώντας σε οφέλη. Αντλούν κυ¬ 
βερνητικά κονδύλια δήθεν για την προστασία των 
ανθρώπων που βρίσκονται στο Κοσσυφοπέδιο, αυ¬ 
τών που βρέθηκαν στο επίκεντρο των συμφερό¬ 
ντων και της εκμετάλλευσης της σερβικής και κο- 
σοβάρικης αστικής τάξης. 

Ακόμη και αυτοί που μέχρι πρόσφατα βρίσκονταν 
στην κυβέρνηση -οι φιλελεύθεροι έως φασίστες 
από διαφορετικές πολιτικές παρατάξεις, του δο¬ 
λοφονημένου εγκληματία Ζόραν Τζίντζιτς- επιχεί¬ 
ρησαν να κερδίσουν την υποστήριξη του κόσμου 
και χρησιμοποίησαν ως μέσο τον εθνικισμό. Πα¬ 
ράδοξος τρόπος οφείλουμε να ομολογήσουμε, κα¬ 
θώς προωθούσαν τα «εθνικά συμφέροντα» απο¬ 
δεχόμενοι παράλληλα την παρουσία ολοκληρωτι¬ 
κών θεσμών της καπιταλιστικής δικτατορίας, όπως 
το ΝΑΤΟ και άλλες στρατιωτικές υπερδομές. Η 
ίδια πολεμική μηχανή που πριν λίγα χρόνια βομ¬ 
βάρδιζε εργαζόμενους και αγρότες στη χώρα μας, 
από τις ίδιες χώρες που συνηγορούσαν υπέρ των 
βομβαρδισμών και με στόχο τον άνθρωπο των Αμε 


Πίσω από τΐδ πρόσφατεδ συ- 
γκρούσεΐδ βρίσκονται ακόμη 
και φαινομενικά αντικρουόμε- 
να εθνικά και διεθνή συμφέρο¬ 
ντα. Στην ουσία αυτέδ οι εθνι- 
κιστικέδ συγκρούσειδ εξυπη¬ 
ρετούν την εκτόνωση κοινωνι¬ 
κών εντάσεων σε τοπικό επίπε¬ 
δο και ουσιαστικά επικυρώνουν 
τον ρόλο τηδ παγκόσμιαδ καπι- 
ταλιστικήδ δικτατορίαδ. 

ρικανών και τον πολέμιο της εργατικής τάξης Σλό- 
μπονταν Μιλόσεβιτς. Η κυβέρνηση της Σερβίας 
αντιλαμβανόμενη ότι η πολιτική της συγκεντρω- 
ποίησης δεν προσέφερε διέξοδο στο θέμα του 
Κοσσυφοπεδίου, προώθησε στη συνέχεια την ιδέα 
της αποκέντρωσης για το Κοσσυφοπέδιο. Στο¬ 
χεύοντας στην ουσία στη δημιουργία μικρών σερ¬ 
βικών θυλάκων ξανά στη βάση των ιεραρχικών 
παρά-σερβικών δομών. Αυτή η μορφή αποκέ¬ 
ντρωσης βεβαίως δεν καθιστά δυνατή για τον πλη¬ 
θυσμό του Κοσσυφοπεδίου την ελευθερία. 0α πρέ¬ 
πει να τελειώνουμε με τέτοια ιδεολογήματα απο¬ 
κέντρωσης αν θέλουμε να ανοίξουν οι πόρτες της 
ελευθερίας. Η βαλκανική συνομοσπονδία -από τα 
δημοτικά διαμερίσματα μέχρι ευρύτερες περιο¬ 
χές της βαλκανικής- προβάλει ως η καλύτερη απά¬ 
ντηση στην αιματοβαμμένη βαλκανική ιστορία. Η 
άμεση δημοκρατία ως η καλύτερη εγγύηση για την 
βαλκανική εργατική τάξη. 

Ριζοσπάστες φιλελεύθεροι, μη κυβερνητικές ορ¬ 
γανώσεις και οργανισμοί, άρχισαν την ειρηνιστι- 
κή καμπάνια τους και δεν κάνουν άλλο από το να 
μιλούν για την ειρήνη της αστική τάξης. «Ειρήνη, 
ειρήνη, ειρήνη», φωνάζουν. Μιλούν για ειρήνη κι 
ας γνωρίζουν ότι η επίτευξη της περνά μέσα από 
τον πόλεμο. Τον ταξικό πόλεμο που θα καταστρέψει 
την εκμετάλλευση, την τρομοκράτηση και τον απαν- 
θρωπισμό όλων των λαών από τους δυνάστες της 
εργατικής τάξης παντού, στη Σερβία και στο Κοσ¬ 
συφοπέδιο, στην Αλβανία, στις ΗΠΑ, στη Βρετα¬ 
νία, στη Γαλλία, στην Ισπανία, στη Κίνα, στην Κού¬ 
βα, στη Γερμανία, στην Αυστραλία, στη Νιγηρία, 
στη Βραζιλία στο Μεξικό και σε κάθε χώρα σε όλο 
τον κόσμο. 

Υπάρχει ανάγκη για ένα πόλεμο που θα σταματή¬ 
σει όλους τους πολέμους. 

Υπάρχει ανάγκη για μια παγκόσμια ελευθεριακή 
επανάσταση. 

ΖΗΤΩ Η ΒΑΛΚΑΝΙΚΗ ΣΥΝΟΜΟΣΠΟΝΔΙΑ! ΖΗΤΩ Η 
ΔΙΕΘΝΗΣ ΚΟΙΝΩΝΙΚΗ ΕΠΑΝΑΣΤΑΣΗ! 

Νόβι Σαντ/Βελιγράδι 

1η Απριλίου 2004-04-28 
Αναρχοσυνδικαλιστική Πρωτοβουλία Σερβίας 

6-ΙΤΙ3ίΙ: ί$@ίπίείί3ΐίν3.0Γ9 

20 1 ΒΑΒΥΛΟΝΙΑ 

I ΑΝΤΙΕΞΟΥΣΙΑΣΤΙΚΗ ΕΦΗΜΕΡΙΔΑ 


I ΠΟΛΙΤΙΣΜΟΣ | 


ΤΑ ΚΡΥΦΑ ΥΠΟΠΡΟΪΟΝΤΑ ΤΟΝ ΟΛΥΜΠΙΑΚΩΝ ΑΓΩΝΩΝ 


Ολυμπιακέδ 

«Ασύμμετρεδ 

Απειλέδ» 



Τόσο μεγάλη είναι η απόκλιση μεταξύ της ρητορι¬ 
κής και της πραγματικότητας, που δεν έχει νόημα 
να εξετάσει κανείς τις προϋποθέσεις για τον πραγ¬ 
ματικό σκοπό των Αγώνων. Η εξήγηση της ολυ¬ 
μπιακής πραγματικότητας μπορεί να βρεθεί δια¬ 
μέσου των παρελκόμενων ασύμμετρων απειλών 
για την κοινωνία, δηλαδή τις προβληματικές ζώνες 
που είναι έμφυτες στη σύλληψη των αγώνων. Ένας 
περιστασιακός παρατηρητής μπορεί αρχικά να συμ¬ 
φωνήσει με τη σκέψη ότι τα προβλήματα με τους 
Ολυμπιακούς Αγώνες είναι σχετικά δευτερεύοντα. 
Υπάρχουν βέβαια σκάνδαλα που περιλαμβάνουν 
αναβολικά και δωροδοκίες, αλλά αυτό είναι λίγο 
για ν’ αμαυρώσει τους αγώνες στους οποίους συμ¬ 
μετέχουν χιλιάδες αφοσιωμένοι αθλητές απ’ όλο 
τον κόσμο. Μια πιο προσεκτική ματιά όμως απο¬ 
καλύπτει τη στυγνή πραγματικότητα ακόμα και στον 
πιο αδαή. 

Τα παιχνίδια είναι από καιρό εργαλείο των κυβερ¬ 
νήσεων, απεικονίζοντας και ενθαρρύνοντας τον 
εθνικισμό. Οι αθλητές θεωρούνται αντιπρόσωποι 
των κρατών. Εάν μια χώρα δε συμμετέχει στους 
αγώνες, οι αθλητές της δεν μπορούν να συμμετέ¬ 
χουν αυτόνομα. Οι νίκες αντιμετωπίζονται ως αι- 


Οι σύγχρονοι ΟλυμπιακοίΑγώνεδ 
υποτίθεται ότι καθιερώθηκαν με 
τα υψηλότερα ιδανικά, συμπερι- 
λαμβανομένηδ τηδ ενθάρρυνσηδ 
τηδ διεθνούδ συμφιλίωσηδ. Στην 
πράξη όμωδ οι Ολυμπιακοί Αγώ- 
νεδ έχουν γίνει πεδίο δράσηδ και 
πολιτικήδ ισχυρών ομάδων εν- 
διαφέροντοδ, όπωδ οι κυβερνή- 
σεΐδ και οι εταιρίεδ, αποτελώνταδ 
μόνο τον ορισμό τηδ εμπορευμα- 
τοποίησηδ και του εθνικού μεγα¬ 
λοϊδεατισμού. 


τία για εθνική έπαρση, με την ανάκρουση των εθνι¬ 
κών ύμνων. Επειδή οι Ολυμπιακοί Αγώνες θεω¬ 
ρούνται ως θύλακας υψηλών ηθικών αξιών, οποι¬ 


αδήποτε σχέση με τους Ολυμπιακούς Αγώνες τεί¬ 
νει να έχει «θετικά υποπροϊόντα». Ως εκ τούτου, 
το προνόμιο της ανάληψης των αγώνων διαχρονι¬ 
κά αποτελεί πηγή εθνικής και πολιτικής υπερηφά¬ 
νειας με απώτερο στόχο να επιδειχθεί μια χώρα 
και ειδικά η οικοδεσπότρια πόλη. Η πιο τρανταχτή 
απόδειξη ήταν οι Ολυμπιακοί Αγώνες του Βερολί¬ 
νου το 1936, που χρησιμοποιήθηκαν από τον ΗιΙΙθγ 
για να «διαφημίσουν» τα επιτεύγματα της ναζιστι- 
κής Γερμανίας. 

Για τον ίδιο λόγο, οι κυβερνήσεις μπορούν να χρη¬ 
σιμοποιήσουν τους Ολυμπιακούς Αγώνες σε δι¬ 
πλωματικό επίπεδο ενάντια σε άλλες κυβερνήσεις, 
για παράδειγμα με μποϊκοτάζ. Η απόσυρση της 
συμμετοχής από ένα τόσο «μεγάλης αξίας» γε¬ 
γονός όπως οι Ολυμπιακοί Αγώνες συμβολίζει ένα 
αντίστοιχα υψηλό επίπεδο ηθικής προσβολής. Το 
καθοδηγημένο από τις ΗΠΑ μποϊκοτάρισμα των 
Ολυμπιακών Αγώνων της Μόσχας του 1980 ως 
αντίποινα στη σοβιετική εισβολή του Αφγανιστάν 
και αντίστοιχα το μποϊκοτάρισμα των Ολυμπιακών 
Αγώνων του Λος Άντζελες του 1984 από τους Σο¬ 
βιετικούς είναι πασιφανή παραδείγματα. 

Η ολυμπιακή κίνηση έχει κεφαλαιοποιήσει στην κοι¬ 
νή γνώμη ότι οι διεθνείς αθλητικοί ανταγωνισμοί 
ενθαρρύνουν την καλή θέληση μεταξύ των χωρών. 
Στην προσπάθειά τους να ενθαρρύνουν τη συμ¬ 
μετοχή με οποιοδήποτε κόστος, συστηματικά απο¬ 
φεύγουν οποιαδήποτε ηθική κρίση αναφορικά με 
τις κυβερνήσεις. Ως εκ τούτου, ακόμη και τα πιο 
κατασταλτικά καθεστώτα επιλέγονται ως ολυμπιακοί 
οικοδεσπότες και οι κυβερνητικές πολιτικές σχε¬ 
τικά την επιλογή των αθλητών δεν διερευνώνται, 
όπως για παράδειγμα ο αποκλεισμός των μαύρων 
αθλητών από την αποστολή της Ν. Αφρικής. Μετά 
από τον Β’ Παγκόσμιο Πόλεμο, η Διεθνής Ολυ¬ 
μπιακή Επιτροπή (ΔΟΕ) παρέκαμψε τους κανόνες 
της με στόχο να ενθαρρύνει τη συμμετοχή από 
κομμουνιστικά κράτη. Στις προσπάθειές της να 
προωθήσει την καθολική συμμετοχή, η ολυμπιακή 
κίνηση έχει θυσιάσει ακόμα και τα δήθεν ηθικά 
πρότυπά της. Η έλλειψη από την πλευρά της ΔΟΕ 
μιας ηθικής στάσης υποδεικνύεται περίτρανα από 
την προθυμία με την οποία και οι φασίστες και οι 
κομμουνιστές είχαν αγκαλιάσει τους ολυμπιακούς 
αγώνες. 

Οι κομμουνιστικές κυβερνήσεις βρήκαν το διεθνή 
αθλητισμό σαν την πιο κατάλληλη οδό για την προ¬ 
ώθηση της εικόνας τους, δεδομένου ότι η απόδο¬ 
ση είναι σχετικά προβλέψιμη και ελέγξιμη μέσω 
της φυσικής και διανοητικής κατάρτισης, της δια¬ 
τροφής, και των φαρμάκων. Οι περισσότερες κυ¬ 
βερνήσεις έχουν υιοθετήσει το κομμουνιστικό πρό¬ 
τυπο της κεντρικής χρηματοδότησης και προπό¬ 
νησης. 

Το μποϊκοτάζ είναι καταφανές σύμπτωμα του γε¬ 
γονότος ότι οι Ολυμπιακοί Αγώνες είναι από και¬ 
ρό εργαλεία των κυβερνήσεων. Η πολιτική αξία 
των Ολυμπιακών Αγώνων στις κυβερνήσεις είναι 
υπεράνω του διεθνή αθλητικού ιδεώδους και ας 


θεωρείται ανεξάρτητος από την πολιτική. 
Επιπλέον οι Ολυμπιακοί Αγώνες έχουν γίνει ένα 
άριστο εργαλείο εμπορευματοποίησης, μια τάση 
που έχει επιταχυνθεί στις τελευταίες δεκαετίες. 
Οι επιχειρήσεις και τα προϊόντα ωφελούνται από 
την σύνδεσή τους με τους Ολυμπιακούς Αγώνες, 
οι οποίοι έχουν μια αύρα «αρετής και τελειότη¬ 
τας». Οι αγώνες είναι ένα από τα μεγαλύτερα γε¬ 
γονότα στη γη που προβάλλεται από τα ΜΜΕ, που 
με την τηλεοπτική μετάδοση στα δισεκατομμύρια 
των ανθρώπων, εκπληρώνεται το διαφημιστικό 
όνειρο κάθε γπ3γΙ<81θγ. Κατά συνέπεια, οι επιχει¬ 
ρήσεις επιζητούν την ολυμπιακή χορηγία. 

Στα πρώτα χρόνια των Ολυμπιακών Αγώνων, το 
ιδανικό του ερασιτεχνισμού επιβλήθηκε, αν και 
αυτό χρησιμέυσε πρώτιστα για να κρατήσει έξω 
τους αθλητές τους προερχόμενους από την ερ¬ 
γατική τάξη. Σαν εμπορική και εθνική εκμετάλ¬ 
λευση του αθλητισμού που επεκτάθηκε μέσω του 
εικοστού αιώνα, ο ερασιτεχνισμός υπονομεύθηκε 
όλο και περισσότερο από «εικονικές» εργασίες 
(ειδικά στις σοβιετικές χώρες), υποτροφίες και 
κάτω από το τραπέζι πληρωμές, παραδείγματος 
χάριν από τους κατασκευαστές παπουτσιών. Τε¬ 
λικά οι πιέσεις για επαγγελματισμό έγιναν πάρα 
πολύ μεγάλες, και σήμερα ο αληθινά ερασιτέχνης 
αθλητής αποτελεί εξαίρεση. 

Οι επιτυχημένοι αθλητές στα πιο εξέχοντα αθλή¬ 
ματα (όσα είναι θεαματικά, π.χ. αγώνες ταχύτη¬ 
τας) μπορούν τώρα να γίνουν πλούσιοι μέσω των 
χορηγιών. Οι αθλητές ωφελούνται από την σύν¬ 
δεσή τους με τους Ολυμπιακούς Αγώνες, η οποία 
αντικατοπτρίζεται στη συνέχεια στους χορηγούς 
τους. Με την εμφάνιση της παγκόσμιας τηλεο¬ 
πτικής κάλυψης, η ΔΟΕ έχει γίνει η ίδια μια ση¬ 
μαντική υπερεθνική εταιρική επιχείρηση, με τις 
εκατοντάδες των εκατομμυρίων των δολαρίων που 
αποκομίζει από τα τηλεοπτικά δικαιώματα. Η ΔΟΕ 
έχει χτίσει την εικόνα της αλτρουιστικής αθλητι¬ 
κής «ευγενούς άμιλλας», μεταβάλλοντάς την έτσι 
σε όχημα για την εισροή τεράστιων χρηματικών 
ποσών. Όπως οποιαδήποτε εταιρία έχει τα εμπο¬ 
ρικά σήματά της, έτσι και οι Αθάνατοι της ΔΟΕ επι¬ 
λέγουν ποιες επιχειρήσεις έχουν την άδεια να 
χρησιμοποιούν τους πέντε ολυμπιακούς κύκλους 
έναντι αδράς αμοιβής. Ακριβώς όπως η ΔΟΕ έχει 
αποφύγει οποιαδήποτε ηθική κρίση των κυβερνή¬ 
σεων, έτσι έχει παραιτηθεί από οποιοδήποτε ηθι¬ 
κό ρόλο σε σχέση με την εταιρική χορηγία. Εάν τα 
παπούτσια της ΝίΚθ γίνονται από εργαζομένους 
του τρίτου κόσμου με φρικτές εργασιακές συν¬ 
θήκες και χαμηλή αμοιβή, ή εάν ένα αναψυκτικό 
είναι θρεπτικής αξίας, είναι λίγης σημασία για την 
ΔΟΕ. 

Εν κατακλείδι, αν υποτεθεί ότι αρχικά οι Ολυ¬ 
μπιακοί Αγώνες ιδρύθηκαν για την προαγωγή του 
ερασιτεχνικού αθλητισμού, σήμερα απλά αποτε¬ 
λούν μόνο τον ορισμό της εμπορευματοποίησης 
και του εθνικού μεγαλοϊδεατισμού. 

Αργύρης Αργυριάδης 

μεταλλαγμένα 

ούτε στο ράφι ούτε στο χωράφι 

Υπάρχουν πολλοί τρόποι για να αντιδράσουμε, όπως να οργανώσουμε διαδηλώσεις κατά 
των εταιριών των μεταλλαγμένων -της Μ0Ν5ΑΝΤ0, της ΣΟΓΙΑ ΕΛΛΑΣ κ.α. Ας το αρά¬ 
ξουμε τώρα! Η φύση και ο άνθρωπος είναι πάνω από τα κέρδη. 


Η απειλή των μεταλλαγμένων βρίσκεται πλέον 
προ των πυλών. Η ΕΕ κινείται στην κατεύθυνση 
να δώσει τελικά άδεια στην πολυεθνική εταιρεία 
8ΥΝ6ΕΝΤΑ για πανευρωπαϊκή καλλιέργεια γε¬ 
νετικά μεταλλαγμένου καλαμποκιού. Επιπλέον 
από τις 18/4 επιτρέπεται η διακίνηση μεταλλαγ¬ 
μένων σε άλα τα κράτη μέλη - βάσει της κοινο¬ 
τικής οδηγίας 18/2001 - αρκεί να έχουν κάποια 
σήμανση. Έτσι οι ευρωπαϊκές κυβερνήσεις συμ¬ 
μορφώνονται με τις αξιώσεις του ΠΟΕ και των 
πολυεθνικών και σπάνε το μορατόριουμ που ίσχυε 
στην Ευρώπη από το ’98 και απαγόρευε τα με¬ 
ταλλαγμένα. 


Όπως είναι γνωστό τα μεταλλαγμένα είναι προϊόντα γενετικής 
τροποποίησης. Είναι αποτέλεσμα της βιοτεχνολογίας, μιας νέας 
τεχνολογίας στην οποία έχουν επενδύσει υπερεθνικές επιχειρή¬ 
σεις με στόχο τον έλεγχο του γενετικού υλικού των ζωντανών ορ¬ 
γανισμών. Η γενετική μηχανική επεμβαίνει και τροποποιεί τα γο¬ 
νίδια και το ϋΝΑ, την βάση στην οποία στηρίζεται η διαιώνιση των 
χαρακτηριστικών του κάθε οργανισμού, την βάση της ίδιας της 
ζωής. Δηλαδή ο γενετικά μεταλλαγμένος οργανισμός είναι ένας 
ζωντανός οργανισμός, ο οποίος δεν υπάρχει στην φύση, αλλά δη- 
μιουργήθηκε τεχνητά στα εργαστήρια των εταιρειών αλλοιώνο¬ 
ντας τη γενετική ταυτότητα ενός είδους με την προσθήκη ή την 
αφαίρεση γονιδίων που προέρχονται από άλλους εντελώς διαφο¬ 
ρετικούς οργανισμούς (π.χ. σε ένα φυτό εισάγονται γονίδια από 
ιούς, παθογόνα βακτήρια, άλλα φυτά, ζώα έτσι ώστε - έτσι ισχυ¬ 
ρίζονται - να γίνει ανθεκτικό απέναντι σε έντομα ή σε ζιζανιο- 
κτόνα, όπως η περίπτωση της μεταλλαγμένης πατάτας με γονί¬ 
δια σκορπιού). 

Οι επιστήμονες της γενετικής μηχανικής κόβουν, ράβουν το ϋΝΑ 
διαφορετικών οργανισμών, παράγοντας νέους, οι οποίοι δεν θα 
εμφανίζονταν ποτέ στην φύση αφού κάθε οργανισμός και κάθε 
είδος έχει ιδιαίτερα χαρακτηριστικά χρωματοσωμάτων και ποικι¬ 
λία γονιδίων. 

Σε παγκόσμιο επίπεδο, οι κυριότερες χώρες στις οποίες καλ¬ 
λιεργούνται μεταλλαγμένα είναι οι ΗΠΑ, η Αργεντινή, ο Καναδάς 
και η Κίνα. Τα κυριότερα μεταλλαγμένα είδη που καλλιεργήθηκαν 
είναι η σόγια (51 % της παγκόσμιας παραγωγής), το βαμβάκι (20%), 
η ελαιοκράμβη (12%) και το καλαμπόκι (9% παγκόσμια, αλλά πε¬ 
ρίπου το 80% της Αμερικάνικης παραγωγής). 

Ωστόσο έχουν τροποποιηθεί γενετικά το ρύζι, τα κηπευτικά, οι 
σολομοί, οι αγελάδες, τα γουρούνια, ενώ κυκλοφορούν πολλά πα- 


ράγωγα όλων των παραπάνω προϊόντων, τα οποία με την σειρά 
τους χρησιμοποιούνται σε εκατοντάδες επεξεργασμένες τροφές. 
Να σημειώσουμε εδώ ότι από τον κανονισμό για την σήμανση των 
μεταλλαγμένων εξαιρούνται τα κτηνοτροφικά προϊόντα, το κρέας, 
το γάλα, το τυρί, τα αυγά και όσες τροφές περιέχουν ένζυμα και 
παράγωγα μεταλλαγμένων. Επίσης ο κανονισμός αυτός παρου¬ 
σιάζει πολλά προβλήματα σχετικά με τα ποσοστά επιμόλυνσης 
που πρέπει να ισχύουν για να φέρει σήμανση ένα προϊόν, τους 
μηχανισμούς ελέγχου και άλλα εξ’ ίσου σοβαρά, τα οποία μας πεί¬ 
θουν ότι σύντομα θα έχουμε στο πιάτο μας αυτά που θα μας σερ¬ 
βίρουν οι πολυεθνικές. Εξ’ άλλου ένα άλλο ζήτημα που οδηγεί 
σε αυτή την βεβαιότητα είναι κι εκείνο «της ασφαλούς συνύπαρ¬ 
ξης γενετικά τροποποιημένων οργανισμών με μη τροποποιημέ¬ 
νους». Είναι σίγουρο ότι τέτοια περίπτωση δεν ισχύει, αφού η γύρη 
των τροποποιημένων μεταφέρεται με τα έντομα ή με τον αέρα και 
επιμολύνει και τα άλλα φυτά. Η επιμόλυνση του φυσικού περι¬ 
βάλλοντος έχει αποδειχθεί σε περιοχές όπου έγινε καλλιέργεια 
μεταλλαγμένων. Επομένως οι κίνδυνοι για το περιβάλλον και για 
τον άνθρωπο είναι τεράστιοι. Οι πολυεθνικές εταιρείες δρουν σαν 
μαθητευόμενοι μάγοι αποσκοπώντας στα κέρδη και αδιαφορούν 
για τις επιπτώσεις των προϊόντων τους. Δημιουργούν «προϊόντα 
Φρανκενστάϊν» με καταστροφικές συνέπειες, καθώς τα γονίδια 
μεταφέρονται ανεξέλεγκτα σε άλλους οργανισμούς. Οι επιπτώ¬ 
σεις στην δημόσια υγεία και στο περιβάλλον είναι ανυπολόγιστες 
και μη αναστρέψιμες. Το πρόσφατο παράδειγμα της Αργεντινής - 
όπου καλλιεργήθηκε ευρέως μεταλλαγμένη σόγια ως διέξοδος 
στη μεγάλη οικονομική κρίση των αγροτών - αλλά και επίσημα 
στοιχεία από την Βρετανία και αλλού όπου έγιναν διατροφικές με¬ 
λέτες και πειράματα με την χρήση ή την καλλιέργεια μεταλλαγ¬ 
μένων αποδεικνύουν ότι 

• Εμφανίζονται: αλλεργίες, εξανθήματα, τοξικότητα, δηλητηριά¬ 
σεις, προβλήματα αναπαραγωγής, τερατογενέσεις, καρκίνοι, τόσο 
στους καλλιεργητές, όσο και στους καταναλωτές μεταλλαγμένων 
προϊόντων. 

Να σημειωθεί ότι ομάδα υψηλού κινδύνου είναι τα βρέφη και τα 
παιδιά. 

• Εισάγονται νέες τοξίνες και νέα αλλεργιογόνα στα τρόφιμα. 

• Εμφανίζονται νέες ασθένειες στα φυτά, νέα παράσιτα και ζιζά¬ 
νια ανθεκτικότερα. 

• Αυξάνεται η χρήση χημικών στις συμβατικές καλλιέργειες, η 
ρύπανση των νερών, των τροφίμων και εν γένει του περιβάλλο¬ 
ντος. 

• Ισοπεδώνονται οι τοπικοί διατροφικοί πολιτισμοί, χειραγωγού¬ 
νται οι κοινωνίες και περνάει ο έλεγχος του παγκόσμιου διατρο¬ 
φικού ζητήματος σε μια χούφτα πολυεθνικές. 

• Μειώνεται η γονιμότητα του εδάφους, διαταράσσεται η οικο¬ 
λογική ισορροπία και η φυσική βιοποικιλότητα. 

• Με την καλλιέργεια των μεταλλαγμένων και οι αγρότες που 
δεν επιθυμούν να καλλιεργήσουν τέτοια δεν θα ξέρουν - εξ αι¬ 
τίας της επιμόλυνσης - εάν τα προϊόντα τους είναι μεταλλαγμέ¬ 
να ή όχι. 

• Οι αγρότες θα είναι άμεσα εξαρτώμενοι από τις πολυεθνικές 
εταιρείες για την επιβίωσή τους. Οι μικρομεσαίοι παραγωγοί κιν¬ 
δυνεύουν με αφανισμό. 

• Απειλείται η βιοκαλλιέργεια και η παραγωγή παραδοσιακών 
προϊόντων. 

• Χάνονται οι ντόπιοι σπόροι και τα ντόπια είδη φυτών και ζώων. 


Τι μπορούμε να κάνουμε; 

Να τους εμποδίσουμε με όλους τους τρόπους! Να συνειδητοποι¬ 
ήσουμε ότι το ζήτημα των μεταλλαγμένων αφορά στη συνέχιση 
της ζωής στον πλανήτη και στον ολοκληρωτικό έλεγχο των κοι¬ 
νωνιών από τις πολυεθνικές και το κεφάλαιο. Ως τέτοιο, είναι ζή¬ 
τημα αιχμής για τους αντιεξουσιαστές, τους αναρχικούς και όσους 
άλλους πραγματικά αντιστέκονται. Αρκετοί κοινωνικοί φορείς, οι¬ 
κολογικές οργανώσεις, βιοκαλλιεργητές, αγροτικές οργανώσεις 
και πολλοί άλλοι πιέζουν την κυβέρνηση και τη Βουλή για να επι¬ 
κυρώσουν το Πρωτόκολλο Βιοασφάλειας της Καρθαγένης και να 
κηρύξουν την χώρα ελεύθερη από μεταλλαγμένα. Το Πρωτόκολ¬ 
λο αυτό έχει ισχύ ανώτερη από τις αποφάσεις της Ε.Ε. και παρέ¬ 
χει την δυνατότητα σε κάθε χώρα να χρησιμοποιήσει την Αρχή 
της Προφύλαξης των πολιτών - εν προκειμένω από τις επικίν¬ 
δυνες συνέπειες των μεταλλαγμένων για την δημόσια υγεία - και 
να κηρύξει το έδαφος της ελεύθερη ζώνη από τη χρήση και την 
καλλιέργεια των γενετικά τροποποιημένων οργανισμών. Εν τω με¬ 
ταξύ σαράντα Νομαρχίες έχουν αποφασίσει ότι οι περιοχές τους 
είναι ελεύθερες ζώνες από τα μεταλλαγμένα. Εξ άλλου σε έρευ¬ 
να του Ευρωβαρόμετρου το 93,5% των Ελλήνων δεν θέλουν τα 
μεταλλαγμένα. Τη στάση αυτή των πολιτών μπορούμε να τη στη¬ 
ρίξουμε σε τοπικό επίπεδο - με ενημέρωση και παρεμβάσεις στις 
περιοχές μας - και κυρίως μπορούμε να την ριζοσπαστικοποιή- 
σουμε. Με θέση ΟΧΙ ΣΤΑ ΜΕΤΑΛΛΑΓΜΕΝΑ και ενάντια στον κα¬ 
νονισμό της Ε.Ε. - στην ουσία εξυπηρετεί τον ΠΟΕ και τις πολυε¬ 
θνικές - ας οργανώσουμε διαδηλώσεις, π.χ. έξω από τα γραφεία 
της Μ03ΑΝΤ0, της ΣΟΓΙΑ ΕΛΛΑΣ και αλλού. Υπάρχουν πολλοί τρό¬ 
ποι για να αντιδράσουμε. Ας το πράξουμε τώρα! Η φύση και ο άν¬ 
θρωπος είναι πάνω από τα κέρδη. 

Ρίκα Ροδάκη 

I ΠΑΙΔΕΙΑ 


Οι Γερμανοί ξανάρχονται... 



Η σύγχρονη αστικού τύπου δημοκρατία επιτρέπει 
στους κυβερνώμενους μέσω των εκλογών να επι¬ 
λέγουν διαφορετικό πιάτο για ένα φαγητό που εί¬ 
ναι (φυσικά) πάντα το ίδιο. Προκειμένου δηλαδή 
να καλλιεργείται και να συντηρείται η ψευδαίσθη¬ 
ση της συμμετοχής στους φοιτητές, τα αντιπρο¬ 
σωπευτικά όργανα των φοιτητών έχουν τη δυνα¬ 
τότητα να παίξουν ένα ρόλο, μόνο που είναι κα¬ 
θαρά διακοσμητικός, μιας και το σκληρό πυρήνα 
του εκπαιδευτικού συστήματος ποτέ καμιά κυβέρ¬ 
νηση δεν διαπραγματεύθηκε. Γι’ αυτό και οι εκλο¬ 
γές έχουν τη δυνατότητα να αλλάξουν ορισμένα 
(και μόνο αυτά) πράγματα ήσσονος αν όχι άνευ ση¬ 
μασίας. Επί του πρακτέου αυτό σημαίνει ότι κανέ¬ 
να αντιπροσωπευτικό όργανο φοιτητών δεν μπο¬ 
ρεί να εμποδίσει επερχόμενα νομοσχέδια (π.χ. το 
πρόσφατο τερατούργημα της αξιολόγησης των πα¬ 
νεπιστημίων), εσωτερικούς κανονισμούς που ανα¬ 
θέτουν την «φύλαξη» των πανεπιστημίων σε ιδιω¬ 
τικές εταιρίες δθουπίγ, όργια διασπάθισης χρημα¬ 
τικών πόρων μέσω ερευνητικών προγραμμάτων, 
ιδιωτικά πανεπιστήμια, καθηγητική αυθαιρεσία και 
τελειωμό δεν έχει ο κατάλογος. Όλα αυτά βρί¬ 
σκονται στο απυρόβλητο, για τον απλούστατο λόγο 
ότι το βεληνεκές της αντιπροσώπευσης είναι μη¬ 
δαμινό. Συνεπώς, μέσω εκλογών όχι μόνο δεν υπάρ¬ 
χει περίπτωση να ευνοηθεί το ριζοσπαστικό φοι¬ 
τητικό κίνημα, αλλά ζημιώνεται κι από πάνω. 

Όλες οι (δυναμικές και μη) ενέργειες που χαρα¬ 
κτηρίζονται ως νίκες του φοιτητικού κινήματος όχι 
μόνο βρίσκονται εκτός του υπάρχοντος νομικού 
πλαισίου, αλλά είναι και ενάντιες σε αυτό: κατα¬ 
λήψεις, πορείες, διαμαρτυρίες, φθορές σε εται¬ 
ρίες που εισβάλλουν στα πανεπιστήμια, κλπ. Εδώ 
μάλιστα να σημειωθεί ότι εξ αιτίας των εκλογών, 
όταν οι φοιτητές διαμαρτύρονται με άλλες μεθό- 


Οι φοιτητικές εκλογές όχι μόνο 
αδυνατούν να δημιουργήσουν ρι¬ 
ζοσπαστικό φοιτητικό κίνημα, αλλά 
και θάβουν οποιαδήποτε δρα- 
στηριοποίηση στην παθητικότη- 
τα της αντιπροσώπευσης 

δους, η απάντηση από πλευράς εξουσίας είναι «αν 
δεν σας αρέσει, ψηφίστε κάτι άλλο σύμφωνα με τα 
δικαιώματά σας, διότι οι άλλες μορφές διαμαρτυ¬ 
ρίας δεν αναγνωρίζονται». Το συμπέρασμα για κάθε 
σοβαρό κι ευαισθητοποιημένο φοιτητή είναι πολύ 


απλό: «ό,τι είναι να πετύχουμε ως φοιτητές, θα το 
πετύχουμε με αγωνιζόμενοι πολλούς τρόπους, πά¬ 
ντως όχι με εκλογές». 

Για τις εκλογές ως διαδικασία αυτή καθαυτή δεν 
υπάρχει περιθώριο να ειπωθεί κάτι παραπάνω. Η 
ψήφος είναι εμπόρευμα, και πωλείται έναντι γνω¬ 
ριμιών και δημοσίων σχέσεων, κατά τέτοιον τρό¬ 
πο, ώστε η επιλογή ενός ψηφοδελτίου να γίνεται 
με βάση χίλια-δυο κριτήρια πλην του ιδεολογικού. 
Ακόμα όμως και για μια μειοψηφία που επιλέγει να 
ψηφίσει με βάση ιδεολογικά χαρακτηριστικά, θα 
ήταν πολύ προτιμότερο για μια ριζοσπαστική πα¬ 
ράταξη αντί να κινητοποιεί τους προσκείμενους σε 
αυτήν φοιτητές για να ψηφίζουν και μετά να επα¬ 
ναπαύονται ότι έκαναν το επαναστατικό του καθή¬ 
κον, να μπαίνει στον κόπο να κινητοποιεί τον ίδιο 
κόσμο για κάτι πολύ πιο ουσιώδες. Διότι είναι άχρη¬ 


στο να ψηφίζουν 50 άτομα «επανάσταση» και στην 
επόμενη πορεία να κατεβαίνουν 5. Συν τοις άλ- 
λοις, αυτοί οι 50 αποκτούν έτσι την νοοτροπία της 
αντιπροσώπευσης, δηλαδή το «ας ψηφίσω εγώ τον 
Νοί επαναστάτη και αυτός θα κάνει την επανά¬ 
σταση για εμένα». Όπως και να το κάνουμε όμως, 
ένα κίνημα δεν μπορεί να στηρίζεται στις πλάτες 
μιας πρωτοπορίας (κι αυτή είναι μια διαφορά ενός 
κόμματος με ένα κίνημα). 

Και όσον αφορά το ρόλο των μεγάλων κομματο- 
σκυλο- παρατάξεων (ΓΙΑΣΠ, ΔΑΠ, ΠΚΣ) είναι κα¬ 
τανοητός ο ρόλος τους. Τι να πει όμως κανείς για 
τις αυταπάτες της αριστερός; Καναλιζάρει το φοι¬ 
τητικό κίνημα σε ακίνδυνους, συντηρώντας το εκλο¬ 
γικό τσίρκο και λειτουργεί ευνοϊκά για το σύστη¬ 
μα. Μια αριστερά που σφυγμομετρεί τη ριζοσπα- 
στικότητα με βάση τις ψήφους που έλαβαν τα διά¬ 
φορα γκρουπούσκουλα στις εκλογές (καταλήγο- 
ντας στο να κοντράρει μια γκρούπα την άλλη για 
το αν πήρε 30 ή 31 ψήφους). Διοχετεύοντας την 
αντίδραση και τη δυναμικότητα των φοιτητών σε 
ανούσιες συζητήσεις στα αμφιθέατρα (πού ήσουν 
σύντροφε το 1917;) υποδεικνύει στους φοιτητές 
ως μοναδικό τρόπο αγώνα τις φοιτητικές εκλογές 
ή την αποστειρωμένη μονοήμερη κατάληψη. 

Στις 12 Μάίου οι λογής- λογής Γερμανοί ξανάρ¬ 
χονται, με τις ίδιες διαθέσεις που εδώ και χρόνια 
είχαν, έχουν και θα έχουν. Το ζητούμενο για τη φοι¬ 
τητική κοινότητα είναι το να οικοδομήσει ένα φοι¬ 
τητικό κίνημα, χωρίς να είναι βέβαιο αν κάποιος 
γνωρίζει με απόλυτη σιγουριά την οδό που οδηγεί 
στην γέννησή του. Ένα όμως είναι το σίγουρο: αυτή 
η οδός δεν είναι οι εκλογές. 

Αγγελος Φελεσάκης 


Περιεκτική Δημοκρατίι 


το νέο τεύχοδ 


Το τριμηνιαίο περιοδικό «Περιεκτική Δημοκρατία» 
αισίως φτάνει στο 7ο τεύχος του που θα κυκλο¬ 
φορήσει μέσα στον Μάη. Ως γνωστόν, η περιεκτι¬ 
κή δημοκρατία είναι ένα νέο πολιτικό πρόταγμα για 
μια νέα κοινωνική οργάνωση στην οποία την πρω¬ 
τοκαθεδρία, σε όλα τα επίπεδα της ζωής, θα έχει 
η άμεση δημοκρατία που θα στηρίζεται στην ισο¬ 
κατανομή της πολιτικής δύναμης, αλλα και της οι¬ 
κονομικής (που προυποθετει συλλογική ιδιοκτη¬ 
σία και έλεγχο των μέσων παραγωγής) και της γε¬ 
νικότερα κοινωνικής δύναμης (που προϋποθέτει 
αυτοδιευθυνση στους τόπους δουλειάς, εκπαί¬ 
δευσης κλπ). 

Τις θεωρητικές της βάσεις τις αναζητεί στη σύν¬ 
θεση των δύο μεγάλων επαναστατικών παραδό¬ 
σεων: της κλασσικής δημοκρατικής (στην οποία 
συμπεριλαμβάνονται οι ελευθεριακές και αναρχι¬ 
κές ιδέες) και της σοσιαλιστικής. Επίσης, προ¬ 
σπαθεί να ενσωματώσει τα νέα ρεύματα που προ- 
κύψαν από τα οικολογικά και φεμινιστικά κινήματα 
αλλά και τα απελευθερωτικά κινήματα του Νότου, 
καθώς στόχος της είναι η κατάργηση κάθε είδους 
ιεραρχίας και όχι μόνο της ταξικής ή άλλης. 
Σύμφωνη με την παραπάνω προβληματική, η ύλη 


του 6ου τεύχους (το οποίο κυκλοφορεί από τον 
Φεβρουάριο) ήταν εξαιρετικά πλούσια. Μένοντας 
πιστό στη διάταξη των θεμάτων του, στη στήλη επι- 
καιρότητας υπήρχαν άρθρα για τις εκλογές και την 
ανεργία, στη στήλη με τις θεωρητικές θέσεις υπήρ¬ 
ξε μια παρουσίαση των στρατηγικών μετάβασης 
σε μια περιεκτική δημοκρατία (με παράλληλη πραγ- 
μάτευση θεμάτων όπως ο προσδιορισμός του ση¬ 
μερινού απελευθερωτικού υποκειμένου κ.α.) ενώ, 
τέλος, στη στήλη διαλόγου υπήρχαν δύο επικριτι- 
κά και αναλυτικά άρθρα για τον πασιφανή πλέον 
ρεφορμισμό του Νόαμ Τσόμσκι. 

Στο 7ο τεύχος η ύλη αναμένεται να είναι το ίδιο 
ενδιαφέρουσα. Η στήλη επικαιρότητας θα περιέ¬ 
χει άρθρα για το λαϊκό ΟΧΙ στις διεθνείς και ντό¬ 
πιες ελίτ στη Κύπρο, αλλά και για τους Ολυμπια¬ 
κούς και για το πώς διαπλέκεται η ιδέα του εθε¬ 
λοντισμού με τις κομφορμιστικές ανοησίες της 
«Κοινωνίας των Πολιτών» και των ΜΚΟ. Στα θεω¬ 
ρητικά θέματα αυτή τη φορά θα υπάρχει κριτική 
των στρατηγικών μετάβασης σε μια ελεύθερη κοι¬ 
νωνία, όπως τις παρουσιάζουν άλλα ρεύματα και 
κινήματα (σ’ αυτά περιλαμβάνονται ρεφορμιστικές 
και αντισυστημικές στρατηγικές- μαρξιστικές αλλα 

και ελευθεριακές-, καθώς και στρατηγικές «άμε¬ 
σης δράσης» και «λάιφ-στάιλ αναρχισμού». Τέλος, 


στη στήλη διάλογου παρουσιάζεται κριτικό άρθρο 
για την -πολύ της μόδας- «Αυτοκρατορία» των Νέ- 
γκρι και Χαρντ, όπου καταδεικνύονται οι συμβολές 
αλλά και τα ανυπέρβλητα όριά της, δεδομένου ότι, 
όπως συμπεράινουν οι συγγραφείς, το βιβλίο ου¬ 
σιαστικά καταλήγει σε ένα «αντικειμενικό» καλω¬ 
σόρισμα της καπιταλιστικής παγκοσμιοποίησης και 
των συναφών δραστηριοτήτων εναντίον της (Πα¬ 
γκόσμιο Κοινωνικό Φόρουμ). 

Μία γενική αποτίμηση για το περιοδικό είναι πως 
παραμένει πάντα συμβατό με τους στόχους του 
και συνεπές με τις ελευθεριακές ιδέες του. 

Γ ια περισσότερα, υπάρχει το δίΐα του περιοδικού: 
νννννν.ίηεΙυείνβάβιτιοεΓΒεγ.ΟΓς/ρτΙ/ 

Θοδωρής Βελισσάρης 


ΕΚΔΗΛΩΣΗ 

Το περιοδικό «ΠΕΡΙΕΚΤΙΚΗ ΔΗΜΟΚΡΑΤΙΑ» οργανώνει 
εκδηλώσεις-συζητήσεις με ομιλητή τον κύριο θεωρητι¬ 
κό του προτάγματος της Περιεκτικής Δημοκρατίας ΤΑΚΗ 
ΦΩΤΟΠΟΥΛΟ, στο Εργατικό Κέντρο ΘΕΣΣΑΛΟΝΙΚΗΣ την 
Παρασκευή 28 Μαίου, ώρα 19.00 και στα ΙΩΑΝΝΙΝΑ στη 
Στοά Λούλη την Κυριακή 30 Μαίου, ώρα 20.00, με θέμα: 
«Η ΑΝΑΓΚΗ ΓΙΑ ΕΝΑ ΝΕΟ ΠΡΟΤΑΓΜΑ ΚΑΙ ΜΙΑ ΝΕΑ 
ΚΟΙΝΩΝΙΚΗ ΟΡΓΑΝΩΣΗ». 

Στη Λάρισα 
χτίζεται 
η σύγχρονη 
Γϋάροε 


Η Αντιεξουσιαστική Κίνηση διοργονώνει πανελ¬ 
λαδική πορεία το Σάββατο 8 Μάη, στις 6 μμ, από 
την κεντρική πλατεία Λάρισας προς τις φυλακές 
της πόλης, όπου θα μεταφερθούν οι κρατούμε¬ 
νοι της υπόθεσης για την 17Ν. Στην πανελλαδι¬ 
κή συγκέντρωση καλούν επίσης η Συσπείρωση 
Ενάντια στην Κρατική Τρομοκρατία, ο Κομμουνι¬ 
στικός Σύνδεσμος Εργατική Εξουσία και η Επι¬ 
τροπή Αγώνα για την αποκάλυψη και καταγγελία 
των παραβιάσεων και των ξένων παρεμβάσεων 
στις πολιτικές δίκες 

Με κεντρικό σύνθημα «ΣΤΗ ΛΑΡΙΣΑ ΧΤΙΖΕΤΑΙ 
Η ΣΥΓΧΡΟΝΗ ΓΥΑΡΟΣ» η Αντιεξουσιαστική Κί¬ 
νηση διοργονώνει πανελλαδική πορεία το Σάβ¬ 
βατο 8 Μάη, στις 6 μμ, από την κεντρική πλα¬ 
τεία Λάρισας, προς τις φυλακές της πόλης 
όπου θα μεταφερθούν οι κρατούμενοι της υπό¬ 
θεσης για την 17Ν. Σκοπός είναι να μην επι- 
τραπεί η φυσική εξόντωση των πολιτικών κρα¬ 
τουμένων (σήμερα όσων φυλακίστηκαν για την 
υπόθεση της 17Ν, αργότερα όσων φυλακιστούν 
για τον ΕΛΑ), καθώς και το κλείσιμο των λευ¬ 
κών κελιών (των επονομαζόμενων «ειδικών 
συνθηκών κράτησης»). Πρόκειται για μείζον 
κοινωνικό θέμα, διότι αποδέκτης αυτού του κα¬ 
θεστώτος εξόντωσης είναι εν τέλει τα αγωνι- 
ζόμενα κομμάτια της κοινωνίας και πρέπει να 
απασχολήσει την κοινωνία της Λάρισας. Στην 


Εν κινήσει 

• Πρωτομαγιά στο Δουβλίνο ενάντια στην Ευ¬ 
ρώπη του κεφαλαίου με εβδομάδα άμεσων δρά¬ 
σεων, διαδηλώσεων κι εκδηλώσεων ενάντια 
στους ηγέτες της ΕΕ και με αφορμή την έντα¬ 
ξη των 10 νέων χωρών-μελών της ΕΕ (συντο¬ 
νιστική ιστοσελίδα για πληροφορίες: 
νννννν.άυόΙίηΓηαγάαγ.οΓρ). 

•Η συλλογικότητα ΤΒΙ5ΤΕΒΟ (νννννν.ΙΠδΙβΓΟ.ρτ) 


Οι «χρυσοθήρεδ» τηδ θράκηδ 
περνούν στην επίθεση 

Με μηνύσεις και προσφυγές επιδιώκουν πλέ¬ 
ον οι δύο εταιρείες χρυσού της Θράκης να κάμ- 
ψουν την αντίδραση της "απείθαρχης" τοπικής 
κοινωνίας και να εξασφαλίσουν τις πολυπόθη¬ 
τες εγκρίσεις. 

Η "ΜΕΤΑΛΛΕΥΤΙΚΗ ΘΡΑΚΗΣ", προσέφυγε στο 
Συμβούλιο Επικράτειας κατά των πέντε συναρ- 
μόδιων υπουργείων επειδή δεν υπέγραψαν την 
Έγκριση Περιβαλλοντικών Όρων για το χρυσω¬ 
ρυχείο των Σαπών εντός 90 ημερών, όπως ορί¬ 

πανελλαδική συγκέντρωση και πορεία στη Λά¬ 
ρισα καλούν επίσης η Συσπείρωση Ενάντια 
στην Κρατική Τρομοκρατία, ο Κομμουνιστικός 
Σύνδεσμος Εργατική Εξουσία και η Επιτροπή 
Αγώνα για την αποκάλυψη και καταγγελία των 
παραβιάσεων και των ξένων παρεμβάσεων στις 
πολιτικές δίκες. Σε ανακοίνωση-κάλεσμά της 
η Συσπείρωση Ενάντια στην Κρατική Τρομο¬ 
κρατία μεταξύ άλλων τονίζει: ...Μια φυλακή 
μέσα στη φυλακή, με κάγκελα, συρματοπλέγ¬ 
ματα, κάμερες και κοριούς παντού... Τριάντα 
χρόνια μετά την (τυπική) πτώση της χούντας, 
το καθεστώς ανασύρει από το μαύρο παρελ¬ 
θόν το δόγμα της παραδειγματικής τιμωρίας 
με στόχο την αναμόρφωση του αντιπάλου που 
έτυχε να πέσει στα χέρια του, δηλαδή την ολο¬ 
κληρωτική ισοπέδωσή του... 

Η αναχώρηση από τη Θεσσαλονίκη θα γίνει το 
Σάββατο 8/5 στις 10 πμ από το Συντριβάνι και 
από την Αθήνα στις 11 πμ από το Μουσείο. 
Πληροφορίες για τη μεταφορά από Θεσσαλο¬ 
νίκη 2310- 261.290 & 6977508425, από Αθή¬ 
να 6973674725, από Ξάνθη 6974143889, από 
Κομοτηνή 6976022582, από Γιάννενα 
6946933277 & 6972123968, από Πάτρα 
6938358139,6946060639 & 6946245711 και 
από Ρέθυμνο 6974429408 (για περισσότερες 
πληροφορίες: νννννν.τβ 5 ί 8 ΐ 3 ηοβ 2003 . 9 τ & 


νννννν.δγδρ6ίτοδί.9τ). 

Στα πλαίσια αυτής της κίνησης θα γίνουν πα¬ 
νελλαδικά εκδηλώσεις για το θέμα αυτό: 

Η Αντιεξουσιαστική Κίνηση Ξάνθης διοργανώ- 
νει τη Δευτέρα 3 Μάΐου [8.30μμ] στοπροκάτ 
αμφιθέατρο εκδήλωση ενάντια στα Λευκά Κε¬ 
λιά. Ομιλητές θα είναι από Τουρκία ο Ε$0 θγ 
Υ αρητυΓάβΓθΙί (Δικηγόρος, πρώην πολιτικός κρα¬ 
τούμενος), από Γ ερμανία η θΐε ΒίδεΙτοίί (πρώ¬ 
ην πολιτικός κρατούμενος) και ο δικηγόρος Γ. 
Ραχιώτης. 

Η Αντιεξουσιαστική Κίνηση Θεσσαλονίκης διορ- 
γανώνει την Τετάρτη 5 Μάΐου [8μμ] στο Πα¬ 
νεπιστήμιο Μακεδονίας αντίστοιχη εκδήλωση. 
Ομιλητές θα είναι από Γ ερμανία η ΙΙΙβ ΒίεοΙτοίί, 
από Τουρκία ο ΕεόβΓ ΥαςητυΓάαΓθΙί και η δικη¬ 
γόρος Βάσω Καράΐνδρου (από την Συσπείρω¬ 
ση Ενάντια στην Κρατική Τρομοκρατία). 

Στην Αθήνα η Συσπείρωση ενάντια στην κρα¬ 
τική τρομοκρατία και η Επιτροπή Αγώνα για την 
αποκάλυψη και καταγγελία των παραβιάσεων 
και των ξένων παραμβάσεων στις πολιτικές δί¬ 
κες, διοργονώνει την Πέμπτη 6 Μάΐου [7μμ] 
στην αίθουσα Γκίνη στο Πολυτεχνείο αντί¬ 
στοιχη εκδήλωση. Ομιλητές θα είναι από 
Γερμανία η θίβ ΒίδοΙτοίί, από Τουρκία ο Εδόθτ 
ΥαρπτυΓάθΓθΙί, η δικηγόρος Γ. Κούρτοβικ και 
ο δικηγόρος Δ. Μπελαντής. 


διοργονώνει κύκλο προβολών με θέμα «Στιγ¬ 
μές Ασφάλειας» στο στέκι στην Ιατρική Θεσ¬ 
σαλονίκης (απέναντι απ’ το ΑΧΕΠΑ). Οι δυο τε¬ 
λευταίες προβολές του κύκλου είναι την Τε¬ 
τάρτη 5 Μάη στις 9 μμ, ένα ντοκιμαντέρ της ελ¬ 
ληνικής τηλεόρασης για το σύγχρονο στρατό¬ 
πεδο συγκέντρωσης στο ΓΚΟΥΑΝΤΑΝΑΜΟ και 
την Τετάρτη 12 Μάη, την ίδια ώρα, μια ταινία 
για την εξέγερση στις φυλακές της Αίγινας, του 
Τάκη Σπυριδάκη «0 κήπος του θεού». 

• Άρχισε να λειτουργεί στην Αθήνα- περιοχή 
Εξαρχείων, Σπυρίδωνος Τρικούπη 19- Στέκι της 


Αντιεξουσιαστικής Κίνησης Αθήνας. 

• Στη Φιλίππου 51 (Θεσσαλονίκη) λειτουργεί 
Στέκι Μεταναστών/ Κοινωνικό Κέντρο. 

• Τέλος, από τις 26/4 ξεκίνησε τη λειτουργία 
της στη Θεσσαλονίκη, η Κατάληψη στο Στέκι της 
θεολογικής όπου προς το παρόν διαμορφώνε¬ 
ται Αυτοδιαχειριζόμενο Αντιεραρχικό Κυλικείο. 
Σε κείμενο που καλεί σε ανοιχτή συνέλευση για 
τη συνδιαμόρφωση της λειτουργίας του χώρου 
αναφέρεται η πρόθεση ελεύθερης δράσης με 
εκδηλώσεις, συναυλίες και συζητήσεις. 

Σάκης Κηπουρός 


Διαπολιτισμική εκπαίδευση 

Η ΟΐΪ3ρ03 
είναι δίπλα μας 


Στο 6ο Νηπιαγωγείο Φλώρινας, στο β’ τμήμα, πραγμα¬ 
τοποιήθηκαν διδασκαλίες διαπολιτισμικής εκπαίδευσης, 
όπως επίσης και έκθεση φωτογραφίας με τη βοήθεια 
της καμπάνιας «Ένα σχολείο για την Οιίαραδ». Οι βα¬ 
σικοί άξονες κινήθηκαν γύρω από την ιστορία, τις πα¬ 
ραδόσεις και το εκπαιδευτικό σύστημα των Ζαπατίστας, 
που ζουν στο Νότιο Μεξικό . 

Η ανταπόκριση από τα παιδιά* ήταν κάτι περισσότερο 
από ενθουσιώδης και το αποτέλεσμα ξεπέρασε και τις 
μεγαλύτερες εκπαιδευτικές μας προσδοκίες. Ζητούσαν 
να μάθουν όλο και περισσότερα πράγματα για τη ζωή των 
Ζαπατίστας και εκδήλωναν με κάθε τρόπο τη συμπαρά¬ 
στασή τους. Έφτιαξαν πανό, φορεσιές, «υφαντά» και κυ¬ 
ρίως τους έφτιαξαν ένα σχολείο σε μακέτα για να έχουν 
να πηγαίνουν τα «ινδιανάκια»,όπως έλεγαν. 

Πολλά από αυτά δήλωσαν ότι θα ήθελαν να ήταν στο 
πλευρό τους και θα ήθελαν πολύ να βοηθούσαν τον αρ¬ 
χηγό τους(!). Η κουλτούρα και το λεξιλόγιο των Ζαπατί¬ 
στας διευκόλυνε πολύ την υλοποίηση των διδασκαλιών 
και το αποτέλεσμα του διαπολιτιστικού μας ταξιδιού ήταν 
κάτι παραπάνω από ωφέλιμο. Είμαστε σίγουρες ότι θα 
μείνει στη μνήμη των παιδιών. Μετά από αυτό, πολλές 
συνάδελφοι ενδιαφέρονται να κάνουν κάτι ανάλογο και 
θα το επιχειρήσουν στο κοντινό μέλλον. Τα παιδιά έμα¬ 
θαν για τις δυσκολίες που αντιμετωπίζουν οι συνομήλι¬ 
κοί τους σε κάποια άλλη μεριά του πλανήτη και έδειξαν 
έμπρακτα ότι συμμερίζονται τον αγώνα των άλλων: χα¬ 
ρακτηριστικό ήταν το παράδειγμα της πρότασης από τη 
μεριά τους, για ανεύρεση μεταφορικού μέσου (συγκε¬ 
κριμένα, λεωφορείου) για την πραγματοποίηση επίσκε¬ 
ψης στο Μεξικό! Εκτός από διαπολιτισμική διδασκαλία 
αποτελεί και ένα μάθημα αλληλεγγύης -με το δικό τους 
τρόπο- που εκτός από τους μικρούς πρέπει να πάρουν 
και οι ενήλικες. 

Πληροφορίες και υλικό είναι διαθέσιμα για όποιον εκ¬ 
παιδευτικό ενδιαφέρεται. Επικοινωνήστε με το θ-πταίΙ 

:(63εΙιίη9ίη3ε(ίοη@ηΊ3ίΙ.9τ 


Κάτια Κατσάνη 
(σε συνεργασία ρε την Πέπη Τριπολιτσιώτη) 
ΥΓ. Ευχαριστούμε πολύ την κομπανία «Ένα σχολείο για την όύίαραε» 
και όσους μας βοήθησαν για την υλοποίηση του προγράμματος. 


ζει ο νόμος και η υπόθεση θα εκδικαστεί στις 
5 Μαϊου. Η εταιρεία "ΧΡΥΣΩΡΥΧΕΙΑ ΘΡΑΚΗΣ" 
από την άλλη, προσέφυγε στα Διοικητικά Δικα¬ 
στήρια κατά των νομαρχών Έβρου και Ροδόπης 
επειδή οι δύο νομάρχες αρνούνται να προβούν 
στη δημοσίευση προκήρυξης Οριστικής Παρα¬ 
χώρησης Μεταλλείου. Οι υποθέσεις αυτές αφο¬ 
ρούν δύο νέες εκτάσεις -μία στην παραλιακή 
ζώνη του Νομού Έβρου και μια στα Πετρωτά 
του νομού Ροδόπης. Η εταιρεία τις θέλει για 
μεταλλευτική εκμετάλλευση και οι νομάρχες, 
σεβόμενοι τις ομόφωνες αποφάσεις των νο¬ 
μαρχιακών συμβουλίων και του συνόλου της κοι¬ 
νωνίας της Θράκης, αρνούνται να τις παραχω¬ 
ρήσουν. Η "Διανομαρχιακή Επιτροπή Αγώνα Ρο- 


δόπης-Έβρου κατά των χρυσωρυχείων" επίσης, 
κάνει λόγο για απόπειρα ποινικοποίησης του 
αδιαπραγμάτευτου "ΟΧΙ" του λαού στα χρυσω¬ 
ρυχεία του θανάτου. Οι δύο νομάρχες δεν έπρα- 
ξαν παρά το αυτονόητο - αυτό που επιβάλλει 
το Σύνταγμα και η εντολή που έλαβαν με την 
εκλογή τους. Όμως το "αυτονόητο" είναι "πα¬ 
ράνομο" σύμφωνα με τον αποικιοκρατικής λο¬ 
γικής Μεταλλευτικό Κώδικα, ο οποίος έχει ένα 
και μόνο στόχο: να ανοίξει το δρόμο στην εκ¬ 
μετάλλευση των ορυκτών πόρων, εξαλείφοντας 
όλα τα πιθανά εμπόδια, απαγορεύοντας την 
ανάπτυξη άλλων δραστηριοτήτων και στερώ¬ 
ντας τις τοπικές κοινωνίες από το δικαίωμα να 
επιλέξουν το μέλλον τους. Μαρία Καδόγλου 


*ΕΡΩΤΗΣΕΙΣ ΠΟΥ ΜΑΣ ΕΚΑΝΑΝ" 

{όπως τα ίδια τις διατύπωσαν} 

•Έχετε και μαχαίρια; ·Πλένεστε στο ποτάμι; •Ζω¬ 
γραφίζετε όλη μέρα; ·Όταν κάποιος κάνει φασαρία 
τον βάζετε τιμωρία; ·Σας έφτιαξαν καλό σχολείο οι 
Έλληνες; ·Έχετε κι εσείς κάθε μέρα σχολείο; ·Πού 
βρίσκεται ο αρχηγός σας, ο Μάρκος; ·Έχετε τουα¬ 
λέτες; ·Πολεμάτε όλη τη νύχτα; Γιατί όχι το πρωί; 
•Δε φοβάστε μήπως σας αναγνωρίσουν από τα μάτια; 
•Γιατί είναι τα παιδιά σας ξυπόλητα; ·Έχετε αρκε¬ 
τό φαγητό; ·Γιατί ανάβετε φωτιές το βράδυ, δε φο¬ 
βάστε; ·Έχετε πλυντήριο; ·Ποια είναι τα παιχνίδια 
σας; ·Ακούτε τη δασκάλα σας; ·Έχετε και θάλασσα 
εκτός από ποτάμι; ·Έχετε αυτοκίνητα; Πώς τα διορ¬ 
θώνετε; ·Ποιοι είναι οι κακοί; ·θέλουν να σας πά¬ 
ρουν και τα παιδιά σας μήπως; 

Η ατομικότητα ω$ κουρελού 


«...0 χαρακτήρας της εποχής, τόσο στο επίπεδο της καθημερινής 
ζωής όσο και στο επίπεδο της κουλτούρας, δεν είναι ο "ατομικι¬ 
σμός" αλλά το αντίθετό του, ο γενικευμένος κομφορμισμός και το 
κολλάζ. Κομφορμισμός που είναι δυνατός μόνο εφόσον δεν υπάρ¬ 
χει σημαντικός και στέρεος πυρήνας ταυτότητας. Με τη σειρά του 
ο κομφορμισμός αυτός, ως καλά ριζωμένη κοινωνική διαδικασία, κα¬ 
θιστά αδύνατη τη συγκρότηση ενός τέτοιου πυρήνα ταυτότητας. 
Όπως έλεγε ένας από τους εξέχοντες εκπροσώπους της σύγχρο¬ 
νης αρχιτεκτονικής σ’ ένα συνέδριο στη Ν. Υόρκη το 1986: «Χάρη 


στον μεταμοντερνισμό, εμείς οι αρχιτέκτονες απαλλαχτήκαμε επι¬ 
τέλους από την τυραννία του στυλ». Απαλλάχτηκαν, με άλλα λόγια, 
από την τυραννία του να πρέπει να είναι ο εαυτός τους. Τώρα μπο¬ 
ρούν να κάνουν ό,τι να 1 ναι, να κολλάνε ένα γοτθικό πύργο πλάι σ’ 
έναν ιωνικό κίονα, κι όλα αυτά μέσα σε μια ταϋλανδέζικη παγόδα, 
διότι δεν τυραννιούνται πια από το στυλ, αλλά από γνήσιες ατομι- 
κιστικές ατομικότητες: η ατομικότητα έγκειται πια στο να τσιμπο- 
λογάμε δεξιά κι αριστερά διάφορα στοιχεία ώστε να «παράγουμε» 
κάτι. Το ίδιο όμως ισχύει πιο συγκεκριμένα για τον καθημερινό άν¬ 
θρωπο: ζει φτιάχνοντας κολλάζ, η ατομικότητά του είναι μια κουρε¬ 
λού. 

Δεν είναι δυνατόν να μην υπάρχει κρίση της διαδικασίας ταύτισης, 
αφού δεν υπάρχει μια αυτοπαράσταση της κοινωνίας ως εστίας νοή¬ 
ματος και αξίας, ως ενταγμένης μέσα σε μια περασμένη και σε μια 


μελλοντική ιστορία, που είναι η ίδια προικισμένη με νόημα, όχι "από 
μόνη της" αλλά από την κοινωνία που συνεχώς τη ζει και την ξανα- 
πλάθει. Αυτοί είναι οι στυλοβάτες μιας τελικής ταύτισης ενός ισχυ¬ 
ρά επενδεδυμένου «Εμείς», και αυτό ακριβώς το «Εμείς» εξαρ¬ 
θρώνεται σήμερα, καθώς το κάθε άτομο θέτει την κοινωνία ως απλό 
επιβεβλημένο εκ των έξω «καταναγκασμό» -τερατώδη πλάνη, που 
όμως βιώνεται τόσο έντονα ώστε γίνεται υλικό, απτό γεγονός, έν¬ 
δειξη μιας διαδικασίας αποκοινωνικοποίησης-, κοινωνία προς την 
οποία απευθύνει, ταυτόχρονα και αντιφατικά, αιτήματα βοήθειας- 
πλάνη επίσης ως προς την ιστορία, η οποία γίνεται αντιληπτή στην 
καλύτερη περίπτωση ως τουριστικό τοπίο προς επίσκεψιν την πε¬ 
ρίοδο των διακοπών...» 

| Κορνήλιος Καστοριάδης «Η άνοδος της αοημαπότητας» / Εκδόσεις «Υψιλον» 




